സംസ്ഥാനത്ത് രണ്ട് ദിവസം കനത്ത മഴയ്ക്കും കാറ്റിനും സാധ്യത; മലപ്പുറത്ത് യെല്ലോ അലേർട്ട് പ്രഖ്യാപിച്ചു | Heavy rainfall expect in Kerala for next two days - Malayalam Oneindia\n55 min ago ആശുപത്രിയില് നിന്നും വൃദ്ധകളെ കബളിപ്പിച്ച് സ്വര്‍ണവും പണവും തട്ടല്: പ്രതിയെ തേടി പോലീസ്\nPublished: April 18 2019, 16:45 [IST]\nതിരുവനന്തപുരം: കേരളത്തിൽ ഒറ്റപ്പെട്ട സ്ഥലങ്ങളിൽ രണ്ട് ദിവസം ഇടിമിന്നലോടുകൂടിയ മഴയ്ക്ക് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രത്തിന്റെ മുന്നറിയിപ്പ്. മണിക്കൂറിൽ 60 മുതൽ 70 കിലോമീറ്റർ വരെ വേഗത്തിൽ കാറ്റ് വീശാനും സാധ്യതയുണ്ട്. മലപ്പുറം ജില്ലയിൽ ശക്തമായ മഴയ്ക്ക് സാധ്യതയുള്ളതിനാൽ യെല്ലോ അലേർട്ട് പ്രഖ്യാപിച്ചിട്ടുണ്ട്.\nശക്തമായ മഴ, പെട്ടന്നുള്ള വെള്ളപ്പൊക്കം, ഉരുൾപൊട്ടൽ, മണ്ണിടിച്ചിൽ എന്നിവയ്ക്കും സാധ്യതയുണ്ടെന്ന് മുന്നറിയിപ്പിൽ പറയുന്നു. ഈ സാഹചര്യത്തിൽ പാലിക്കേണ്ട മുന്നറിയിപ്പുകളെ കുറിച്ച് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നൽകുന്നുണ്ട്.\nസുരേഷ് ഗോപി അത്ഭുതം സൃഷ്ടിക്കുമോ? പടലപ്പിണക്കം സിപിഐക്ക് പണിയാകുമോ? ടിഎൻ പ്രതാപന് കോൺഗ്രസിന്റെ പ്രതീക്ഷ കാക്കുമോ? എന്തും സംഭവിക്കാം...\n1. മലപ്പുറം , പാലക്കാട് ,വയനാട്,കോഴിക്കോട് , തൃശ്ശൂർ എന്നി ജില്ലകളിൽ ഉരുൾപൊട്ടൽ സാധ്യത ഉള്ളതിനാല് രാത്രി സമയത്ത് (7 pm to7am) മലയോരമേഖലയിലേക്കുള്ള യാത്ര പരമാവധി ഒഴുവാക്കണം.\n2. പുഴകളിലും തോടുകളിലും ജല നിരപ്പ് ഉയരുവാൻ സാധ്യതയുണ്ട്. പുഴകളിലും, ചാലുകളിലും, വെള്ളകെട്ടിലും മഴയത്ത് ഇറങ്ങാതിരിക്കുക.\n3. മരങ്ങൾക്ക് താഴെ വാഹനം പാർക്ക് ചെയ്യാതിരിക്കുവാൻ ശ്രദ്ധിക്കണം.\n4. കുട്ടികൾ വെള്ളക്കെട്ടിലും കുളത്തിലും ചിറകളിലും പുഴകളിലും കളിക്കുന്നത് ഒഴിവാക്കുവാൻ മാതാപിതാക്കൾ ശ്രദ്ധിക്കണം.\nഇടിമിന്നൽ ജാഗ്രതാ നിർദ്ദേശം\nസ്ത്രീകൾ മഴക്കാർ കാണുമ്പോൾ തുണികൾ എടുക്കാൻ ടെറസിലേക്കോ, മുറ്റത്തക്കോ ഉച്ചക്ക്2മണി മുതൽ വൈകിട്ട് 8 മണിവരെയുള്ള സമയത്ത് പോകരുത്\nഇടിമിന്നലിന്റെ ആദ്യ ലക്ഷണം കണ്ടുകഴിഞ്ഞാൽ ഉടൻ തന്നെ സുരക്ഷിതമായ കെട്ടിടത്തിനുള്ളിലേക്ക് മാറുക. ഗൃഹോപകരണങളുടെ വൈദ്യുതി ബന്ധം വിഛേദിക്കുക.\nലോഹ വസ്തുക്കളുടെ സ്പർശനമോ സാമീപ്യമോ പാടില്ല. വൈദ്യുതി ഉപകരണങ്ങളുടെ സാമീപ്യവും ഒഴിവാക്കുക. ഫോൺ ഉപയോഗിക്കരുത്. ഇടിമിന്നലുള്ള സമയത്ത് കുളിക്കുന്നത് ഒഴിവാക്കുക.\nവാഹനത്തിനുള്ളിൽ ആണങ്കിൽ തുറസ്സായ സ്ഥലത്ത് നിർത്തി, ലോഹ ലോഹ ഭാഗങ്ങളിൽ സ്പർശിക്കാതെ ഇരിക്കണം.\nഇടിമിന്നൽ ഉണ്ടാകുംബോൾ ജലാശയത്തിൽ ഇറങ്ങുവാൻ പാടില്ല.\nമിന്നലിന്റെ ആഘാതത്താൽ പൊള്ളൽ ഏൽക്കുകയോ കാഴ്ച്ചയോ കേഴ്‌വിയോ നഷ്ടമാവുകയോ ഹൃദയാഘാതം സംഭവിക്കയോ ചെയ്യാം. മിന്നലാഘാതം ഏറ്റ ആളിന്റെ ശരീരത്തിൽ വൈദ്യുത പ്രവാഹം ഇല്ല എന്ന് മനസ്സിലാക്കണം. അതിനാൽ മിന്നലേറ്റ ആളിന് പ്രഥമ ശുശ്രൂഷ നൽകുവാൻ മടിക്കരുത്. മിന്നൽ ഏറ്റാല് ആദ്യ മുപ്പത് സെക്കന്റ് സുരക്ഷക്കായിട്ടുള്ള സുവർണ്ണ നിമിഷങ്ങളാണ്.\nweather rain climate monsoon കാലാവസ്ഥ കാലവര്‍ഷം ചൂട്\nHeavy rainfall expect in Kerala for next two days\nStory first published: Thursday, April 18, 2019, 16:45 [IST]


മലയാളത്തിന്റെ സൂപ്പർ ഹീറോ മിന്നിയോ? 'മിന്നൽ മുരളി' പ്രേക്ഷക പ്രതികരണം - Newscom - Malayalam News\nമലയാളത്തിന്റെ സൂപ്പർ ഹീറോ മിന്നിയോ? ‘മിന്നൽ മുരളി’ പ്രേക്ഷക പ്രതികരണം\nഇടിമിന്നലേറ്റ് അസാധാരണ ശക്തി കൈവരിക്കുന്ന ജയ്‌സണ് എന്ന യുവാവിന്റെ കഥയാണ് ‘മിന്നല് മുരളി’. ‘ഗോദ’യ്ക്കു ശേഷം ടൊവീനോ തോമസിനെ നായകനാക്കി ബേസില് സംവിധാനം ചെയ്ത ചിത്രം മലയാളത്തിലെ ആദ്യ സൂപ്പര്‍ഹീറോ ചിത്രം എന്ന വിശേഷണത്തോടെയാണ് റിലീസിനെത്തുന്നത്. തമിഴ്, തെലുങ്ക്, കന്നഡ, ഹിന്ദി ഭാഷകളിലും ‘മിന്നല് മുരളി’ റിലീസ് ചെയ്തിട്ടുണ്ട്.\nഉത്തരേന്ത്യയിൽ സംസ്ഥാനങ്ങളിൽ കനത്ത മഴ തുടരുന്നു; മധ്യപ്രദേശിൽ നാല് മരണം\n‘അണ്ണാത്തെ’ ചിത്രീകരണം 90 ശതമാനം പൂര്‍ത്തിയായി ; രജനികാന്തിന്റെ ഡബ്ബിങ്ങ് പുരോഗമിക്കുന്നു


കോച്ചിങ് സെന്ററില് പരിശീലനം നല്‍കിയ ഉദ്യോഗസ്ഥനെ വിജിലന്‍സ് കസ്റ്റഡിയിലെടുത്തു\n23 Feb, 2020 at 09:59 AM\nതിരുവനന്തപുരത്ത് പിഎസ്‍സി കോച്ചിങ് സെന്ററില് വിജിലന്‍സിന്റെ മിന്നല് റെയ്ഡ്. സെക്രട്ടേറിയറ്റ് ഉദ്യോഗസ്ഥര് പരിശീലനം നല്‍കുന്ന പിഎസ്‍സി സെന്ററിലാണ് റെയ്ഡ് നടക്കുന്നത്.\nസെക്രട്ടേറിയറ്റ് ജീവനക്കാരുടെ കോച്ചിംഗ് സെന്ററിനെതിരെ വിജിലന്‍സ് അന്വേഷണം ആരംഭിച്ചതിനെ തുടര്‍ന്നാണ് വിജിലന്‍സിന്റെ മിന്നല് റെയ്ഡ്. മൂന്ന് കോച്ചിംഗ് സെന്‍ററുകള്‍ക്കെതിരെയാണ് അന്വേഷണം. പൊതുഭരണ സെക്രട്ടറിയുടേയും പിഎസ്‍സിയുടേയും ആവശ്യ പ്രകാരമാണ് അന്വേഷണം പ്രഖ്യാപിച്ചത്.\nപൊതുഭരണ വകുപ്പിലെ മൂന്ന് ഉദ്യോഗസ്ഥരെ കേന്ദ്രീകരിച്ചാണ് അന്വേഷണം നടക്കുന്നത്. ഇവരുടെ ഉടമസ്ഥതയില് തിരുവനന്തപുരം നഗരകേന്ദ്രത്തില് മൂന്ന് പിഎസ്‍സി കോച്ചിംഗ് സെന്ററുകളുണ്ട്. ഇവരില് രണ്ടുപേര് ദീര്‍ഘകാലമായി അവധിയിലാണ്. ഈ രണ്ടു പേരും കോച്ചിംഗ് സെന്ററില് ഉദ്യോഗാര്‍ത്ഥികള്‍ക്ക് പരിശീലനം നല്‍കുകയും ചെയ്യുന്നുണ്ട്. ഈ സാഹചര്യത്തിലാണ് പൊതുഭരണ സെക്രട്ടറി സര്‍ക്കാരിന് കത്ത് നല്‍കിയത്.\nഇതിനു പുറമേ പിഎസ്‍സി സെക്രട്ടറിയും വിജിലന്‍സിനെ സമീപിച്ചിരുന്നു. വിജിലന്‍സിന്റെ സ്പെഷ്യല് സെല്ലിനാണ് കേസിന്റെ അന്വേഷണ ചുമതല. ഡിവൈഎസ്‍പി പ്രസാദാണ് അന്വേഷണ ഉദ്യോഗസ്ഥന്. ആരോപണം നേരിടുന്ന സെക്രട്ടറിയേറ്റ് ജീവനക്കാരില് ഒരാള് കഴിഞ്ഞ ദിവസം നടന്ന കേരള അഡ്മിനിസ്ട്രേറ്റീവ് സര്‍വീസ് പ്രിലിമിനറി പരീക്ഷ എഴുതിയിരുന്നു. ഇയാള് അഡ്മിനായിട്ടുള്ള വാട്സപ്പ് കൂട്ടായ്മയില് വരാന് സാധ്യതയുള്ള ചോദ്യങ്ങളുടെ ലിസ്റ്റും പങ്കുവെച്ചിട്ടുണ്ട്. പിഎസ്‍സി ഉദ്യോഗസ്ഥരുമായി ഈ മൂന്ന് പേര്‍ക്കും ബന്ധമുണ്ടോ എന്നതും, ഇവരുടെ സ്വത്ത് വകകള് സംബന്ധിച്ചുമായിരിക്കും പ്രധാനമായും അന്വേഷണം നടക്കുക.\nsecretariate employsPSC coaching


'ജല്‍ജീവിക' മത്സ്യകര്‍ഷകരെ സംരംഭകരാക്കി മാറ്റിയ എന്‍ജിഒ; മികച്ച ലാഭത്തിലേക്ക് ഇവര് നടന്നടുത്തതെങ്ങനെ? | jaljeevika working for fisher folks\n'ജല്‍ജീവിക' മത്സ്യകര്‍ഷകരെ സംരംഭകരാക്കി മാറ്റിയ എന്‍ജിഒ; മികച്ച ലാഭത്തിലേക്ക് ഇവര് നടന്നടുത്തതെങ്ങനെ?\nഎങ്ങനെ മത്സ്യമേഖലയുമായി ബന്ധപ്പെട്ട് പ്രവര്‍ത്തിക്കുന്നവരുടെ ഉത്പാദനച്ചെലവ് കുറക്കാം എന്നദ്ദേഹം പരിശോധിച്ചു. മത്സ്യബന്ധന ഉപകരണങ്ങളും മത്സ്യങ്ങള്‍ക്കുള്ള തീറ്റയും എങ്ങനെ നിർമ്മിക്കാമെന്ന് അവരെ അദ്ദേഹത്തിന്‍റെ നേതൃത്വത്തില് പഠിപ്പിച്ചു.\nJharkhand, First Published May 22, 2020, 12:52 PM IST\nസാമ്പത്തിക സര്‍വേയുടെ അടിസ്ഥാനത്തില് ഇന്ത്യയില് 70 ശതമാനം പേരും കാര്‍ഷിക മേഖലയെ ആശ്രയിച്ചാണ് ജീവിക്കുന്നതെന്ന് പറയുന്നു. അതില് തന്നെ 82 ശതമാനം പേരും ചെറിയ ചെറിയ കര്‍ഷകരാണ്. സ്വതവേ കഷ്ടതകളനുഭവിക്കുന്ന ഇവരെ വരള്‍ച്ച, വെള്ളപ്പൊക്കം, കീടാക്രമണം തുടങ്ങിയവയും പലപ്പോഴും പ്രതികൂലമായി ബാധിക്കാറുണ്ട്. ഏതായാലും ഇങ്ങനെ പാര്‍ശ്വവല്‍ക്കരിക്കപ്പെട്ട കര്‍ഷകരുടെ അവസ്ഥ മനസിലാക്കിയ ആളാണ് നീല്‍കാന്ത് മിശ്ര. ഝാര്‍ഖണ്ഡില് നിന്നുള്ള സോഷ്യല് എന്‍റര്‍പ്രണറാണ് നീല്‍കാന്ത് മിശ്ര. 2006 മുതല് 2009 വരെ 'ഓക്സ്ഫാമി'ന്‍റെ പ്രോഗ്രാം ഓഫീസറായി ജോലി ചെയ്യവേ മത്സ്യത്തൊഴിലാളികളുമായി നിരന്തരം സമ്പര്‍ക്കം പുലര്‍ത്തിയിരുന്ന ആളായിരുന്നു നീല്‍കാന്ത്. മത്സ്യകര്‍ഷകരമായി ബന്ധപ്പെട്ട് അവര്‍ക്ക് കൃത്യമായി വരുമാനം നേടിക്കൊടുക്കാനാവുന്ന തരത്തില് പ്രവര്‍ത്തിക്കാനാവുമെന്ന് ആ കാലത്താണ് അദ്ദേഹം മനസിലാക്കുന്നത്.\nഅങ്ങനെയാണ് 2013 -ല് അദ്ദേഹം 'ജല്‍ജീവിക' എന്ന നോണ് പ്രോഫിറ്റ് ഓര്‍ഗനൈസേഷന് ആരംഭിക്കുന്നത്. സാധാരണക്കാരായ മത്സ്യത്തൊഴിലാളികളെ ചിലവു കുറഞ്ഞ സാങ്കേതികവിദ്യയിലൂടെ എങ്ങനെ മികച്ച ലാഭമുണ്ടാക്കാം എന്ന് പരിചയപ്പെടുത്തുകയായിരുന്നു ജല്‍ജീവികയുടെ ലക്ഷ്യം. ചെറിയ ഇന്‍വെസ്റ്റ്മെന്‍റുകളിലൂടെ എങ്ങനെ മത്സ്യബന്ധന ഉപകരണങ്ങളും മറ്റും ഉപയോഗിക്കാം എന്ന് പരിചയപ്പെടുത്തുകയും ചെയ്‍തു ഈ എന്‍ജിഒ. അതുപോലെതന്നെ സ്ത്രീകളെയും മത്സ്യ കൃഷിയിലേക്ക് ഇറങ്ങുന്നതിന് പ്രോത്സാഹിപ്പിച്ചു.\nഝാർഖണ്ഡ്, മധ്യ പ്രദേശ്, ബിഹാര്, ഒഡീഷ, വെസ്റ്റ് ബംഗാള്, ആന്ധ്രപ്രദേശ് തുടങ്ങിയ സംസ്ഥാനങ്ങളിലെല്ലാം ജല്‍ജീവിക പ്രവര്‍ത്തിച്ചു. ആയിരത്തിലധികം മത്സ്യത്തൊഴിലാളികളെ മൈക്രോസംരംഭകരാക്കി മാറ്റി. രാജ്യത്തെ 25,000 -ത്തിലധികം വരുന്ന ഇങ്ങനെയുള്ള തൊഴിലാളികളുടെ ജീവിതം മാറ്റാന് ജല്‍ജീവികയ്ക്കായി. അതില്‍ത്തന്നെ അയ്യായിരത്തിലധികം വനിതകളുടെ സ്വയം സഹായ സംഘങ്ങളുണ്ടാക്കി.\nസാമൂഹിക പ്രവര്‍ത്തകനില്‍നിന്നും മാറ്റങ്ങളിലേക്ക്\nസ്റ്റീല് വ്യവസായങ്ങളുടെ നാടായ ജംഷദ്‍പൂരിലാണ് നീല്‍കാന്ത് ജനിച്ചത്. 1998 -ല് ബനാറസ് ഹിന്ദു യൂണിവേഴ്‍സിറ്റിയില് നിന്നും ഗണിതത്തില് ബിരുദം. അന്നുമുതല് തന്നെ സാമൂഹികമായ എന്തെങ്കിലും മാറ്റങ്ങള്‍ക്കായി പ്രവര്‍ത്തിക്കണമെന്ന ആഗ്രഹമുണ്ടായിരുന്നു. അതിനാല്‍ത്തന്നെ ഒന്നുകില് ജേണലിസം, അല്ലെങ്കില് വികസന മേഖലയുമായി ബന്ധപ്പെട്ട എന്തിലെങ്കിലും പ്രവര്‍ത്തിക്കണം എന്ന് തീരുമാനിച്ചിരുന്നു നീല്‍കാന്ത്. അങ്ങനെ റൂറല് ഡെവലപ്മെന്‍റില് ബിരുദാനന്തരബിരുദമെടുത്തു. പിന്നീട്, ജംഷദ്‍പൂരിലെ ഫ്രീ ലീഗല് എയിഡ് കമ്മിറ്റിയില് ചേരുകയും ഝാര്‍ഖണ്ഡിലും ബിഹാറിലും നിലനിന്നിരുന്ന 'വിച്ച് ഹണ്ടിംഗി'നെതിരെ പ്രവര്‍ത്തിക്കുകയും ചെയ്‍തു. ഇതുമായി ബന്ധപ്പെട്ട് വിച്ച് ഹണ്ടിംഗിന് ഇരകളായ നൂറ്റമ്പതോളം പേരുമായി സംസാരിച്ചു. ബോധവല്‍ക്കരണം നടത്തി. അഭിഭാഷകരും ഇതുമായി ബന്ധപ്പെട്ട് പ്രവര്‍ത്തിക്കുന്നവരുമായ ആളുകളെ കണ്ടു നിയമപരമായ നടപടികളെടുക്കാനായി പ്രവര്‍ത്തിച്ചു. ഇതിന്‍റെയൊക്കെ ഫലമായി 2001 -ല് ഝാര്‍ഖണ്ഡ് ഗവണ്‍മെന്‍റ് വിച്ച് ഹണ്ട് നിയമം മൂലം നിരോധിച്ചു.\nപിന്നീട് രണ്ട് വര്‍ഷത്തോളം ആദിവാസികളുടെ അവകാശം, മനുഷ്യാവകാശം, ദളിതരുടെ അവകാശം, ന്യൂനപക്ഷങ്ങളുമായി ബന്ധപ്പെട്ട പ്രശ്‍നങ്ങള് എന്നിവയുമായി ബന്ധപ്പെട്ട് പ്രവര്‍ത്തിച്ചു. പിന്നീടാണ് അദ്ദേഹം ലഖ്‍നൗവിലെ ഓക്സ്ഫാം ഓഫീസില് പ്രോഗ്രാം ഓഫീസറായി ചേരുന്നത്. അത് അദ്ദേഹത്തിന്‍റെ ജീവിതത്തിലെ വഴിത്തിരിവായിരുന്നു.\nഎങ്ങനെ മത്സ്യമേഖലയുമായി ബന്ധപ്പെട്ട് പ്രവര്‍ത്തിക്കുന്നവരുടെ ഉത്പാദനച്ചെലവ് കുറക്കാം എന്നദ്ദേഹം പരിശോധിച്ചു. മത്സ്യബന്ധന ഉപകരണങ്ങളും മത്സ്യങ്ങള്‍ക്കുള്ള തീറ്റയും എങ്ങനെ നിർമ്മിക്കാമെന്ന് അവരെ അദ്ദേഹത്തിന്‍റെ നേതൃത്വത്തില് പഠിപ്പിച്ചു. അതുപോലെ തന്നെ വിപണിയുമായും കൃഷിക്കാര് ബന്ധം പുലര്‍ത്തേണ്ടതുണ്ട് എന്നും അദ്ദേഹം പറയുന്നു. ഇത് രാജ്യത്തെ വിവിധ സംസ്ഥാനങ്ങളില് നടപ്പിലാക്കാന് അദ്ദേഹം ശ്രമിച്ചിട്ടുണ്ട്. അതിനായി പരിശീലനങ്ങളും സംഘടിപ്പിച്ചു. മൂന്നുവര്‍ഷം ഈ രംഗത്ത് പ്രവര്‍ത്തിച്ചപ്പോഴാണ് അവര്‍ക്കായി ഒരു ഓര്‍ഗനൈസേഷന് ആവശ്യമാണ് എന്ന് നീല്‍കാന്തിന് തോന്നുന്നത്. അങ്ങനെ 2013 -ല് ജല്‍ജീവിക പിറവിയെടുക്കുകയായിരുന്നു.\nആദ്യകാലങ്ങളിലൊന്നും തന്നെ അതുമായി യോജിച്ച് പ്രവര്‍ത്തിക്കാന് മത്സ്യകര്‍ഷകരൊന്നും തയ്യാറായിരുന്നില്ല. മീന് പിടിക്കുന്നതിനായി ശരിയായ ഉപകരണം ആവശ്യമായിരുന്നു. യഥാര്‍ത്ഥ ഉപകരണത്തിന് രണ്ട് ലക്ഷം രൂപ വരെ ആകുമായിരുന്നു. എന്നാല്, മുളയടക്കമുള്ള സാധനങ്ങളുപയോഗിച്ച് അതെങ്ങനെ സ്വയം നിര്‍മ്മിക്കാമെന്ന് ജല്‍ജീവിക പരിചയപ്പെടുത്തി. മത്സ്യക്കുഞ്ഞുങ്ങളെയും മത്സ്യമുട്ടകളും എങ്ങനെ ഉണ്ടാക്കാമെന്നതിനെക്കുറിച്ചും ജല്‍ജീവിക പരിചയപ്പെടുത്തിയിരുന്നു. വിത്തിന്‍റെ ഗുണനിലവാരത്തെ കുറിച്ചും മറ്റും പലപ്പോഴും മത്സ്യകര്‍ഷകര് ബോധവാന്മാരാവാറില്ല. അതിനെകുറിച്ചും അവര്‍ക്ക് ക്ലാസ് നല്‍കി. എല്ലാത്തിലുമുപരിയായി മത്സ്യമേഖലയില് പ്രവര്‍ത്തിക്കുന്ന സ്ത്രീകളുടെ സ്വയം സഹായ സംഘങ്ങളുണ്ടാക്കി. അത് ആ സ്ത്രീകളുടെ ജീവിതത്തില് അതുവരെയുണ്ടാക്കാത്ത മാറ്റമാണ് ഉണ്ടാക്കിയത്. സ്വയം പര്യാപ്‍തമായ ജീവിതമാണ് ഇതുവഴി അവര്‍ക്ക് ലഭിച്ചത്.\nപലപ്പോഴും കാലാവസ്ഥയടക്കം പല പ്രതികൂല സാഹചര്യങ്ങളും മറികടന്നാണ് മത്സ്യകര്‍ഷകരും തൊഴിലാളികളും അവരുടെ ജീവിതം മുന്നോട്ടുകൊണ്ടുപോവുന്നത്. ഈ സാഹചര്യത്തിലാണ് നീല്‍കാന്തും ജല്‍ജീവികയും എങ്ങനെ കുറഞ്ഞ ചെലവില് കൂടുതല് ലാഭം നേടാനാവുമെന്ന് ആ കര്‍ഷകര്‍ക്ക് മനസിലാക്കി കൊടുത്തത്. കൂടാതെ വെറും മത്സ്യകര്‍ഷകരായിരുന്ന അവരില് പലരെയും സംരംഭകരാക്കി മാറ്റാനും ജല്‍ജീവികയ്ക്ക് കഴിഞ്ഞു.\nLast Updated May 22, 2020, 12:52 PM IST


ഭാര്യ സ്ഥാനാര്‍ഥി, ചുവരെഴുത്തിന് ഭര്‍ത്താവ് | Local Body Election 2020| Kasaragod Local Body Election 2020\nഭാര്യ സ്ഥാനാര്‍ഥി, ചുവരെഴുത്തിന് ഭര്‍ത്താവ്\nNov 27, 2020, 11:38 AM IST\nപിലിക്കോട്-പടന്ന റോഡിനോട് ചേര്‍ന്ന് ഭാര്യവീടിന്റെ മതിലിലാണ് യശോദയുടെ ചിത്രവും ചിഹ്നവുമടങ്ങുന്ന ചുവരെഴുത്ത്.\nഭാര്യ സ്ഥാനാര്‍ഥിയായപ്പോള് വോട്ടഭ്യര്‍ഥിച്ച് ചുവരെഴുതുന്ന ചിത്രകലാധ്യാപകന് രവി പിലിക്കോട് | ഫോട്ടോ: മാതൃഭൂമി\nപിലിക്കോട്: ചിത്രകലാ അധ്യാപകനും ശില്പിയുമായ രവി പിലിക്കോട് വോട്ടഭ്യര്‍ഥിച്ചുള്ള ചുവരെഴുത്തിലാണ്. ഭാര്യയുടെ ചിത്രവും ചിഹ്നവും വരയ്ക്കാനുള്ള നിയോഗമാണ് ഇത്തവണ. പിലിക്കോട് ഗ്രാമപ്പഞ്ചായത്ത് കരപ്പാത്ത് വാര്‍ഡ് 16-ലാണ് രവി പിലിക്കോടിന്റെ ഭാര്യ എം.വി.യശോദ ഇക്കുറി മത്സരത്തിനിറങ്ങിയത്.\nപിലിക്കോട്-പടന്ന റോഡിനോട് ചേര്‍ന്ന് ഭാര്യവീടിന്റെ മതിലിലാണ് യശോദയുടെ ചിത്രവും ചിഹ്നവുമടങ്ങുന്ന ചുവരെഴുത്ത്. സംസ്ഥാന അധ്യാപക അവാര്‍ഡ് ജേതാവാണ് ബോവിക്കാനം സ്‌കൂളില് ചിത്രകലാധ്യാപകനായിരുന്ന രവി പിലിക്കോട്. അധ്യാപകജീവിതത്തില് നിന്ന് വിരമിച്ചശേഷം കേരള ട്രഡീഷണല് ആര്‍ട്ടിസാന് കോണ്‍ഗ്രസ് (ഐ.എന്.ടി.യു.സി.) ജില്ലാ പ്രസിഡന്റായി പ്രവര്‍ത്തിക്കുകയാണ്. ചിത്ര-ശില്പനിര്‍മാണരംഗത്തും സജീവമാണ്.\nസി.പി.എം. പിലിക്കോട് പടിഞ്ഞാറെ ലോക്കല് കമ്മിറ്റിയംഗവും മുന് ഗ്രാമപ്പഞ്ചായത്തംഗവുമായ വി.സുലോചനയുമായിട്ടാണ് യശോദ ടീച്ചറുടെ അങ്കം. ദിനേശ് ബീഡി പിലിക്കോട് ശാഖാ മേസ്ത്രിയാണ്. മഹിളാ അസോസിയേഷന് തൃക്കരിപ്പൂര് ഏരിയാ കമ്മിറ്റിയംഗവും പിലിക്കോട് വില്ലേജ് സെക്രട്ടറിയുമായ സുലോചന പൊതുരംഗത്ത് സജീവമാണ്. ആര്.ശാന്തകുമാരിയെയാണ് ബി.ജെ.പി. മത്സരത്തിനിറക്കിയത്.\nചെറുവത്തൂര്: അമിഞ്ഞിക്കോട് വാര്‍ഡ് എട്ടില് ക്ഷീരകര്‍ഷക പി.വസന്തയാണ് ..


പതിനഞ്ചുകാരിയെ ലൈംഗീകമായി പീഡിപ്പിച്ച കേസില് എഴുപത്തൊന്നുകാരനുള്‍പ്പെടെ മൂന്നുപേര് പിടിയില്; വിവരം പുറത്തായത് ഒളിവില് കഴിഞ്ഞ പെണ്‍കുട്ടിയെ കണ്ടെത്തിയപ്പോള് | Daily Indian Herald\nപതിനഞ്ചുകാരിയെ ലൈംഗീകമായി പീഡിപ്പിച്ച കേസില് എഴുപത്തൊന്നുകാരനുള്‍പ്പെടെ മൂന്നുപേര് പിടിയില്; വിവരം പുറത്തായത് ഒളിവില് കഴിഞ്ഞ പെണ്‍കുട്ടിയെ കണ്ടെത്തിയപ്പോള്\nMarch 3, 2018 7:35 am By : Indian Herald Staff\nആലക്കോട്: പതിനഞ്ചുകാരി വിദ്യാര്‍ഥിനിയെ പീഡിപ്പിച്ച കേസില് എഴുപത്തൊന്നുകാരനുള്‍പ്പെടെ മൂന്നുപേര് അറസ്റ്റില്. തേര്‍ത്തല്ലിക്കടുത്ത പെരുവട്ടത്തെ കണ്ണംവെള്ളി കുഞ്ഞിരാമന് (71), മുക്കടയിലെ ഒറ്റപ്ലാക്കല് മനു തോമസ് (31), മുകാലയില് നിധിന് ജോസഫ് (27) എന്നിവരാണ് അറസ്റ്റിലായത്. ആലക്കോട് പോലീസാണ് പ്രതികളെ അറസ്റ്റുചെയ്തത്.\nപ്രതികളുടെ പേരില് പോക്സോ വകുപ്പുപ്രകാരം കേസെടുത്തു. കുഞ്ഞിരാമന്റെ പേരില് ബലാത്സംഗത്തിനും കേസെടുത്തു. സംഭവവുമായി ബന്ധപ്പെട്ട് രണ്ടുപേരെക്കൂടി പോലീസ് തിരയുന്നുണ്ട്. ആലക്കോട് സി.ഐ. ഇ.പി.സുരേശന്റെ നേതൃത്വത്തിലുള്ള സംഘമാണ് പ്രതികളെ അറസ്റ്റുചെയ്തത്.\nപീഡനത്തില്‍നിന്ന് രക്ഷപ്പെടാന് മുത്തശ്ശിയുടെ വീട്ടില് ഒളിച്ചുതാമസിക്കുകയായിരുന്ന പെണ്‍കുട്ടിയെ കണ്ടെത്തിയതോടെയാണ് രണ്ടുവര്‍ഷത്തോളമായി തുടരുന്ന പീഡനവിവരം പുറത്തുവന്നത്. മകളെ കാണാനില്ലെന്ന് അമ്മ പോലീസില് പരാതിപ്പെട്ടിരുന്നു. റബ്ബര്‍തോട്ടത്തില് കാര്യസ്ഥനായ കുഞ്ഞിരാമന് ഇയാള് താമസിക്കുന്ന ഷെഡില്‍വച്ചാണ് പീഡിപ്പിച്ചതെന്ന് പെണ്‍കുട്ടി മൊഴിനല്‍കി. ഭീഷണിപ്പെടുത്തി രണ്ടുവര്‍ഷത്തോളം പീഡനം തുടരുകയായിരുന്നു.\nതൊഴിലാളികളാണ് മനു തോമസും നിധിന് ജോസഫും. രണ്ടുവര്‍ഷം മുന്‍പ് രണ്ടാളുകള് പെണ്‍കുട്ടിയെ പീഡിപ്പിക്കുന്നത് നേരില്‍ക്കണ്ട കുഞ്ഞിരാമന് ഇക്കാര്യം പറഞ്ഞ് പെണ്‍കുട്ടിയെ ഷെഡില് കൊണ്ടുപോയി പീഡിപ്പിച്ചതായാണ് കേസ്.\nമുത്തശ്ശിയുടെ വീട്ടില്‍വെച്ചാണ് പെണ്‍കുട്ടിയെ നിധിനും മനുവും പരിചയപ്പെട്ടത്. ഇവര് പെണ്‍കുട്ടിയെ മാനഭംഗപ്പെടുത്തിയതായാണ് കേസ്.\nകഴിഞ്ഞ ഞായറാഴ്ച പെണ്‍കുട്ടിയെ കാണാതാകുകയായിരുന്നു. അമ്മയുടെ പരാതിയുടെ അടിസ്ഥാനത്തില് പോലീസ് കേസെടുത്ത് അന്വേഷിക്കുന്നതിനിടെയാണ് പെണ്‍കുട്ടിയെ മുത്തശ്ശിയുടെ വീട്ടില് കണ്ടെത്തിയത്. മുത്തശ്ശി അറിയാതെ വീട്ടിനുള്ളില് കടന്ന് തട്ടിന്‍പുറത്ത് കയറി ചാക്കുവിരിച്ച് കിടക്കുകയായിരുന്നു. മുത്തശ്ശി പുറത്തുപോകുമ്പോള് താഴെയിറങ്ങി പ്രാഥമികാവശ്യങ്ങള് നടത്തുകയും ഭക്ഷണമെടുത്തു കഴിക്കുകയുമായിരുന്നു.\nയാദൃച്ഛികമായി പെണ്‍കുട്ടിയെ വീട്ടിനുള്ളില് കണ്ട മുത്തശ്ശി അയല്‍ക്കാരെ വിവരമറിയിക്കുകയും അവര് പോലീസില് അറിയിക്കുകയും ചെയ്തു. പോലീസ് ചോദ്യംചെയ്തപ്പോഴാണ് പീഡനവിവരങ്ങള് പുറത്തുവന്നത്. പെണ്‍കുട്ടിയുടെ മൊഴിയില് അഞ്ചുപേര് പീഡിപ്പിച്ചതായി പറയുന്നു. കൂടുതല്‍പേര് സംഭവത്തില് ഉള്‍പ്പെട്ടിട്ടുണ്ടോയെന്നറിയാന് പെണ്‍കുട്ടിയെ കൗണ്‍സലിങ്ങിന് വിധേയമാക്കും.\nTags: child, rape\nവീട് പുലര്‍ത്താനായി തുണിക്കടയിൽ പോയിരുന്ന പരവൂര് സ്വദേശിനിയെ വീട്ടില് കയറി പീഡിപ്പിച്ചു; പീഡനം പുറത്താകാതിരിക്കാന് വിവാഹ വാഗ്ദാനം; സത്യസരണിയിലേയ്ക്ക് അയക്കാന് ശ്രമം\nപ്രസവശേഷം സുന്ദരിയാവാന് ശ്രദ്ധിക്കേണ്ട 15 കാര്യങ്ങള്\nനിഷ്‌കളങ്ക ബാല്യം ചെകുത്താനായപ്പോള്: 12 വയസ്സുകാരന് രണ്ടു വയസ്സുകാരിയെ ക്രൂര പീഡനത്തിനിരയാക്കി കൊന്നു\nഭാര്യയ്ക്ക് പെണ്‍ക്കുഞ്ഞിനെ സമ്മാനമായി നല്‍കി; കുഞ്ഞിന് പിന്നാലെ പൊലീസും എത്തി…\nഭര്‍ത്താക്കന്മാരുടെ മുന്നില്‍വെച്ച് ആദിവാസി യുവതികളെ പീഡിപ്പിച്ചു; രണ്ടു പേര് അറസ്റ്റില്\nപ്രായപൂർത്തിയാകാത്ത പെൺകുട്ടിയെ പീഡിപ്പിച്ച കേസിൽ കോണ്‍ഗ്രസ് നേതാവ് അറസ്റ്റിൽ


കലാലയ രാഷ്ട്രീയ നിരോധനം യുക്തിരഹിതമെന്ന് സ്പീക്കര്\n20 October 2017, 05:14 PM IST\nജനാധിപ്യത്തില് പരമാധികാരം ജനങ്ങളുടെ നിശ്ചയത്തിന്റേയും അഭിലാഷത്തിന്റേയും പ്രതീകമായ നിയമനിര്‍മ്മാണ സഭകള്‍ക്കും പാര്‍ലമെന്റിനുമാണ്- സ്പീക്കര് പറഞ്ഞു.\nതിരുവനന്തപുരം: കലാലയ രാഷ്ട്രീയം നിരോധിച്ച ഹൈക്കോടതി വിധിക്കെതിരെ സ്പീക്കര് പി ശ്രീരാമകൃഷ്ണന്. ഹൈക്കോടതിയുടേത് യുക്തിരഹിതമായ അഭിപ്രായ പ്രകടനമാണ്. കോടതി വിധി ജനാധിപത്യത്തോടുള്ള വെല്ലുവിളിയാണെന്നും സ്പീക്കര് പ്രതികരിച്ചു.\nസൂര്യനുതാഴെയുള്ള എന്ത് കാര്യത്തിനും അഭിപ്രായം പറഞ്ഞ് അന്തിമ തീരുമാനമെടുക്കേണ്ടത് തങ്ങളാണെന്ന് ആരെങ്കിലും കരുതുന്നുണ്ടെങ്കില് അതിന്റെ പേരാണ് അസംബന്ധം. അത് അംഗീകരിക്കാന് പറ്റുന്ന കാര്യമില്ല. ജനാധിപ്യത്തില് പരമാധികാരം ജനങ്ങളുടെ നിശ്ചയത്തിന്റേയും അഭിലാഷത്തിന്റേയും പ്രതീകമായ നിയമനിര്‍മ്മാണ സഭകള്‍ക്കും പാര്‍ലമെന്റിനുമാണ്- സ്പീക്കര് പറഞ്ഞു.\nകാമ്പസില് രാഷ്ട്രീയം അനുവദിക്കാനാവില്ലെന്ന് ഹൈക്കോടതി വ്യാഴാഴ്ചയും ആവര്‍ത്തിച്ചിരുന്നു. മാതാപിതാക്കള് കുട്ടികളെ കോളേജില് വിടുന്നത് പഠിക്കാനാണ്, പഠനത്തിനും രാഷ്ട്രീയ പ്രവര്‍ത്തനത്തിനും അതിന്റേതായ സ്ഥലമുണ്ടെന്നും ഹൈക്കോടതി ചൂണ്ടിക്കാട്ടി.\nപൊന്നാന്നി എം.ഇ.എസ് കോളേജിലെ വിദ്യാര്‍ത്ഥി സമരവുമായി ബന്ധപ്പെട്ട കേസ് പരിഗണിക്കുന്നതിനിടെയായിരുന്നും കലാലയ രാഷ്ട്രീയ നിരോധനവുമായി ബന്ധപ്പെട്ട് ഹൈക്കോടതി നിലപാട് വ്യക്തമാക്കിയത്.\nഹൈക്കോടതി ഉത്തരവിനെതിരെ മുതിര്‍ന്ന രാഷ്ട്രീയ നേതാക്കളും രംഗത്തെത്തിയിരുന്നു. കോടതി ഉത്തരവ് അപമാനകരമാണെന്നായിരുന്നു സിപിഎം നേതാവ് എംഎ ബേബിയുടെ പ്രതികരണം. കോടതി വിധി നിര്‍ഭാഗ്യകരമാണ്, വിഷയത്തില് സര്‍ക്കാര് ഇടപെടണമെന്നും വിഎസ് ആവശ്യപ്പെട്ടു. കലാലായ രാഷ്ട്രീയ അനിവാര്യമാണെന്നായിരുന്നു വിഎം സുധീരന്റെ പ്രതികരണം. കോടതി ഉത്തരവില് വിദ്യാര്‍ഥി സംഘടനകളും എതിര്‍പ്പ് രേഖപ്പെടുത്തി രംഗത്തെത്തിയിരുന്നു.\nCAMPUS POLITICS BAN\nക്ലാസ്മുറികളെ ഭയന്ന,വീട്ടിൽ നിന്നു പുറത്താക്കപ്പെട്ട ട്രാൻസ് വനിത;ഇന്ന് തിരഞ്ഞെടുപ്പ് പാനൽ അമരത്ത്\n'ഞാന് ഡിപ്ലോമാറ്റ് അല്ലെന്ന് ശ്രീരാമകൃഷ്ണന് അറിയാമായിരുന്നു, ഉണ്ടായിരുന്നത് അടുത്ത ബന്ധം'\n'ശ്രീരാമകൃഷ്ണന് പലതവണ വീട്ടില് വന്നിട്ടുണ്ട്; കസ്റ്റംസിന് മുന്നില് പോകുന്നത് തടഞ്ഞത് ശിവശങ്കര്'\nപി. ശ്രീരാമകൃഷ്ണന്റെ ഗണ്‍മാന്റെ പിസ്റ്റളും 10 റൗണ്ട് തിരയുമടങ്ങിയ ബാഗ് കാണാതായി


ജില്ലയില് ഒരു കോവിഡ് കൂടി സ്ഥിരീകരിച്ചു\nകോഴിക്കോട് : ജില്ലയില് ഇന്നലെ (20.05.2020) ഒരു കോവിഡ് പോസിറ്റീവ് കൂടി സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ.വി ജയശ്രീ അറിയിച്ചു. മുംബൈയില് നിന്ന് വന്ന 22 വയസ്സുള്ള അരിക്കുളം സ്വദേശിക്കാണ് രോഗം സ്ഥിരീകരിച്ചത്.\nമെയ് 11 ന് രാത്രി മുംബൈയില് നിന്നു ബസ്സില് യാത്ര പുറപ്പെട്ട് 13 ന് രാവിലെ 8.30 ന് കൊയിലാണ്ടിയില് എത്തി അരിക്കുളത്തുള്ള കൊറോണ കെയര് സെന്ററില് നിരീക്ഷണത്തിലായിരുന്നു. മെയ് 17 ന് രോഗലക്ഷണങ്ങള് കണ്ടതിനെ തുടര്‍ന്ന് കോഴിക്കോട്ടെ കൊറോണ ഫസ്റ്റ്ലൈന് ട്രീറ്റ്മെന്റ് സെന്ററായ ലക്ഷദ്വീപ് ഗസ്റ്റ്ഹൗസിലേക്ക് മാറ്റി. സ്രവ പരിശോധനയില് കോവിഡ് പോസിറ്റീവ് സ്ഥിരീകരിച്ചു. ആരോഗ്യനില തൃപ്തികരമാണ്.\nഇതോടെ ജില്ലയില് കോവിഡ് സ്ഥിരീകരിച്ചവരുടെ ആകെ എണ്ണം 36 ആയി. ഇതില് 24 പേര്‍ക്കാണ് രോഗം ഭേദമായത്. ബാക്കി 12 കോഴിക്കോട് സ്വദേശികളും കൂടാതെ, രണ്ട് ഇതര ജില്ലക്കാരും പോസിറ്റീവായി ജില്ലയില് ചികിത്സ തുടരുന്നു.\nഇന്നലെ 86 സ്രവ സാംപിള് പരിശോധനയ്ക്ക് അയച്ചിട്ടുണ്ട്. ആകെ 3044 സ്രവ സാംപിളുകള് പരിശോധനയ്ക്ക് അയച്ചതില് 2978 എണ്ണത്തിന്റെ ഫലം ലഭിച്ചു. ഇതില് 2934 എണ്ണം നെഗറ്റീവ് ആണ്. 66 പേരുടെ പരിശോധനാ ഫലം കൂടി ലഭിക്കാനുണ്ട്.


കേരളത്തില് സൗദി കോണ്‍സുലേറ്റ് പരിഗണനയില്-അംബാസഡര് - Saudi Consulate is being planned in Kerala Ambassador-Kerala-home-LatestNews\nകേരളത്തില് സൗദി കോണ്‍സുലേറ്റ് പരിഗണനയില്-അംബാസഡര്\nതിരുവനന്തപുരം: സൗദിഅറേബ്യയുടെ കോണ്‍സുലേറ്റ് കേരളത്തില് തുറക്കുന്ന കാര്യം സജീവമായി പരിഗണിക്കുമെന്ന് സൗദി അറേബ്യന് അംബാസഡര് സഖര് സുലൈമാന് കുര്‍ഷി അറിയിച്ചു.\nമുഖ്യമന്ത്രി ഉമ്മന്‍ചാണ്ടിയുമായി നടന്ന കൂടിക്കാഴ്ചയിലാണ് അദ്ദേഹം ഇക്കാര്യം വ്യക്തമാക്കിയത്.\nസൗദി കോണ്‍സുലേറ്റില് സര്‍ട്ടിഫിക്കറ്റ് അറ്റസ്റ്റ് ചെയ്യുന്നതിന് നേരിടുന്ന കാലതാമസം ഒഴിവാക്കാന് നോര്‍ക്ക റൂട്ട്‌സിന് ഐ.ഡി. കാര്‍ഡ് നല്‍കും. സൗദിയിലേക്ക് നോര്‍ക്ക റൂട്ട്‌സിലൂടെ തൊഴിലാളികളെ റിക്രൂട്ട്‌ചെയ്യുമെന്നും അംബാസഡര് അറിയിച്ചു. സൗദി അറേബ്യന് പെട്രോളിയം കമ്പനിയായ അരാംകോയിലേക്ക് ആവശ്യമായ ഇന്ത്യന് നിര്‍മിത സാധനങ്ങള് വാങ്ങാന് താല്പര്യമുണ്ടെന്ന് സൗദി സംഘം അറിയിച്ചു. ഇക്കാര്യം ചര്‍ച്ച ചെയ്യാന് കേരള സര്‍ക്കാര് പ്രതിനിധി സംഘത്തെ അയയ്ക്കും. മന്ത്രിമാരായ പി.കെ. കുഞ്ഞാലിക്കുട്ടി, കെ.സി. ജോസഫ്, ഇബ്രാഹിംകുഞ്ഞ്, കെ. ബാബു, വി.എസ്. ശിവകുമാര് തുടങ്ങിയവര് പങ്കെടുത്തു.\nRelated Stories: കേരളത്തില് സൗദി കോണ്‍സുലേറ്റ് പരിഗണനയില്-അംബാസഡര് - Tuesday, October 11, 2011 Comments:


india covid cases decrease രാജ്യത്തെ പ്രതിദിന കൊവിഡ്\nരാജ്യത്തെ പ്രതിദിന കൊവിഡ് കേസുകളിൽ കുറവ് രേഖപ്പെടുത്തി. 24 മണിക്കൂറിനിടെ 29,616 പേർക്ക് രോഗം സ്ഥിരീകരിച്ചു.കഴിഞ്ഞദിവസത്തെതിലും 5.6% കുറവാണ് പ്രതിദിന കേസുകളിൽ രേഖപ്പെടുത്തിയത്. 290 പേർ മരിച്ചു. രോഗമുക്തി നിരക്ക് 97.78% ആയി. ( india covid cases decrease )\nനിലവിൽ ചികിത്സയിൽ ഉള്ളവർ4ലക്ഷത്താൽ താഴെ തന്നെ തുടരുന്നത് രാജ്യത്ത് ആശ്വാസ കണക്കായി . പ്രതിദിന കൊവിഡ് കേസുകൾ ഏറ്റവും കൂടുതൽ റിപ്പോർട്ട് സംസ്ഥാനമായി കേരളം തുടരുന്നു. രോഗവ്യാപനം രൂക്ഷമായിരുന്ന മഹാരാഷ്ട്രയിൽ ഒക്ടോബർ നാല് മുതൽ സ്കൂളുകൾ തുറക്കാൻ തീരുമാനമായി. ഗ്രാമീണ മേഖലയിൽ 5- 12 വരെയുള്ള ക്ലാസുകൾ ആരംഭിക്കും. നഗരങ്ങളിൽ 8-12 വരെയുള്ള ക്ലാസുകളും തുടങ്ങും.\nകേരളത്തിൽ ഇന്നലെ കേരളത്തില് ഇന്ന് 17,983 പേര്‍ക്കാണ് കൊവിഡ് സ്ഥിരീകരിച്ചത്. തൃശൂര് 2784, എറണാകുളം 2397, തിരുവനന്തപുരം 1802, കൊല്ലം 1500, കോട്ടയം 1367, കോഴിക്കോട് 1362, പാലക്കാട് 1312, മലപ്പുറം 1285, ആലപ്പുഴ 1164, ഇടുക്കി 848, കണ്ണൂര് 819, പത്തനംതിട്ട 759, വയനാട് 338, കാസര്‍ഗോഡ് 246 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. 16.27 ആണ് ടിപിആർ.\nകേരളത്തിലും സ്കൂൾ തുറക്കാനുള്ള നടപടികൾ ആരംഭിച്ചു. സംസ്ഥാനത്ത് സ്‌കൂളുകൾ തുറക്കുന്നതിനുള്ള കരട് മാർഗരേഖ തയാറായി . അഞ്ച് ദിവസത്തിനകം അന്തിമ രേഖ തയാറാക്കുമെന്ന് വിദ്യഭ്യാസ മന്ത്രി വി. ശിവൻകുട്ടി അറിയിച്ചു. തദ്ദേശ ഗതാഗത വകുപ്പുകളുമായി ആലോചിച്ച് തീരുമാനമെടുക്കും. അതാത് ജില്ലകളിൽ കളക്ടർമാരുടെ യോഗം വിളിക്കും. സ്കൂൾ തല യോഗവും പി.ടി.എ യോഗവും ചേരും.കൊവിഡ് മാനദണ്ഡങ്ങൾ കർശനമായി പാലിക്കും. ശരീര ഊഷ്മാവ് കൃത്യമായി പരിശോധിക്കും.


മകന് കൊന്ന് കുഴിച്ചുമൂടിയ സാവിത്രിയമ്മ ക്രൂരമര്‍ദനത്തിന് ഇരയായിരുന്നതായി പ്രാഥമിക പോസ്റ്റ്മോര്‍ട്ടം റിപ്പോര്‍ട്ട്\nസാവിത്രിയമ്മയെ ജീവനോടെയാണ് കുഴിച്ചു മൂടിയതെന്നും സംശയമുണ്ട്\n14 Oct, 2019 at 02:43 AM\nകൊല്ലത്ത് മകന് കൊന്ന് കുഴിച്ചുമൂടിയ സാവിത്രിയമ്മ ക്രൂരമര്‍ദനത്തിന് ഇരയായിരുന്നതായി പ്രാഥമിക പോസ്റ്റ്മോര്‍ട്ടം റിപ്പോര്‍ട്ട്. സാവിത്രിയമ്മയെ ജീവനോടെയാണ് കുഴിച്ചു മൂടിയതെന്നും സംശയമുണ്ട്. കൂട്ടു പ്രതിയായ കുട്ടനെ പിടികൂടാനായി പൊലീസ് പ്രത്യേക സംഘത്തെ നിയോഗിച്ചു. മകൻ സുനിലിന്‍റെ ക്രൂരമർദനത്തിൽ സാവിത്രിയമ്മയുടെ നാലു വാരിയെല്ലുകൾ ഒടിഞ്ഞതായി പോസ്റ്റ്മോർട്ടത്തിൽ കണ്ടെത്തി.\nനിലത്തിട്ടു ചവിട്ടിയപ്പോൾ വാരിയെല്ലുകൾ ഒടിഞ്ഞതാകാമെന്നാണ് പോലീസ് നിഗമനം. തലയ്ക്കു പിന്നിൽ ആന്തരിക രക്തശ്രാവമുണ്ടായിരുന്നു. ഇത് തല പിടിച്ചു ഭിത്തിയിലിടച്ചപ്പോഴുണ്ടായതാണെന്നാണ് പ്രാഥമിക പോസ്റ്റ്മോര്‍ട്ടം റിപ്പോര്‍ട്ടിലെ നിഗമനം. ശ്വാസം മുട്ടിയതാണ് മരണ കാരണം. കഴുത്തു ഞെരിച്ചു കൊലപ്പെടുത്തിയതോ അല്ലെങ്കില് മര്‍ദനത്തില് ബോധരഹിതയായി വീണ അമ്മ മരിച്ചെന്നു കരുതി മകന് കുഴിയിലിട്ടു മൂടിയതുമാകാമെന്നുമാണ് പോലീസ് കരുതുന്നത്.\nവിശദമയ പോസ്റ്റ്മോര്‍ട്ടം റിപ്പോര്‍ട്ട് ലഭിച്ചാൽ മാത്രമേ ഇക്കാര്യം വ്യക്തമാകുകയുള്ളു. പോസ്റ്റ്മോര്‍ട്ടത്തിന് ശേഷം ബന്ധുക്കള്‍ക്ക് വിട്ടു കൊടുത്ത സാവിത്രിയുടെ മൃതദേഹം സംസ്കരിച്ചു. റിമാന്‍ഡിലുള്ള പ്രതിയെ കസ്റ്റഡിയില് ലഭിക്കുന്നതിന് പൊലീസ് അടുത്ത ദിവസം കോടതിയെ സമീപിക്കും. കൂട്ടുപ്രതിയെന്ന് അന്വേഷണ സംഘം സംശയിക്കുന്ന സുനിലിന്‍റെ സുഹൃത്തും ഓട്ടോ ഡ്രൈവറുമായ കുട്ടനായി അന്വേഷണം ഊര്‍ജിതമാക്കി. കുടുംബസ്വത്ത് ആവശ്യപ്പെട്ടുള്ള തര്‍ക്കത്തിനിടെയാണ് നീതി നഗറില് താമസിച്ചിരുന്ന സാവിത്രിയെ മകന് സുനില്‍കുമാര് കൊലപ്പെടുത്തിയത്. കഴിഞ്ഞ സെപ്റ്റംബർ മാസം മൂന്നു മുതൽ അമ്മയെ കാണാനിലെന്ന് കാട്ടി മകൾ ഈസ്റ്റ് പൊലീസിൽ നല്‍കി പരാതിയാണ് കൊലപാകത്തിന്‍റെ ചുരുളഴിച്ചത്. ഒരുമാസത്തിലേറെ പഴക്കമുള്ള സാവിത്രിയുടെ മ്യതദേഹം വീട്ടുവളപ്പിൽ നിന്ന് പൊലീസ് കണ്ടെത്തുകയായിരുന്നു


Thrissur, First Published 21, Jul 2019, 11:16 PM IST\nപ്രദർശനത്തിനെത്തുന്ന തൃശ്ശൂരുകാർക്ക് ചിത്രങ്ങളിൽ കാണുന്ന ആളുകളെ മുമ്പ് കണ്ട പരിചയമുണ്ടാകും. കാരണം ജില്ലയിലെ വിവിധ ഭാഗങ്ങളിൽ നിന്നുള്ള മനുഷ്യരുടെ ചിത്രങ്ങളാണ് കുട്ടികൾ ക്യാൻവാസിൽ പകർത്തിയിരിക്കുന്നത്.\nതൃശ്ശൂർ: 'വാ‍ർധക്യം' പ്രമേയമാക്കി ഒരുക്കിയ കുട്ടികളുടെ ചിത്ര പ്രദർശനം ശ്രദ്ധേയമാകുന്നു. തൃശ്ശൂർ സർഗകലാ വിദ്യാലയത്തിലെ 33 കുട്ടികള് വരച്ച ചിത്രങ്ങളാണ് ലളിതകലാ അക്കാദമിയിൽ പ്രദര്‍ശനത്തിന് വച്ചിരിക്കുന്നത്.\nപ്രദർശനത്തിനെത്തുന്ന തൃശ്ശൂരുകാർക്ക് ചിത്രങ്ങളിൽ കാണുന്ന ആളുകളെ മുമ്പ് കണ്ട പരിചയമുണ്ടാകും. കാരണം ജില്ലയിലെ വിവിധ ഭാഗങ്ങളിൽ നിന്നുള്ള മനുഷ്യരുടെ ചിത്രങ്ങളാണ് കുട്ടികൾ ക്യാൻവാസിൽ പകർത്തിയിരിക്കുന്നത്. കുട്ടികളുടെ ചിത്രങ്ങളൊന്നും വെറും വരകളല്ലെന്നും ജീവനയോടെയുള്ള മനുഷ്യരാണെന്നും ചിത്രകാരന് ബിജു വാടാനപ്പളളി പറഞ്ഞു.\nഎല്ലാവരുടെയും മുഖത്ത് ഒരേ ഭാവമാണുള്ളത്. വാ‍ർധക്യത്തിന്‍റെ ദൈന്യത. ചാവക്കാടുള്ള ഒരു മുത്തശ്ശി ചിത്രം വരയ്ക്കാൻ തയ്യാറായി നിന്നത് ചായ കുടിക്കാനൊരു പത്ത് രൂപ തരണമെന്ന ആവശ്യത്തോടെയായിരുന്നുവെന്ന് കലാകാരൻ അതുല് ടി എം പറഞ്ഞു. ഇതുപോലെ ഓരോ ചിത്രത്തിന് പിന്നിലും ഓരോ കഥകളുണ്ടെന്നും അതുല് കൂട്ടിച്ചേർത്തു. ഇരട്ടകളായ അമലുവും അരുണിമയും ഒരുമിച്ചാണ് ചിത്രം വരച്ച് തീർത്തത്. ചിത്രങ്ങള് പിറവിയെടുത്ത തൃശ്ശൂർ നഗരത്തിൽ പ്രദര്‍ശനം നടത്താനാണ് ഈ കരുന്നു പ്രതിഭകളുടെ തീരുമാനം.


ഭീതികളൊഴിയുന്നില്ല… ലോകരാജ്യങ്ങളുടെ ശത്രുവോ ചൈന ? – Media Mangalam\nഭീതികളൊഴിയുന്നില്ല… ലോകരാജ്യങ്ങളുടെ ശത്രുവോ ചൈന ?\nലോക ജനതയെ ഭീതിയിലാഴ്ത്തിയ കോവിഡ് മഹാമാരിയുടെ പ്രഭവ കേന്ദ്രമാണ് ചൈന. വികസിത, വികസ്വര, അവികസിത രാജ്യങ്ങളെല്ലാം ഒരുപോലെ കനത്ത തിരിച്ചടി അതുമൂലം ഏറ്റുവാങ്ങി. അതിനു ശേഷവും പലകുറി നിരവധി വിവാദങ്ങളുമായി ചൈന ലോകരാജ്യങ്ങള്‍ക്കു മുന്നില് എത്തിയിരുന്നു. ഇരുപത് ഇന്ത്യന് സൈനികരുടെ മരണത്തിനിടയാക്കിയ ഇന്ത്യ-ചൈന അതിര്‍ത്തി പ്രശ്‌നവും ഹോങ്കോങ്ങിനു മേല് ഏര്‍പ്പെടുത്തിയ സുരക്ഷാ നിയമവും അതിന്റെ പേരിലുണ്ടായ പ്രതിഷേധ സമരവുമെല്ലാം ഉദാഹരണമാണ്. അധികം മാധ്യമ ശ്രദ്ധയേല്‍ക്കാതെ ചൈനയില് മറ്റൊന്നു കൂടി സംഭവിക്കുന്നുണ്ട്. പതിറ്റാണ്ടുകളായി ലോകം കണ്ടതില് വച്ച് ഏറ്റവും വലിയ വെള്ളപ്പൊക്കത്തിനാണ് ചൈനയിലെ വുഹാന് കഴിഞ്ഞ ദിവസം സാക്ഷ്യം വഹിച്ചത്. ആഴ്ചകളായി പെയ്യുന്ന മഴയില് തെക്കന് ചൈന പൂര്‍ണമായും മുങ്ങിയെന്ന് വേണം പറയാന്. ആയിരത്തോളം പേരെ കാണാതായെന്നാണ് റിപ്പോര്‍ട്ട്. വന്‍തോതില് ജീവഹാനിയും സംഭവിച്ചിട്ടുണ്ട്. ഏകദേശം 15 ദശലക്ഷം ആളുകളെ വെള്ളപ്പൊക്കം സാരമായി ബാധിച്ചുവെന്നാണ് അനൗദ്യോഗിക റിപ്പോര്‍ട്ട്. എന്നാല് ഔദ്യോഗിക വിശദീകരണം പുറത്ത് വന്നിട്ടില്ല.\nവെള്ളപ്പൊക്കത്തില് ഏറ്റവും കൂടുതല് നാശനഷ്ടം സംഭവിച്ച പ്രവിശ്യകളിലൊന്നാണ് ഹുബെ. ലോകത്തിലെ ഏറ്റവും വലിയ ഡാം ത്രീ ഗോര്‍ജസ് സ്ഥിതി ചെയ്യുന്ന നദിയാണ് യാങ്സി. നദിയില് നിന്ന് താഴെയുള്ള ഹുബെയിലെ നഗരമായ യിചാങ്ങില് വെള്ളപ്പൊക്കത്തില് പൂര്‍ണമായും മുങ്ങി. വെള്ളപ്പൊക്കത്തില് അകപ്പെട്ട കാര് യാത്രക്കാരെ ഗ്ലാസുകള് തകര്‍ത്ത് രക്ഷിക്കുന്ന വീഡിയോ സോഷ്യല് മീഡിയയില് വൈറലായിരുന്നു.\nതുടര്‍ച്ചയായ 31 ദിവസം ജനങ്ങള്‍ക്കു സര്‍ക്കാര് പേമാരിയെക്കുറിച്ചുള്ള മുന്നറിയിപ്പു നല്‍കിയിരുന്നു. ജലാശയങ്ങളിലും അണക്കെട്ടുകളിലും മണ്ണിടിച്ചിലും ഉരുള്‍പൊട്ടലും ഉണ്ടാകുമെന്ന് വിദഗ്ദ്ധര് മുന്നറിയിപ്പ് നല്‍കിയതായി ചൈനീസ് ദേശീയ മാധ്യമങ്ങള് റിപ്പോര്‍ട്ട് ചെയ്തിരുന്നു. രണ്ടു നൂറ്റാണ്ടിലൊരിക്കല് ഇത്തരത്തില് വലിയ വെള്ളപ്പൊക്കമുണ്ടാകാറുണ്ടെന്ന് അധികൃതര്.\nഎന്നാല് ചൈനയിലുണ്ടായ വെള്ളപ്പൊക്കത്തെക്കുറിച്ചും ലോക രാജ്യങ്ങള് സംശയമുയര്‍ത്തി. വൈറസ് വ്യാപനം ആദ്യമായി റിപ്പോര്‍ട്ട് ചെയ്ത വുഹാന് വെള്ളപ്പൊക്ക ബാധിത പ്രദേശമാണ്. കൊറോണ വൈറസ് ചൈനയില് ലാബില് സൃഷ്ടിക്കപ്പെട്ടതാണെന്നും ലോക രാജ്യങ്ങള് ചൈനയെ ഒറ്റപ്പെടുത്തണമെന്നും അമേരിക്ക ആരോപിച്ചിരുന്നു. ആരോപണ വിധേയമായ ലാബും വൈറസ് പഠന കേന്ദ്രവും ഇവിടെയാണ്. കോവിഡ്-19 ആദ്യമായി റിപ്പോര്‍ട്ട് ചെയ്ത വുഹാനിലെ മത്സ്യ- മാംസ മാര്‍ക്കറ്റും ഇതിനകം തന്നെ വെള്ളത്തിനടിയിലായിട്ടുണ്ട്. കോവിഡിന്റെ ഉത്ഭവ കേന്ദ്രത്തിലേക്ക് പഠനത്തിനായി പോകാന് ലോകാരോഗ്യ സംഘടനയും തീരുമാനിച്ചിരുന്നു. അന്താരാഷ്ട്ര ഏജന്‍സികളോ ഉപഗ്രഹ ചിത്രങ്ങളോ കണ്ടെത്തുന്നതിനു മുമ്പ് കൊറോണ വൈറസിന്റെ ഉറവിടത്തിലെ തെളിവുകള് നശിപ്പിക്കുകയാണ് ചെയ്തത് എന്നാണ് ഉയരുന്ന ആരോപണം. ഇതിനായി ചൈന ഡാം തുറന്നു വിട്ടു എന്നും ആരോപണമുണ്ട്. കോവിഡിനു ശേഷം അവിടെ പന്നികളില് നിന്നു മനുഷ്യരിലേക്കു ബാധിക്കുന്ന എച്ച്1 എന്1 പനിയും എലികളില് നിന്നും പടരുന്ന പ്ലേഗ് രോഗവും റിപ്പോര്‍ട്ട് ചെയ്തിരുന്നു. ഇതു രണ്ടും കോവിഡിനേക്കാള് മാരകമായി ലോകജനതയില് പടര്‍ന്നു പിടിക്കും എന്നും ആരോഗ്യ വിദഗ്ധര് അഭിപ്രായപ്പെട്ടിരുന്നു. കോവിഡ് രോഗികളുടെ എണ്ണത്തില് കുറവുണ്ടായതിനു പിന്നാലെ രണ്ടാം ഘട്ടത്തില് കൂടുതല് ശക്തിയായി കോവിഡ് തിരിച്ചു വരുന്നു എന്ന വാര്‍ത്തകളും അവിടെ നിന്നുണ്ടാകുന്നുണ്ട്. ഏതായാലും ലോകജനത ഭയത്തോടെ കാണുന്ന ഭീതികളുടെ ഉറവിടമായി ചൈന മാറുകയാണ്.


സ്വര്‍ണക്കടത്ത് അന്വേഷിക്കുന്ന ഷൗക്കത്ത് അലി സംസ്ഥാന പൊലീസില് നിന്ന് ഐപിഎസ് ലഭിക്കേണ്ടവരുടെ പട്ടികയില് | AP Shoukath Ali includes in conferred ips list from kerala police\nസ്വര്‍ണക്കടത്ത് അന്വേഷിക്കുന്ന ഷൗക്കത്ത് അലി സംസ്ഥാന പൊലീസില് നിന്ന് ഐപിഎസ് ലഭിക്കേണ്ടവരുടെ പട്ടികയില്\nThiruvananthapuram, First Published 24, Jul 2020, 6:56 AM\n2018 ബാച്ചിൽ ഐപിഎസ് ലഭിക്കാവുന്ന പരിഗണനാ പട്ടികയിൽ പതിനൊന്നാമനായാണ് ഷൗക്കത്ത് അലിയെ ഡിജിപി ശുപാർശ ചെയ്തതിട്ടുള്ളത്.\nതിരുവനന്തപുരം: സ്വര്‍ണക്കടത്ത് കേസ് അന്വേഷിക്കുന്ന എന്‍ഐഎ സംഘത്തിലെ പ്രധാന ഉദ്യോഗസ്ഥരിലൊരാളായ എ പി ഷൗക്കത്ത് അലി സംസ്ഥാന പൊലീസില് നിന്ന് ഐപിഎസ് ലഭിക്കേണ്ടവരുടെ പട്ടികയില്. 2018 ബാച്ചിൽ ഐപിഎസ് ലഭിക്കാവുന്ന പരിഗണനാ പട്ടികയിൽ പതിനൊന്നാമനായാണ് ഷൗക്കത്ത് അലിയെ ഡിജിപി ശുപാർശ ചെയ്തതിട്ടുള്ളത്.\nടിപി വധക്കേസ് അന്വേഷണത്തിന്‍റെ പേരില് സിപിഎമ്മിന്‍റെ കണ്ണിലെ കരടായ കെ വി സന്തോഷിന്‍റെ പേരും ഉള്‍പ്പെടുന്ന പട്ടിക സംസ്ഥാന സര്‍ക്കാരിന്‍റെ പരിഗണനയിലാണ്. 2018 ബാച്ചിലെ എസ്പിമാരിൽ 11 പേർക്കാണ് കേന്ദ്ര സർക്കാർ ഐപിഎസ് നൽകേണ്ടത്. പതിനൊന്ന് തസ്തികകളിലേക്ക് പരിഗണിക്കാനായി 40 എസ്‍പിമാരുടെ പട്ടികയാണ് ഡിജിപി ശുപാർശയായി നൽകിയത്.\nഇതിൽ പതിനൊന്നാമത്തെ പേര് എൻഐഎയുടെ അഡീഷണൽ എസ്‍പി എ പി ഷൗക്കത്ത് അലിയുടേതാണ്. ടിപി വധക്കേസ് അന്വേഷിച്ച മറ്റൊരു ഉദ്യോഗസ്ഥൻ കെ വി സന്തോഷ് പട്ടികയിലെ പതിമൂന്നാമനാണ്. സംസ്ഥാന പൊലീസിലെ മികച്ച അന്വേഷണ ഉദ്യോഗസ്ഥരെന്ന നിലയിൽ ഇരുവര്‍ക്കും ഐപിഎസ് ലഭിക്കാനാണ് സാധ്യത. 2017ലെ പട്ടികയില് ഉള്‍പ്പെട്ട ഏഴ് എസ്പിമാര്‍ക്ക് കേന്ദ്രം ഇപ്പോഴും ഐപിഎസ് നല്‍കേണ്ടതുണ്ട്.\nഅതിനായി നല്‍കിയ പട്ടിക ഇപ്പോഴും കേന്ദ്രത്തിന്‍റെ പരിഗണനയിലാണ്. ഈ പട്ടികയില് ഉള്‍പ്പെട്ടിട്ടുളള ചില ഉദ്യോഗസ്ഥരും 2018 ലെ പട്ടികയില് ഉള്‍പ്പെട്ടിട്ടുണ്ട്. ഇവര്‍ക്ക് 2017 ലെ പട്ടിക അനുസരിച്ചു തന്നെ ഐപിഎസ് ലഭിച്ചാല് 2018ലെ പട്ടികയിലുള്ള ഷൗക്കത്ത് അലിയുടെയുയും കെ വി സന്തോഷിന്‍റെയും സാധ്യത വര്‍ധിക്കുകയും ചെയ്യും.\nഡിജിപി നല്‍കിയ പട്ടികയ്ക്കൊപ്പം ഉദ്യോഗസ്ഥരുടെ കോണ്‍ഫിഡന്‍ഷ്യല് റിപ്പോര്‍ട്ടുമുണ്ട്. ഇത് സംസ്ഥാന ആഭ്യന്തര വകുപ്പിന്‍റെ പരിഗണനയിലാണ്. സര്‍ക്കാരിന്‍റെ ശുപാര്‍ശയോടെയാകും പട്ടിക കേന്ദ്ര ആഭ്യന്തരമന്ത്രാലയത്തിന് കൈമാറുക. ടി പി വധക്കേസിലെ അന്വേഷണത്തിന് ശേഷം സിപിഎമ്മിന്‍റെ കണ്ണിലെ കരടായ ഷൗക്കത്ത് അലി എന്‍ഐഎയില് ഡെപ്യൂട്ടേഷന് വാങ്ങി പോവുകയായിരുന്നു. കെ വി സന്തോഷ് കുമാര് ഇപ്പോള് ക്രൈംബ്രാഞ്ച് എസ് പിയാണ്.\nLast Updated 24, Jul 2020, 8:26 AM\nAP Shoukath Ali\nconferred ips list


കാർഷിക നിയമം: സുപ്രീംകോടതിയുടെ ഇടക്കാല ഉത്തരവ് ഇന്ന്\nജനുവരി 26ന് ട്രാക്ടർ റാലി നടത്താൻ അനുവദിക്കരുതെന്ന് ആവശ്യപ്പെട്ട് കേന്ദ്ര സർക്കാർ നൽകിയ പുതിയ ഹർജിയും കോടതിയുടെ പരിഗണനക്ക് വരും.\n12 Jan, 2021 at 12:40 AM\nകാർഷിക പരിഷ്കരണ നിയമങ്ങളുമായി ബന്ധപ്പെട്ട ഹർജികളിൽ സുപ്രീംകോടതി ഇന്ന് ഇടക്കാല ഉത്തരവ് പുറപ്പെടുവിക്കും. ജനുവരി 26ന് ട്രാക്ടർ റാലി നടത്താൻ അനുവദിക്കരുതെന്ന് ആവശ്യപ്പെട്ട് കേന്ദ്ര സർക്കാർ നൽകിയ പുതിയ ഹർജിയും കോടതിയുടെ പരിഗണനക്ക് വരും. ഡൽഹി അതിർത്തികളിലെ കർഷക സമരം 48ആം ദിവസത്തിലേക്ക് കടന്നു.\nകാർഷിക നിയമങ്ങൾ പിൻവലിക്കണം എന്ന് ആവശ്യപ്പെട്ട് തുടരുന്ന സമരം പിൻവലിക്കാൻ നടപടി സ്വീകരിക്കാത്തതിൽ കോടതി ഇന്നലെ കേന്ദ്ര സർക്കാരിനെ രൂക്ഷമായി വിമർശിച്ചിരുന്നു. ചർച്ചയിലൂടെ പ്രശ്നം പരിഹരിക്കപ്പെടുന്നത് വരെ നിയമം നടപ്പിലാക്കുന്നത് മരവിപ്പിക്കാമെന്ന് കോടതി നിരീക്ഷിച്ചിരുന്നു. അതിനു പിന്നാലെ സമർപ്പിച്ച സത്യവാങ്മൂലത്തിലും നിയമം പിൻവലിക്കില്ലെന്ന നിലപാട് കേന്ദ്രസർക്കാർ ആവർത്തിച്ചു. നിയമം പെട്ടെന്ന് കൊണ്ടുവന്നതല്ലെന്നും രണ്ട് പതിറ്റാണ്ടുകളായി നടന്ന ചർച്ചകൾക്കുശേഷം കൊണ്ടുവന്നതാണെന്നും കേന്ദ്രം സത്യവാങ്മൂലത്തിൽ പറയുന്നു.\nജനുവരി 26ന് നടത്തുമെന്ന് പ്രഖ്യാപിച്ചിട്ടുള്ള ട്രാക്ടർ റാലി നിരോധിക്കണമെന്ന് ആവശ്യപ്പെട്ട് ഡൽഹി പൊലീസ് ജോയിന്റ് കമ്മീഷണർ സുപ്രീം കോടതിയിൽ പ്രത്യേക അപേക്ഷയും സമർപ്പിച്ചിട്ടുണ്ട്. ഈ അപേക്ഷയും സുപ്രീംകോടതി ഇന്ന് പരിഗണിക്കും.


4malayalees - ഷാര്‍ജ അപ്പാര്‍ട്ട്‌മെന്റിന് മുകളില് നിന്ന് താഴെ വീണ എട്ട് വയസുകാരി മരണമടഞ്ഞു\nഷാര്‍ജ അപ്പാര്‍ട്ട്‌മെന്റിന് മുകളില് നിന്ന് താഴെ വീണ എട്ട് വയസുകാരി മരണമടഞ്ഞു\nഷാര്‍ജ അപ്പാര്‍ട്ട്‌മെന്റിന് മുകളില് നിന്ന് താഴെ വീണ എട്ട് വയസുള്ള സിറിയന് പെണ്‍കുട്ടി മരണമടഞ്ഞു. അല് തവോണ് ഏരിയയിലെ എട്ട് നില അപ്പാര്‍ട്ട്‌മെന്റിന് മുകളില് നിന്നാണ് പെണ്‍കുട്ടി താഴെവീണത്. കുട്ടിയുടെ അമ്മ വീട്ടുജോലികളില് മുഴുകിയിരുന്നപ്പോഴാണ് അപകടമുണ്ടായത്.\nഅപ്പാര്‍ട്ട്‌മെന്റ് വിന്‍ഡോയ്ക്ക് സമീപം നില്‍ക്കുമ്പോഴാണ് കുട്ടി താഴെ വീണത്. ഉടന് പാരാമെഡിക്‌സും പോലീസ് പട്രോളും സ്ഥലത്തെത്തി. എന്നാല് കുട്ടി മരിച്ചിരുന്നു.\nഅല് ഖാസിമി ഹോസ്പിറ്റലിലേക്ക് പെണ്‍കുട്ടിയുടെ മൃതദേഹം മാറ്റി. ഫോറന്‍സിക് ലബോറട്ടറിയില് ഓട്ടോസ്‌പേയ്ക്ക് ശേഷം ബോഡി രക്ഷിതാക്കള്‍ക്ക് കൈമാറും.\nമാതാപിതാക്കള് കുട്ടികളുടെ കാര്യത്തില് കൂടുതല് ശ്രദ്ധപുലര്‍ത്തണമെന്ന് പോലീസ് മുന്നറിയിപ്പ് നല്‍കി. വിന്‍ഡോയ്ക്ക് സമീപവും ബാല്‍ക്കണിയിലും കുട്ടികള് നില്‍ക്കുമ്പോള് രക്ഷിതാക്കള് ശ്രദ്ധിക്കേണ്ടതാണ്.


മുതുകിലെ കമ്പി സൗജന്യമായി നീക്കി, ദുരിതം മാറിയ ശങ്കർ ഭിക്ഷയാചിക്കാതെ നാട്ടിലേക്ക് യാത്രയായി\nതിരുവനന്തപുരം: കെട്ടിടത്തിന്റെ മുകളിൽ നിന്ന് വീണ് നട്ടെല്ല് പൊട്ടി മുതുകിൽ കമ്പിയുമായി ഭിക്ഷാടനം നടത്തിയ ശങ്കർ ആരോഗ്യവാനായി നാട്ടിലേക്ക് മടങ്ങി. ജാർഖണ്ഡ് സ്വദേശി ശങ്കറിന്റെ ദുരവസ്ഥയെ കുറിച്ച് കേരള കൗമുദി ഫ്ളാഷ്' ആഗസ്റ്റ് 11ന് റിപ്പോർട്ട് നൽകിയിരുന്നു. ഇത് ശ്രദ്ധയിൽപ്പെട്ട മെഡിക്കൽ കോളേജ് സൂപ്രണ്ട് ഡോ. ഷർമ്മദ് 'ഫ്ളാഷു' മായി ബന്ധപ്പെട്ട് ചികിത്സ നൽകാമെന്ന് അറിയിക്കുകയായിരുന്നു. ഫ്ളാഷ് ടീമാണ് സിറ്റി പൊലീസിന്റെ സഹായത്തോടെ ശങ്കറിനെ രണ്ടാഴ്ചമുമ്പ് ആശുപത്രിയിലെത്തിച്ചത്. നാട്ടിലെ ചികിത്സയ്ക്കായി പണം കണ്ടെത്തുന്നതിനാണ് ശങ്കർ തിരുവനന്തപുരത്തെത്തി ഭിക്ഷയെടുത്തത്.\nചെന്നൈയിൽ നിർമ്മാണ ജോലിക്കിടെ കെട്ടിടത്തിന് മുകളിൽ നിന്ന് വീണാണ് നട്ടെല്ലിന് ഗുരുതര പരിക്കേറ്റത്. കൈവശമുണ്ടായിരുന്ന ഒന്നരലക്ഷത്തോളം രൂപ ചെലവിട്ടാണ് നട്ടെല്ലിന് കമ്പിയിട്ടത്. മാസങ്ങൾക്കുശേഷം കമ്പിയെടുക്കാൻ പണമില്ലാത്തതിനാലാണ് ഭിക്ഷയാചിച്ച് തുടങ്ങിയത്.\nശങ്കറിനെ ആശുപത്രിയിലെത്തിക്കുമ്പോൾ യഥാസമയം കമ്പി നീക്കം ചെയ്യാത്തതിനാൽ മുറിവ് പഴുത്ത് ആന്തരികാവയവങ്ങൾക്ക് തകരാറും നട്ടെല്ലിനും കാലുകൾക്കും ഗുരുതരമായ ആരോഗ്യപ്രശ്നങ്ങളും ഉണ്ടായേക്കാവുന്ന സാഹചര്യത്തിലായിരുന്നു. അരലക്ഷത്തിലധികം രൂപ ചെലവ് വരുന്ന ശസ്ത്രക്രിയ സൂപ്രണ്ടിന്റെ ഡോണർ ഫണ്ടിൽ നിന്നുള്ള പണം ഉപയോഗിച്ച് സൗജന്യമായാണ് ചെയ്തത്.\nശസ്ത്രക്രിയയിലൂടെ കമ്പി നീക്കം ചെയ്തശേഷം മെഡിക്കൽ കോളേജിലെ 15 ാം വാർഡിൽ പ്രവേശിപ്പിച്ച ശങ്കറിന് സൂപ്രണ്ട് ഡോ. ഷർമ്മദ്, ആർ.എം.ഒ ഡോ. മോഹന്റോയ് , ഓർത്തോ വിഭാഗം ഡോക്ടർമാർ, നഴ്സുമാരുൾപ്പെടെയുള്ള ആശുപത്രി ജീവനക്കാർ എന്നിവരിൽ നിന്ന് സ്‌നേഹപൂർവമായ പരിചരണമാണ് ലഭിച്ചിരുന്നത്. ശങ്കറിന് നാട്ടിലേക്കുള്ള യാത്രയ്ക്കുള്ള ടിക്കറ്റ് എടുത്ത് നൽകിയത് വ്യാപാരി വ്യവസായി ഏകോപന സമിതി പട്ടം മുറിഞ്ഞപാലം പഴയറോഡ് യൂണിറ്റ് ജനറൽ സെക്രട്ടറി ടി.സജീവാണ് . ദൈവത്തിന്റെ നാട്ടിൽ നിന്നും സന്തോഷത്തോടെയാണ് ശങ്കർ മടങ്ങുന്നത്.


വധശിക്ഷ വിധിച്ച ജഡ്ജി പേന കുത്തിയൊടിക്കും; കാരണമറിയാമോ? – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/വധശിക്ഷ വിധിച്ച ജഡ്ജി പേന കുത്തിയൊടിക്കും; കാരണമറിയാമോ?\nJuly 25, 2018\tLeaveacomment 11,111 Views\nവിവരണം – Praveen Shanmukom, ARK – അനന്തപുരിയിലെ രുചി കൂട്ടായ്മ. തിരുവനന്തപുരത്ത് 1955 മുതൽ ഭക്ഷണപ്രേമികളുടെ ഹൃദയത്തിൽ ഇടം …


എന്നെ പിന്തുടരുത്, ഞാനൊരു മയക്കുമരുന്ന് സംഘാംഗം; മയക്കുമരുന്നു വേട്ടയുടെ പേരില് ഫിലിപ്പീന്‍സില് ചോരപ്പുഴ - Pravasishabdam\nHome News International എന്നെ പിന്തുടരുത്, ഞാനൊരു മയക്കുമരുന്ന് സംഘാംഗം; മയക്കുമരുന്നു വേട്ടയുടെ പേരില് ഫിലിപ്പീന്‍സില് ചോരപ്പുഴ\nഎന്നെ പിന്തുടരുത്, ഞാനൊരു മയക്കുമരുന്ന് സംഘാംഗം; മയക്കുമരുന്നു വേട്ടയുടെ പേരില് ഫിലിപ്പീന്‍സില് ചോരപ്പുഴ\nമനില: തെരുവില് ഒരു യുവാവ് ചോരയില് കുളിച്ച് കിടക്കുന്നു. അരികില് ഒരു നോട്ടീസ്. ‘എന്നെ പിന്തുടരുത്, ഞാനൊരു മയക്കുമരുന്ന് സംഘാംഗം. എന്റെ വീട് ഒരു മയക്കുമരുന്ന് സങ്കേതം’. ഫിലിപ്പീന്‍സില് ഇപ്പോള് പതിവു കാഴ്ചയാണ് ഇത്തരം കൊലപാതകങ്ങള്. രാജ്യത്തെ മയക്കുമരുന്ന് ശൃംഖലയ്ക്ക് എതിരെ എന്ന പേരില് പ്രസിഡന്റ് റോഡ്രിഗോ ദ്യുതെര്‍തെ ആരംഭിച്ചതാണ് ഈ അരുംകൊലകള്. മയക്കു മരുന്ന് കച്ചവടക്കാര്, സഹായിക്കുന്ന ഉദ്യോഗസ്ഥര്, മയക്കുമരുന്ന് ഉപയോക്താക്കള് എന്നിവരെ കൊന്നൊടുക്കാനാണ് പ്രസിഡന്റ് ഉത്തരവ് പുറപ്പെടുവിച്ചത്. പൊലീസ് ഉദ്യോഗസ്ഥരും സ്വകാര്യ സായുധ സംഘങ്ങളുമാണ് പ്രസിഡന്റിന്റെ ഉത്തരവ് പാലിക്കാന് ആയുധങ്ങളുമായി ഇറങ്ങിയത്. പദ്ധതി തുടങ്ങി ഇതിനകം 500 ലേറെ പേരെ അരുംകൊല നടത്തിക്കഴിഞ്ഞു. കഴിഞ്ഞ ദിവസവും അഞ്ച് പേരെ പൊലീസ് വെടിവെച്ചു കൊന്നു. ഒരു ലക്ഷത്തോളം പേര് കീഴടങ്ങിയതായാണ് കണക്ക്. മയക്കു മരുന്ന് മാഫിയയുടെ സംരക്ഷകര് എന്നാരോപിച്ച് അഞ്ച് സൈനിക ജനറല്‍മാര്‍ക്കെതിരെ ഈയിടെ പ്രസിഡന്റ് രംഗത്തുവന്നിരുന്നു. അല്‍ബുവേറാ മേയര്, മകന് എന്നിവരോട് 24 മണിക്കൂറിനകം കീഴടങ്ങാനും പ്രസിഡന്റ് ആവശ്യപ്പെട്ടു. പ്രതിരോധിക്കാന് ശ്രമിച്ചാല്, വെടിവെച്ചു കൊല്ലാനും അദ്ദേഹം ഉത്തരവിട്ടു.\nഅധികാരമേറ്റ ശേഷം, ആദ്യമായി രാജ്യത്തെ അഭിസംബോധന ചെയ്ത് നടത്തിയ പ്രഭാഷണത്തില്, ഈ അരുംകൊലകള്‍ക്കെതിരായ പ്രതിഷേധത്തെ പ്രസിഡന്റ് തള്ളിക്കളഞ്ഞു. രാജ്യം മയക്കുമരുന്നിന്റെ പിടിയിലാണെന്നും എന്തു വില കൊടുത്തും ഈ ഭീഷണി ഇല്ലാതാക്കുമെന്നും പ്രസിഡന്റ് പറഞ്ഞു. അവസാന മയക്കുമരുന്ന് മാഫിയാ നേതാവും സംഘാംഗങ്ങളും സഹായികളും കീഴടങ്ങുകയോ ജയിലഴികള്‍ക്കുള്ളിലാവുകയോ ഇല്ലാതാവുകയോ ചെയ്യുന്നതുവരെ പോരാട്ടം തുടരുമെന്നും പ്രസിഡന്റ് പറഞ്ഞു. മയക്കുമരുന്ന് വില്‍ക്കുന്നവരും ഉപയോഗിക്കുന്നവരുമായ ഒരു ലക്ഷം പേരെയെങ്കിലും ഇല്ലാതാക്കി രാജ്യം ശുദ്ധീകരിക്കുമെന്ന് തെരഞ്ഞെടുപ്പ് പ്രചാരണ വേളയില് പ്രസിഡന്റ് ഉറപ്പു നല്‍കിയിരുന്നു. കൊലപാതകങ്ങളുടെ പേരില് എന്ത് നിയമപ്രശ്‌നം വന്നാലും പൊലീസുകാരെയും ജാഗ്രതാ സംഘങ്ങളെയും സംരക്ഷിക്കുമെന്ന് പ്രസിഡന്റും അദ്ദേഹത്തിന്റെ നിയമ ഉപദേഷ്ടാവും അറിയിച്ചു. രാജ്യത്ത് വ്യാപകമായി നടക്കുന്ന കൂട്ടക്കൊലകള്‍ക്കെതിരൊ മനുഷ്യാവകാശ സംഘടനകള് രംഗത്തുവന്നിട്ടുണ്ട്. രാജ്യം അതിവേഗം അരാജകത്വത്തിലേക്ക് പോവുമെന്നും വിമര്‍ശനമുണ്ട്.\nPrevious articleമോഹൻലാലിന്റെ മുഖത്തു നോക്കി ആരാണെന്ന് ഒരു പെൺകുട്ടി ചോദിക്കുമോ ? മോഹൻലാലിനോട് പേരു ചോദിച്ച പെൺകുട്ടി ഇന്ന് കൂടെ അഭിനയിക്കുന്നു\nNext articleകൂട്ടിയിടിയില് നിന്നും അത്ഭുകരമായി രക്ഷപ്പെട്ട് രണ്ട് ഇന്‍ഡിഗോ വിമാനങ്ങള്


ദിലീപ് എന്ന നടനെ മാത്രമേ നിങ്ങള്‍ക്കറിയൂ; ഗോപാലകൃഷ്ണന് എന്ന ഊളയെ അറിയില്ല; ദിലീപിന് എതിരെ രശ്മി നായര് രംഗത്ത് 0\nജീവിതത്തിലെ പല കാര്യങ്ങളും വെട്ടിത്തുറന്നു പറഞ്ഞു കൊണ്ടുള്ള ദിലീപിന്റെ അഭിമുഖം വൈറല് ആകുന്നതിനു ഇടയില് ദിലീപിന് നേരെ പരിഹാസവുമായി രശ്മി നായര്. രശ്മി നായര് ഈ അഭിമുഖത്തെ കുറിച്ച് പറഞ്ഞതാണ് സോഷ്യല് മീഡിയയില് ഇപ്പോള് ഏറെ പ്രചരിച്ചുകൊണ്ടിരിക്കുന്നത്.\nസോമാലിയൻ കടൽക്കൊള്ളക്കാർ തട്ടിക്കൊണ്ടുപോയ ഇന്ത്യൻ ചരക്കുകപ്പൽ മോചിപ്പിച്ചു 0\nവടക്കുകിഴക്കൻ സോമാലിയയിലെ പുന്‍റ്ലാൻഡിൽ നിന്ന് സോമാലിയൻ കടൽക്കൊള്ളക്കാർ തട്ടിക്കൊണ്ടുപോയ ഇന്ത്യൻ ചരക്കുകപ്പൽ മോചിപ്പിച്ചു. അൽ കൗശർ എന്ന കപ്പലാണ് സോമാലിയൻ സുരക്ഷ സേന മോചിപ്പിച്ചത്. എന്നാൽ ചരക്കുകപ്പലിലുണ്ടായിരുന്ന 11 പേരിൽ ഒമ്പതു പേരെ കണ്ടെത്താൻ സാധിച്ചിട്ടില്ലെന്നു ഗൽകായോ മേയർ ഹിർസി ബാരെ പറഞ്ഞു.\nപ്രധാനമന്ത്രിയുടെ ഓഫീസിനു മുന്നിൽ നഗ്നരായി പ്രതിഷേധിച്ചു തമിഴ്നാട് കർഷകർ 0\nപ്രതിഷേധക്കാർക്ക് തുടക്കത്തിൽ പ്രധാനമന്ത്രിയെ കാണാൻ അനുമതി ലഭിച്ചെങ്കിലും പിന്നീട് അനുമതി നിഷേധിച്ചു. പ്രധാനമന്ത്രിയുടെ ഓഫീസിൽ നിവേദനം നൽകി മടങ്ങാൻ കർഷകർക്ക് അറിയിപ്പു ലഭിച്ചു. പരാതി ഉദ്യോഗസ്ഥനെ ഏൽപ്പിച്ചു മടങ്ങുന്നതിനിടയിൽ പോലീസ് വാഹനത്തിൽനിന്നു ചാടിയിറങ്ങി ഒരു കർഷകൻ തുണിയുരിഞ്ഞ് പ്രതിഷേധിക്കുകയായിരുന്നു.\nആ നടിയുമായുള്ള ബന്ധത്തിൽ വിള്ളൽവീണതെങ്ങനെ; തിളക്കത്തിൽ തന്റെ കൂടെ ഗസ്റ്റ് അപ്പിയറൻസിൽ വന്നതിനുള്ള സഹായമായിരുന്നു അടുത്ത നായികാവേഷം, ദിലീപ് പ്രതികരിക്കുന്നു 0\nഅവസരം എന്നത് സൗന്ദര്യം ടാലന്റ്, എന്നത് മാത്രം കൊണ്ടല്ല. ദൈവാനുഗ്രഹം കൊണ്ടാണ്. പിന്നെ മഞ്ഞപ്പത്രങ്ങളിൽ വാർത്തകൾ വന്നു റിയൽ എസ്റ്റേറ്റ് ബന്ധമാണ് വഴക്കിൽ കലാശിച്ചതെന്ന്. ഇൗ നടി ഫേസ് ബുക്കിൽ സജീവമാണ്. ഞാനാണ് അവരെ ഹീറോയിൻ ആക്കിയത്. ഞങ്ങൾ തമ്മിൽ പ്രശ്നമില്ലെന്ന് പറഞ്ഞ് ഒരു കുറിപ്പിടമാമായിരുന്നു. മൗനമെന്നത് വളരെ അപകടം പിടിച്ച കാര്യമാണ്. എന്തായാലും ഞ‍ാൻ ശരിക്കും അവരുടെ ധൈര്യത്തെ അഭിനന്ദിക്കുന്നു. പ്രതിസന്ധികളെ നേരിടാനുള്ള മനശക്തി അവർക്കുണ്ടായല്ലോ? എന്റെ ശരീരത്തിൽ തൊട്ടില്ലെന്നേ ഉള്ളൂ.\nമീനാക്ഷിക്ക് കാവ്യയെ അമ്മയായി ഉള്‍ക്കൊള്ളാനാവില്ലെന്നറിയാം; കാവ്യയ്ക്ക് ഇത്രയും വലിയ കുട്ടിയുടെ അമ്മയാകാന് കഴിയില്ല; കാവ്യയുമായുള്ള വിവാഹത്തെക്കുറിച്ച് ദിലീപ് 0\nതന്റെ ജീവിതത്തിലുണ്ടായ ഒരു പ്രശ്‌നത്തിനും കാരണക്കാരി കാവ്യയല്ലെന്ന് നടന് ദീലീപ്. ദൈവത്തെ മുന്‍നിര്‍ത്തി നൂറ് ശതമാനം ഉറപ്പിച്ച് അക്കാര്യം തനിക്ക് പറയാനാവുമെന്നും ദിലീപ് പറയുന്നു. കാവ്യയെ എനിക്ക് ഇഷ്ടമായിരുന്നു. പക്ഷേ ഇഷ്ടത്തെ പ്രണയം എന്ന് വ്യാഖ്യാനിക്കരുത്.\nപ്രമുഖനടിയുമായുള്ള ബന്ധത്തില് സംഭവിച്ചത് എന്താണെന്ന് ദിലീപ് തുറന്നുപറയുന്നു; ഒരു പരസ്യക്കമ്പനി ഉടമ തന്നെ ഇൻഡസ്ട്രിയിൽ നിന്ന് പുറത്താക്കുമെന്നു വെല്ലുവിളിച്ചു നടക്കുന്നുണ്ട്; ഇയാൾ സഹായിക്കുകയാണെന്നാണ് തന്റെ ആദ്യ ഭാര്യയുടെ വിശ്വാസം എന്നും ദിലീപ് 0\nനടി അക്രമിക്കപെട്ട സംഭവത്തില് ഏറ്റവും അധികം ഉയര്‍ന്നു കേട്ട പേരാണ് ദിലീപിന്റെ .എന്നാല് ഇന്നലെ ദിലീപ് ഒരു ഓണ്‍ലൈന് മാധ്യമത്തിനു നല്‍കിയ അഭിമുഖത്തില് പ്രമുഖ നടിയുമായുള്ള ബന്ധത്തിൽ സംഭവിച്ചതെന്തെന്ന് ദിലീപ് പറയുന്നു. തിളക്കത്തിൽ തന്റെ കൂടെ ഗസ്റ്റ് അപ്പിയറൻസിൽ വന്നതിന് സഹായമായി അടുത്ത സിനിമയിലേക്ക് നായികയായി വിളിച്ചു. ആരും എന്നോട് പറഞ്ഞിട്ടില്ല ഇവരെ നായികയാക്കാൻ. ഇവരുടെ അച്ഛനെ എനിക്കറിയാം, നല്ല മനുഷ്യനാണ്. വീട്ടിലെ ബുദ്ധിമുട്ടുകളും അറിയാമായിരുന്നു. കിട്ടുന്ന റോളുകൾ കുഴപ്പിമില്ലാതെ ചെയ്യുമെന്നു തോന്നി അങ്ങനെ ഞാനാണ് എന്റെ സിനിമകളിൽ നായികയായി ഇവരെ വേണമെന്ന് പറഞ്ഞത്. അല്ലാതെ ഒരു സംവിധായകരും ഇവരെ നായികയാക്കാമെന്ന് എന്നോട് പറഞ്ഞിട്ടില്ല എന്ന് ദിലീപ് പറയുന്നു .\nPrevious Page 1 … 1,670 1,671 1,672 1,673 1,674 … 1,721 Next Page


ചെന്നൈയില് മഴ കനക്കുന്നു; ചെമ്പരപ്പാക്കം തടാകം തുറന്നു, 2015 വെള്ളപ്പൊക്കം ആവര്‍ത്തിക്കുമോ എന്ന ഭീതിയില് ചെന്നൈ വാസികള് - BIGNEWSLIVE | Latest Malayalam News\nചെന്നൈ: നിവാര് ചുഴലിക്കാറ്റിന്റെ സ്വാധീനഫലമായി ചെന്നൈയിലും കാഞ്ചിപുരത്തും പെയ്യുന്ന കനത്ത മഴയില് ചെന്നൈ നഗരത്തിന് സമീപമുള്ള ചെമ്പരപ്പാക്കം തടാകം നിറഞ്ഞു. ഷട്ടര് തുറന്ന് വെള്ളം അഡയാര് നദിയിലേക്ക് ഒഴുക്കി വിടുകയാണ്. സെക്കന്‍ഡറില് ആയിരം ഘന അടി വെള്ളമാണ് പുറത്തേക്ക് ഒഴുക്കി വിടുന്നത്.\n2015 ലാണ് ഇതിനു മുന്‍പ് തടാകം തുറന്നത്. അന്ന് തടാകം തുറന്നപ്പോള് താഴ്ന്ന പ്രദേശങ്ങള് എല്ലാം വെള്ളത്തിന് അടിയില് ആയിരുന്നു. അന്ന് വലിയ നാശനഷ്ടങ്ങളാണ് സംഭവിച്ചത്. ദിവസങ്ങളോളം അന്ന് ചെന്നൈ വാസികള് ദുരിതത്തിലായിരുന്നു. കനത്ത മഴ തുടരുന്ന സാഹചര്യത്തില് 2015 ല് ഉണ്ടായ വെള്ളപ്പൊക്കം ഇത്തവണ ആവര്‍ത്തിക്കുമോ എന്ന ഭീതിയിലാണ് ചെന്നൈ വാസികള്.\nനിലവില് നിവാര് ചുഴലിക്കാറ്റ് ചെന്നൈയില് നിന്ന് 370 കിലോമീറ്റര് അകലെയാണ്. ഇന്ന് രാത്രിയോടെ മഹാബലിപുരത്തിനും കാരയ്ക്കലിനും ഇടയില് ചുഴലിക്കാറ്റ് തീരം തൊടുമെന്നാണ് കാലാവസ്ഥ നിരീക്ഷണ കേന്ദ്രം നല്‍കുന്ന സൂചന. ചുഴലിക്കാറ്റ് കടന്നുപോകുന്ന സമയത്ത് വേഗത 145 കിലോമീറ്റര് വരെ ആകാമെന്നാണ് മുന്നറിയിപ്പ്. അതിനാല് കനത്ത ജാഗ്രതയിലാണ് തമിഴനാട്.\nവൈകീട്ട് ആറിനും എട്ടിനും ഇടയിലാവും കരതൊടുക. നിവാര് ചുഴലിക്കാറ്റിന്റെ പശ്ചാത്തലത്തില് നിരവധി ട്രെയിന്-വിമാന സര്‍വീസുകള് റദ്ദാക്കിയിട്ടുണ്ട്. പുതുച്ചേരിയില് വ്യാഴാഴ്ച വരെ നിരോധനാജ്ഞ പ്രഖ്യാപിച്ചു. തമിഴ്‌നാട്ടില് ഇന്ന് പൊതു അവധി പ്രഖ്യാപിച്ചിരിക്കുകയാണ്. നേവി, കോസ്റ്റ് ഗാര്‍ഡ്, ദേശീയ ദുരന്ത നിവാരണ സേനാംഗങ്ങള് എന്നിവരെ ദുരന്ത സാധ്യത മേഖലകളില് വിന്യസിച്ചിട്ടുണ്ട്.\nTags: big breaking news malayalambig news malayalambreaking news malayalamchembarapakkamchennailake openmalayalam latest newsmalayalam live newsmalayalam newsmalayalam news todaynews malayalamnivar cycloneonline live newsonline malayalam news


സ്ത്രീകള് അഞ്ച് മണിക്ക് ശേഷം പൊലീസ് സ്റ്റേഷനുകളിലേക്ക് പോകരുത്; വിവാദ നിര്‍ദ്ദേശവുമായി ബിജെപി നേതാവ് | News@Net | www.newsatnet.com\nSaturday 27th November, 2021 | 03:06:39 PM\nHome News National സ്ത്രീകള് അഞ്ച് മണിക്ക് ശേഷം പൊലീസ് സ്റ്റേഷനുകളിലേക്ക് പോകരുത്; വിവാദ നിര്‍ദ്ദേശവുമായി ബിജെപി നേതാവ്\nസ്ത്രീകള് അഞ്ച് മണിക്ക് ശേഷം പൊലീസ് സ്റ്റേഷനുകളിലേക്ക് പോകരുത്; വിവാദ നിര്‍ദ്ദേശവുമായി ബിജെപി നേതാവ്\nറായ്ബറേലി: വിവാദ നിര്‍ദ്ദേശവുമായി ബിജെപി വനിതാ നേതാവ്. സ്്ത്രീകള് വൈകിട്ട് അഞ്ച് മണിക്ക് ശേഷം പൊലീസ് സ്റ്റേഷനുകളിലേക്ക് പോകരുതെന്നാണ് ഉത്തരാഖണ്ഡ് മുന് ഗവര്‍ണറും ബിജെപി ദേശീയ ഉപാധ്യക്ഷയുമായ ബേബി റാണി മൗര്യയാണ് വിവാദ നിര്‍ദ്ദേശവുമായി രംഗത്ത് എത്തിയത്. അങ്ങനെ പോകേണ്ട സാഹചര്യമുണ്ടായാല് കുടുംബത്തിലെ ഒരു പുരുഷനെ ഒപ്പം കൂട്ടണമെന്നും നേതാവിന്റെ ഉപദേശമുണ്ട്.\nപൊലീസുകാരികള് ഉള്ള സ്റ്റേഷനായാലും സ്ത്രീകള് തനിച്ച് പോകരുതെന്നും നേതാവ് വ്യക്തമായി പറഞ്ഞിട്ടുണ്ട്. ബിജെപി ഭരണകാലത്ത് തങ്ങള് ധാരാളം പ്രവര്‍ത്തനങ്ങള് നടത്തിയിട്ടുണ്ടെന്നും അതിന്റെ ഫലമായി കാര്യങ്ങള് ഏറെ മെച്ചപ്പെട്ടിട്ടുണ്ടെന്നും അവര് കൂട്ടിച്ചേര്‍ത്തു.\nഎന്നാല് തന്റെ പ്രസ്താവന വളച്ചൊടിച്ചെന്ന ആരോപണവുമായി നേതാവ് രംഗത്ത് എത്തിയിട്ടുണ്ട്. വാല്‍മീകി ജയന്തി ആഘോഷങ്ങള്‍ക്കായി താന് കഴിഞ്ഞ ദിവസം വാരണസിയിലായിരുന്നുവെന്നും അവിടെ ദളിത്-മുസ്ലീം സ്്ത്രീകള് സന്നിഹിതരായിരുന്നുവെന്നും അവര് കൂട്ടിച്ചേര്‍ത്തു. ആ സമയത്ത് മോഡിയുടെയും ആദിത്യനാഥ് സര്‍ക്കാരിന്റെയും സ്്ത്രീ ഉദ്ധാരണ പ്രവര്‍ത്തനങ്ങളെക്കുറിച്ചാണ് താന് സംസാരിച്ചത്. സ്ത്രീകളുടെ സുരക്ഷയ്ക്കും അവരുടെ ഉന്നതിക്കും വേണ്ടി ഇരുനേതാക്കളും ചെയ്യുന്ന കാര്യങ്ങളും താന് ചൂണ്ടിക്കാട്ടി. അതിവേഗ കോടതികള് സ്ഥാപിച്ചതോടെ വേഗത്തില് സ്ത്രീകള്‍ക്ക് നീതി ലഭിക്കുന്നുണ്ടെന്നും അവര് കൂട്ടിച്ചേര്‍ത്തു.\nഎന്നാല് റാണി മൗര്യയുടെ പ്രസ്താവന ബിഎസ്പി പ്രചാരണ ആയുധമാക്കി മാറ്റിയിരിക്കുകയാണ്. ആദിത്യനാഥിന്റെ കീഴില് സംസ്ഥാനത്തെ പൊലീസ് സ്റ്റേഷനുകള് ഏറെ സുരക്ഷിതമല്ലാത്ത ഇടമായി മാറിയിരിക്കുന്നു എന്ന് റാണി മൗര്യയുടെ വീഡിയോ പങ്ക് വച്ച് കൊണ്ട് അദ്ദേഹം കുറിച്ചു. അത് കൊണ്ടാണ് റാണി മൗര്യ ഇത്തരത്തില് ഒരു ഉപദേശം നല്‍കിയതെന്നും അദ്ദേഹം ചൂണ്ടിക്കാട്ടി.\nNOT GO TO POLICE STATION\nPrevious articleസ്കൂൾ തുറക്കൽ മാർഗ രേഖ പ്രകാരമുള്ള നടപടികൾ 27 ന് പൂർത്തിയാക്കണം; നവംബർ 1ന് സ്കൂൾതലത്തിൽ പ്രവേശനോത്സവം: മന്ത്രി വി ശിവൻകുട്ടി\nNext articleപേടിക്കേണ്ടത് ഇന്ത്യയുടെ ഈ കളിക്കാരെ പാകിസ്താന് പരിശീലകന് യൂനിസ്ഖാന്\nവേറിട്ടൊരു പ്രതിഷേധവുമായി സ്‌ത്രീകള്; തകര്‍ന്ന റോഡുകളിലൂടെ ക്യാറ്റ് വാക്ക്


കാമുകനൊപ്പം ജീവിക്കാന് കരു നീക്കി; വാഹനം ഇടിച്ചോ, സയനൈഡ് നല്‍കിയോ കൊല്ലാന് പദ്ധതിയിട്ടു; ബൈക്കിലുള്ളത് എന്താണെന്ന് പോലുമറിയാതെ ഭര്‍ത്താവ്\nBy സമകാലിക മലയാളം ഡെസ്‌ക് | Published: 26th February 2022 12:24 PM |\nLast Updated: 26th February 2022 12:24 PM | A+A A- |\nഅറസ്റ്റിലായ സൗമ്യ എബ്രഹാം\nകട്ടപ്പന: ഭര്‍ത്താവിനെ കുടുക്കാന് വനിതാ പഞ്ചായത്തംഗം ബൈക്കില് മയക്കുമരുന്ന് ഒളിപ്പിച്ചത് കാമുകനൊപ്പം ജീവിക്കാനാണെന്ന് പൊലീസ്. ഇടുക്കി വണ്ടന്‍മേട് പഞ്ചായത്ത് പതിനൊന്നാം വാര്‍ഡിലെ സിപിഎം പ്രതിനിധിയും പുറ്റടി അമ്പലമേട് തൊട്ടാപുരയ്ക്കല് സുനില് വര്‍ഗീസിന്റെ ഭാര്യയുമായ സൗമ്യ എബ്രഹാം (33) ആണ് അറസ്റ്റിലായത്.\nകേസില് സൗമ്യയെ കൂടാതെ, ലഹരിമരുന്ന് എത്തിച്ചുനല്‍കിയ കൊല്ലം കുന്നത്തൂര് മൈനാഗപ്പള്ളി വേങ്ങകരയില് റഹിയാ മന്‍സില് എസ് ഷാനവാസ് (39), കൊല്ലം സ്വദേശി മുണ്ടയ്ക്കല് അനിമോന് മന്‍സില് എസ് ഷെഫിന്‍ഷാ (24) എന്നിവരും അറസ്റ്റിലായിട്ടുണ്ട്.\nസംഭവവുമായി ബന്ധപ്പെട്ട് സൗമ്യയുടെ കാമുകനും വിദേശമലയാളിയുമായ നെറ്റിത്തൊഴു വെട്ടത്താഴത്ത് വിനോദ് രാജേന്ദ്രന് (43) അടക്കം രണ്ടുപേരെ പൊലീസ് തിരയുന്നു. സൗദി അറേബ്യയിലുള്ള വിനോദിനെ നാട്ടിലെത്തിക്കാനാണ് പൊലീസിന്റെ ശ്രമം. ഈ മാസം 22 നാണ് സൗമ്യയുടെ ഭര്‍ത്താവ് സുനില് വര്‍ഗീസിന്റെ ബൈക്കില് നിന്നും അഞ്ച് ഗ്രാം എംഡിഎംഎ പിടിച്ചെടുത്തത്.\nഎറണാകുളത്ത് വെച്ച് ഗൂഢാലോചന\nസൗമ്യയും വിനോദും ഒരു വര്‍ഷമായി അടുപ്പത്തിലായിരുന്നു എന്ന് പൊലീസ് പറയുന്നു. ഭര്‍ത്താവ് സുനിലിനെ മയക്കുമരുന്ന് കേസില്‍പ്പെടുത്തി ഒഴിവാക്കി കാമുകനൊപ്പം ജീവിക്കാനായിരുന്നു പദ്ധതി. ഒരു മാസം മുമ്പ് സൗമ്യയെ കാണാന് വിനോദ് വിദേശത്തു നിന്നെത്തി. എറണാകുളത്ത് ആഡംബരഹോട്ടലില് രണ്ടുദിവസം താമസിച്ചാണ് ഇവര് സുനിലിനെ കുടുക്കന് പദ്ധതി തയ്യാറാക്കിയതെന്ന് പൊലീസ് പറഞ്ഞു.\nവാഹനം ഇടിപ്പിച്ചോ, സയനൈഡ് നല്‍കിയോ കൊലപ്പെടുത്താന് പദ്ധതിയിട്ടു\nസുനിലിനെ വാഹനം ഇടിപ്പിച്ചോ, സയനൈഡ് നല്‍കിയോ കൊലപ്പെടുത്താനാണ് ആദ്യം പദ്ധതിയിട്ടത്. എന്നാല് പിടിക്കപ്പെടുമെന്ന ഭയത്താല് ഇത് ഉപേക്ഷിച്ചു. തുടര്‍ന്നാണ് മയക്കുമരുന്ന് കേസില്‍പ്പെടുത്തി സുനിലിനെ അറസ്റ്റ് ചെയ്ത് ജയിലിലടയ്ക്കാന് പരിപാടിയിട്ടത്. ഇതേത്തുടര്‍ന്ന് ഷാനവാസും ഷെഫിന്‍ഷായും ചേര്‍ന്ന് 45,000 രൂപയ്ക്ക് ലഹരി മരുന്ന് വാങ്ങി വിനോദിന് നല്‍കി.\nമയക്കുമരുന്ന് നല്‍കി, വിനോദ് ഗള്‍ഫിലേക്ക് കടന്നു\nഇത് സൗമ്യ സുനിലിന്റെ ബൈക്കില് ഒളിപ്പിച്ച് വെക്കുകയായിരുന്നുവെന്ന് പൊലീസ് കണ്ടെത്തി. തുടര്‍ന്ന് ബൈക്കിന്റെ ഫോട്ടോ എടുത്ത് വിനോദിന് അയച്ചു കൊടുത്തു. ഫോട്ടോയും ശബ്ദസന്ദേശവും കൊല്ലത്തുനിന്ന് ഇടുക്കിയിലെ പൊലീസ് ഉദ്യോഗസ്ഥര്‍ക്ക് അയച്ചുകൊടുക്കുകയായിരുന്നു. എംഡിഎംഎ സൗമ്യയ്ക്ക് കൈമാറിയ അന്നുതന്നെ വിനോദ് ഗള്‍ഫിലേക്ക് പോയതായും പൊലീസ് കണ്ടെത്തി.\nബൈക്കില് എന്താണെന്ന് പോലുമറിയാതെ സുനില്\nപുകവലി പോലും ശീലമില്ലാത്ത കൂലിപ്പണിക്കാരനായ സുനില് വര്‍ഗീസിന്, പിടിയിലാകുമ്പോള് ബൈക്കിലുള്ളത് എന്താണെന്ന് പോലും കൃത്യമായി അറിയില്ലായിരുന്നു. ഈ അജ്ഞതയാണ് പൊലീസിനെ സംശയത്തിലാക്കിയത്. സുനില് നിരപരാധിയാണെന്നും, ആരോ കുടുക്കാന് ചെയ്തതാണെന്നും പൊലീസിന് മനസ്സിലാക്കി. തുടര്‍ന്ന് നടത്തിയ അന്വേഷണത്തിലാണ് കൊലപാതക ഗൂഢാലോചനയിലേക്ക് വരെ നീണ്ട രഹസ്യപദ്ധതിയുടെ ചുരുളഴിയുന്നത്.\nidukki arrested സമകാലിക മലയാളം Kerala News മയക്കുമരുന്ന് panchayath member drug case Latest Kerala varthakal Kerala news Kerala vandanmedu saumya abraham സൗമ്യ എബ്രഹാം സുനിൽ വർഗീസ്


നടന് ഉണ്ണി പി ദേവിന്റെ ഭാര്യയുടെ ആത്മഹത്യ; ഭര്‍ത്തൃപീഡനമെന്ന് കുടുംബം - Express Kerala\nCrime Movies May 15, 2021 | Published by : Express Kerala Network\nതിരുവനന്തപുരം: രാജന് പി ദേവിന്റെ മകനും മലയാള സിനിമാ നടനുമായ ഉണ്ണി പി ദേവിന്റെ ഭാര്യ പ്രിയങ്കയുടെ മരണത്തില് ദുരൂഹത ആരോപിച്ച് കുടുംബം. ഭര്‍ത്തൃപീഡനമാണ് മരണ കാരണമെന്ന് പ്രിയങ്കയുടെ കുടുംബം പൊലീസില് പരാതി നല്‍കി. സ്ത്രീധനം കുറഞ്ഞുപോയെന്ന് പറഞ്ഞു ഉണ്ണി തന്നെ നിരന്തരം മര്‍ദ്ദിക്കുന്നതായി പ്രിയങ്ക മരിക്കും മുന്‍പേ വട്ടപ്പാറ പോലീസില് നല്‍കിയ പരാതിയിലും പറയുന്നുണ്ട്. പ്രിയങ്കക്ക് ഭര്‍ത്ത്‌വീട്ടില്‍നിന്ന് മര്‍ദ്ദനമേറ്റതിന്റെ വീഡിയോയും കുടുംബം പുറത്തുവിട്ടിട്ടുണ്ട്.\nമരണകാരണം ആന്വേഷിക്കണമെന്നാവശ്യപ്പെട്ട് പ്രിയങ്കയുടെ സഹോദരനാണ് വട്ടപ്പാറ പൊലീസില് പരാതി നല്‍കിയത്. തിരുവനന്തപുരം സ്വദേശിനിയായ പ്രിയങ്കയെ ബുധനാഴ്ച്ച ഉച്ചയോടെ വെമ്പായത്തുള്ള സ്വന്തം വീട്ടിനുളളില് തൂങ്ങിമരിച്ച നിലയില് കണ്ടെത്തുകയായിരുന്നു. ഉണ്ണിയുമായുള്ള കുടുംബപ്രശ്‌നങ്ങളെ തുടര്‍ന്ന് അങ്കമാലിയിലെ വീട്ടില് നിന്നും കഴിഞ്ഞ ദിവസമാണ് പ്രിയങ്ക വെമ്പായത്തെ വീട്ടിലെത്തിയത്.\nകാമുകന് ജീവനൊടുക്കി; പിന്നാലെ കാമുകിയ്ക്ക് നാട്ടുകാരുടെ ക്രൂരമര്‍ദനം\nഭാര്യ നോക്കി നിൽക്കേ, കൊവിഡ് രോഗി പാലത്തില് നിന്ന് ചാടി മരിച്ചു\nകാമുകൻ വീട്ടില് മരിച്ചനിലയില്; കാമുകിയെ കൊന്ന് കുഴിച്ചുമുടിയെന്ന് ആത്മഹത്യാക്കുറിപ്പ്\nകൊവിഡ് പ്രതിസന്ധിയിലായ കുട്ടികളുടെ സംരക്ഷണം: സോനുവിനെ പിന്തുണച്ച് പ്രിയങ്ക


കർത്താവിന്‍റെ സന്ധ്യാഭക്ഷണം—ദൈവത്തിനു മഹത്ത്വം കൈവരുത്തുന്ന ഒരു ആചരണം\nക്രിസ്‌തുവിന്‍റെ മരണത്തിന്‍റെ സ്‌മാരകം ആചരിക്കാനുള്ള കൽപ്പനയ്‌ക്കു കീഴിലാണ് ക്രിസ്‌ത്യാനികൾ. അത് ‘കർത്താവിന്‍റെ അത്താഴം’ എന്നും കർത്താവിന്‍റെ സന്ധ്യാഭക്ഷണം എന്നും അറിയപ്പെടുന്നു. (1 കൊരിന്ത്യർ 11:20) എന്താണ് ഇതിന്‍റെ പ്രാധാന്യം? ഇത് ആചരിക്കേണ്ടത് എപ്പോൾ, എങ്ങനെ?\nപൊ.യു. 33-ലെ യഹൂദ പെസഹാ ആചരിച്ച രാത്രിയിലാണ് യേശുക്രിസ്‌തു ഇത് ഏർപ്പെടുത്തിയത്. പെസഹാ ആഘോഷിച്ചിരുന്നത് വർഷത്തിൽ ഒരിക്കലായിരുന്നു. അതായത്, യഹൂദമാസമായ നീസാൻ 14-ന്. ആ തീയതി കണക്കാക്കുന്നതിന് യഹൂദന്മാർ വസന്തവിഷുവംവരെ കാത്തിരിക്കുമായിരുന്നു. പകലിനും രാത്രിക്കും ഏറെക്കുറെ 12 മണിക്കൂർ വീതം ദൈർഘ്യമുള്ള ഒരു ദിവസമാണ് ഇത്. ഈ ദിവസത്തിന് ഏറ്റവും അടുത്തായി പുതുചന്ദ്രൻ ദൃശ്യമാകുന്നതു മുതലാണ് നീസാൻ തുടങ്ങുന്നത്. പെസഹാ ആഘോഷിച്ചിരുന്നത് 14-ാ‍ം ദിവസം സൂര്യാസ്‌തമയത്തിനു ശേഷമായിരുന്നു.\nയേശു തന്‍റെ ശിഷ്യന്മാരുമൊത്തു പെസഹാ ആഘോഷിച്ചു. തുടർന്ന്, യൂദാ ഈസ്‌കര്യോത്തായെ പറഞ്ഞയച്ചശേഷം അവൻ കർത്താവിന്‍റെ സന്ധ്യാഭക്ഷണം ഏർപ്പെടുത്തി. യഹൂദ പെസഹായ്‌ക്കു പകരമായിട്ടാണ് ഇത് ഏർപ്പെടുത്തിയത്, അതുകൊണ്ട് വർഷത്തിൽ ഒരിക്കൽ മാത്രമേ ഇത് ആചരിക്കാവൂ.\nമത്തായിയുടെ സുവിശേഷം ഇപ്രകാരം പറയുന്നു: “യേശു അപ്പം എടുത്തു വാഴ്‌ത്തി നുറുക്കി ശിഷ്യന്മാർക്കു കൊടുത്തു: വാങ്ങി ഭക്ഷിപ്പിൻ; ഇതു എന്‍റെ ശരീരം എന്നു പറഞ്ഞു. പിന്നെ പാനപാത്രം എടുത്തു സ്‌തോത്രം ചൊല്ലി അവർക്കു കൊടുത്തു: എല്ലാവരും ഇതിൽ നിന്നു കുടിപ്പിൻ. ഇതു അനേകർക്കുവേണ്ടി പാപമോചനത്തിന്നായി ചൊരിയുന്ന പുതിയനിയമത്തിന്നുളള എന്‍റെ രക്തം” ആകുന്നു.—മത്തായി 26:26-28.\nയേശു അപ്പത്തെയും വീഞ്ഞിനെയും തന്‍റെ ശരീരവും രക്തവും ആക്കി മാറ്റിയെന്നു ചിലർ വിശ്വസിക്കുന്നു. എന്നാൽ, യേശു അപ്പം നൽകിയപ്പോൾ അവന്‍റെ ശരീരത്തിന് ഒരു മാറ്റവും സംഭവിച്ചില്ല. യേശുവിന്‍റെ അപ്പൊസ്‌തലന്മാർ അക്ഷരാർഥത്തിൽ അവന്‍റെ മാംസം തിന്നുകയും രക്തം കുടിക്കുകയും ആയിരുന്നോ? അല്ല. അങ്ങനെ ചെയ്യുന്നത് നരഭോജനവും ദൈവനിയമത്തിന്‍റെ ലംഘനവും ആകുമായിരുന്നു. (ഉല്‌പത്തി 9:3, 4; ലേവ്യപുസ്‌തകം 17:10) ലൂക്കൊസ് 22:20 അനുസരിച്ച് യേശു ഇങ്ങനെ പറഞ്ഞു: “ഈ പാനപാത്രം നിങ്ങൾക്കു വേണ്ടി ചൊരിയുന്ന എന്‍റെ രക്തത്തിലെ പുതിയനിയമം ആകുന്നു.” ആ പാനപാത്രം അക്ഷരാർഥത്തിൽ “പുതിയനിയമം” അഥവാ പുതിയ ഉടമ്പടി ആയിത്തീർന്നോ? അത് അസാധ്യമാണ്. കാരണം, ഉടമ്പടി ഒരു കരാർ ആണ്. അത് ദൃശ്യമായ ഒരു വസ്‌തുവല്ല.\nഇക്കാരണത്താൽ, അപ്പവും വീഞ്ഞും പ്രതീകങ്ങൾ മാത്രമാണ്. അപ്പം യേശുവിന്‍റെ പൂർണതയുള്ള ശരീരത്തെ പ്രതീകപ്പെടുത്തുന്നു. പെസഹാ ഭക്ഷണത്തിൽ ശേഷിച്ചിരുന്ന ഒരു അപ്പമാണ് യേശു ഉപയോഗിച്ചത്. അത് യാതൊരുവിധ പുളിപ്പോ യീസ്റ്റോ ചേർക്കാതെ ഉണ്ടാക്കിയതായിരുന്നു. (പുറപ്പാടു 12:8) പലപ്പോഴും ബൈബിൾ പുളിപ്പ് ഉപയോഗിക്കുന്നത് പാപത്തിന്‍റെ, അഥവാ ദുഷിപ്പിന്‍റെ പ്രതീകമെന്ന നിലയിലാണ്. അതുകൊണ്ട് യേശു ബലിയർപ്പിച്ച പൂർണതയുള്ള ശരീരത്തെയാണ് അപ്പം പ്രതിനിധാനം ചെയ്യുന്നത്. ആ ശരീരം പാപരഹിതമായിരുന്നു.—മത്തായി 16:11, 12; 1 കൊരിന്ത്യർ 5:6, 7; 1 പത്രൊസ് 2:22; 1 യോഹന്നാൻ 2:1, 2.\nചുവന്ന വീഞ്ഞ് യേശുവിന്‍റെ രക്തത്തെ പ്രതിനിധീകരിക്കുന്നു. പുതിയ ഉടമ്പടിക്കു സാധുത നൽകുന്നത് ആ രക്തമാണ്. തന്‍റെ രക്തം ചൊരിയുന്നത് ‘പാപമോചനത്തിനായാണെന്ന്’ യേശു പറഞ്ഞു. അങ്ങനെ മനുഷ്യർക്കു ദൈവമുമ്പാകെ ശുദ്ധരായിത്തീരാനും യഹോവയുമായുള്ള ഒരു പുതിയ ഉടമ്പടിയിലേക്കു പ്രവേശിക്കാനും കഴിയും. (എബ്രായർ 9:14; 10:16, 17) ഈ ഉടമ്പടി അഥവാ കരാർ, വിശ്വസ്‌തരായ 1,44,000 ക്രിസ്‌ത്യാനികൾക്ക് സ്വർഗത്തിൽപോകാനുള്ള വഴി തുറന്നുകൊടുക്കുന്നു. അവിടെ അവർ മുഴു മനുഷ്യവർഗത്തിന്‍റെയും അനുഗ്രഹത്തിനായി രാജാക്കന്മാരും പുരോഹിതന്മാരും ആയി സേവിക്കും.—ഉല്‌പത്തി 22:18; യിരെമ്യാവു 31:31-33; 1 പത്രൊസ് 2:9; വെളിപ്പാടു 5:9, 10; 14:1-3.\nആർക്കാണ് ഈ സ്‌മാരക ചിഹ്നങ്ങളിൽ പങ്കുപറ്റാവുന്നത്? ന്യായയുക്തമായും, പുതിയ ഉടമ്പടിയിൽ ഉൾപ്പെട്ടവർ, അതായത് സ്വർഗീയ പ്രത്യാശയുള്ളവർ ആണ് അപ്പവീഞ്ഞുകളിൽ പങ്കുപറ്റുക. സ്വർഗീയ രാജാക്കന്മാരായിരിക്കാൻ തങ്ങൾ തിരഞ്ഞെടുക്കപ്പെട്ടിരിക്കുന്നെന്ന ബോധ്യം ദൈവത്തിന്‍റെ പരിശുദ്ധാത്മാവ് അവരിൽ ഉളവാക്കുന്നു. (റോമർ 8:16) അവർ യേശുവുമായുള്ള രാജ്യ ഉടമ്പടിയുടെയും ഭാഗമാണ്.—ലൂക്കൊസ് 22:29.\nഭൂമിയിലെ പറുദീസയിൽ എന്നേക്കും ജീവിക്കാൻ പ്രത്യാശിക്കുന്നവരെ സംബന്ധിച്ചോ? യേശുവിന്‍റെ കൽപ്പന അനുസരിച്ചുകൊണ്ട്, ആദരവുള്ള നിരീക്ഷകരെന്ന നിലയിൽ അവർ കർത്താവിന്‍റെ സന്ധ്യാഭക്ഷണത്തിന് ഹാജരാകുന്നു. അവർ ചിഹ്നങ്ങളിൽ പങ്കുപറ്റുന്നില്ല. എല്ലാ വർഷവും നീസാൻ 14-നു സൂര്യാസ്‌തമയശേഷം യഹോവയുടെ സാക്ഷികൾ കർത്താവിന്‍റെ സന്ധ്യാഭക്ഷണം ആചരിക്കുന്നു. ലോകത്തൊട്ടാകെ സ്വർഗീയ പ്രത്യാശയുണ്ടെന്ന് അവകാശപ്പെടുന്നവർ ഏതാനും ആയിരങ്ങൾ മാത്രമാണെങ്കിലും, ഈ ആചരണം സകല ക്രിസ്‌ത്യാനികൾക്കും വിശേഷപ്പെട്ടതാണ്. യഹോവയാം ദൈവത്തിന്‍റെയും യേശുക്രിസ്‌തുവിന്‍റെയും ഉദാത്തമായ സ്‌നേഹത്തെക്കുറിച്ച് എല്ലാവർക്കും ചിന്തിക്കാനാകുന്ന ഒരു അവസരമാണ് ഇത്.—യോഹന്നാൻ 3:16.


യുപിയിൽ ഇപ്പോൾ പോത്തും കാളയും സ്ത്രീകളും സുരക്ഷിതർ: യോഗി ആദിത്യനാഥ്\nMon Sep 20 2021 23:59:16 GMT+0530 (India Standard Time)\nപണ്ട് നമ്മുടെ പെണ്‍മക്കള്‍ക്കും സഹോദരിമാര്‍ക്കും സുരക്ഷ ഇല്ലായിരുന്നു. പടിഞ്ഞാറന് യുപിയില് പോത്തുകളും കാളകളും സുരക്ഷിതരല്ലായിരുന്നു.\nABH14 Sep 2021 7:10 PM GMT\nലഖ്‌നോ: താന് അധികാരത്തില് വരുന്നതിന് മുമ്പ് ഉത്തര്‍പ്രദേശില് പെണ്‍മക്കളും സഹോദരിമാരും കാളകളും പോത്തും ഒന്നും സുരക്ഷിതരല്ലായിരുന്നുവെന്ന് ഉത്തര് പ്രദേശ് മുഖ്യമന്ത്രി യോഗി ആദിത്യനാഥ്. എന്നാല് തന്റെ സര്‍ക്കാര് അധികാരത്തില് വന്നതിനുശേഷം ഈ അവസ്ഥയ്ക്ക് മാറ്റമുണ്ടായതായും അദ്ദേഹം പറഞ്ഞു. ലഖ്‌നോവിലെ ബിജെപി ആസ്ഥാനത്ത് പാര്‍ട്ടി പ്രവര്‍ത്തകരുടെ യോഗത്തില് സംസാരിക്കുകയായിരുന്നു യോഗി ആദിത്യനാഥ്.\nഎന്തായിരുന്നു ഉത്തര്‍പ്രദേശിന്റെ പ്രതിച്ഛായ? മക്കളും സഹോദരിമാരും സുരക്ഷിതരല്ലായിരുന്നു. റോഡിലെ കുഴികള് ഉത്തര്‍പ്രദേശിന്റെ പ്രതീകമായിരുന്നു. കാളകള്‍ക്കും പോത്തുകള്‍ക്കും പോലും സുരക്ഷിതത്വം നഷ്ടപ്പെട്ടിരുന്നു. പരിഷ്‌കൃതരായ മനുഷ്യര് പോലും രാത്രി തെരുവിലൂടെ നടക്കാന് ഭയപ്പെട്ടിരുന്ന കാലമായിരുന്നു ഇവിടെയുണ്ടായിരുന്നത്. എന്നാല് ഇന്ന് അതാണോ സ്ഥിതി?, യോഗി ചോദിച്ചു. ഇപ്പോള് സ്ത്രീകളും കാളകളും പോത്തുകളും സംസ്ഥാനത്ത് ഒരുപോലെ സുരക്ഷിതരാണെന്നും അദ്ദേഹം പറഞ്ഞു.\nനമുക്ക് എപ്പോഴെങ്കിലും സുരക്ഷിതത്വം അനുഭവപ്പെടുമോ എന്ന് ഞങ്ങളുടെ പ്രവര്‍ത്തകരോട് എപ്പോഴും കുടുംബത്തിലെ സ്ത്രീകള് ചോദിക്കുമായിരുന്നു. പണ്ട് നമ്മുടെ പെണ്‍മക്കള്‍ക്കും സഹോദരിമാര്‍ക്കും സുരക്ഷ ഇല്ലായിരുന്നു. പടിഞ്ഞാറന് യുപിയില് പോത്തുകളും കാളകളും സുരക്ഷിതരല്ലായിരുന്നു. കിഴക്കന് യുപിയില് പ്രശ്‌നങ്ങളുണ്ടായിരുന്നില്ല. പക്ഷേ ഇപ്പോള് രണ്ടിടങ്ങളിലും ഒരുപോലെയാണ്. എവിടെയും പ്രശ്നങ്ങളില്ല, ആദിത്യനാഥ് പറഞ്ഞു.


എ പി അബ്ദുള്ളക്കുട്ടിയുടെ വാഹനം അപകടത്തിൽ പെട്ട സംഭവം: ലോറി ഡ്രൈവർക്കെതിരെ പോലീസ് കേസെടുത്തു | AP ABdullakkutty\nഎ പി അബ്ദുള്ളക്കുട്ടിയുടെ വാഹനം അപകടത്തിൽ പെട്ട സംഭവം: ലോറി ഡ്രൈവർക്കെതിരെ പോലീസ് കേസെടുത്തു\nOct 9, 2020, 08:56 am IST\nകോഴിക്കോട്: ബിജെപി ദേശീയ ഉപാധ്യക്ഷന് എ.പി അബ്ദുള്ളക്കുട്ടിയെ മലപ്പുറം രണ്ടത്താണിയില്‍വെച്ച് വാഹനം അപകടത്തിൽ അപായപ്പെടുത്താൻ ശ്രമിച്ച സംഭവത്തിൽ ലോറി ഡ്രൈവർക്കെതിരെ കാടാമ്പുഴ പൊലീസ് കേസെടുത്തു. മലപ്പുറം വേങ്ങര സ്വദേശി സുസൈലിനെതിരെയാണ് പോലീസ് കേസെടുത്തിരിക്കുന്നത്.\nRead also: വർക്ക് അറ്റ് ഹോം; എ.സമ്പത്ത് അഞ്ച് മാസത്തിനിടെ വീട്ടിലിരുന്ന് ശമ്പളമായി കൈപ്പറ്റിയത് 3.28 ലക്ഷം\nതിരുവനന്തപുരത്ത് നിന്ന് കണ്ണൂരിലേക്കുള്ള യാത്രയ്ക്കിടെയായിരുന്നു അപകടം. പൊതുമരാമത്ത് ജോലികൾക്കായി സാധനങ്ങൾ കൊണ്ടു പോകുന്ന കരാർ ലോറിയാണ് അബ്ദുള്ളക്കുട്ടിയുടെ വാഹനത്തെ ഇടിച്ചത്. മലപ്പുറം സ്വദേശി ശബാൻ എന്നയാളുടെ ഉടമസ്ഥതയിലുള്ളതാണ് ലോറി. അപകടത്തിന് പിന്നിൽ മറ്റ് കാരണങ്ങൾ ഇല്ലെന്നാണ് പോലീസിൻ്റെ പ്രാഥമിക നിഗമനം.\nഅതേസമയം, പൊന്നാനിയിൽ വെച്ച് ഭക്ഷണം കഴിക്കാന് കയറിയപ്പോള് ഒരു സംഘം തന്നെ അപമാനിക്കാന് ശ്രമിച്ചതായും, ഇതിന് ശേഷമാണ് കാറില് ലോറി വന്നിടിച്ചതെന്നുമാണ് അബ്ദുള്ളക്കുട്ടി പറയുന്നത്. സംഭവം നടക്കുന്നതിന് 45 മിനുട്ട് മുമ്പാണ് പൊന്നാനിയിലെ ഹോട്ടലിൽ വെച്ച് ഒരു സംഘം തന്നെ കയ്യേറ്റം ചെയ്യാൻ ശ്രമിച്ചതെന്നും സംഭവത്തിന് അതുമായി ബന്ധമുണ്ടോയെന്ന് പോലീസ് അന്വേഷിക്കണമെന്നും അബ്ദുള്ളക്കുട്ടി പറഞ്ഞിരുന്നു.\nഅബ്‌ദുള്ളക്കുട്ടിയെ കയ്യേറ്റം ചെയ്തെന്ന പരാതിയിൽ പൊന്നാനി പോലീസ് കേസ് രജിസ്റ്റർ ചെയ്തു. അബ്‌ദുള്ളക്കുട്ടിയുടെ കൂടെ ഉണ്ടായിരുന്ന കണ്ണൂരിലെ യുവമോർച്ച പ്രവർത്തകൻ അരുണിന്റെ പരാതിയിൽ ആണ് കേസ്. ഭീഷണിപ്പെടുത്തി, തടഞ്ഞു നിർത്തി, വാഹനത്തിന് നേരെ കല്ലെറിഞ്ഞു എന്നീ കുറ്റങ്ങളിൽ ആണ് കേസെടുത്തിരിക്കുന്നത്. ഹോട്ടലിൽ ഫോട്ടോ എടുത്തതിന്റെ പേരിൽ തർക്കം ഉണ്ടായതായും ഒരു സംഘം ഭീഷണിപ്പെടുത്തിയതായും വാഹനത്തിന് നേരെ ഒരാൾ കല്ലെറിഞ്ഞെന്നുമാണ് പരാതിയിൽ പറയുന്നത്.\nഅപകടത്തിൽപെട്ട എസ്‌ഐക്ക് രക്ഷകനായി കമ്മിഷണര്\n‘പിണറായിയുടെ വിജയം പാർട്ടിയുടെ പരാജയമായി പരിണമിക്കും, പിണറായി ക്രിമനലിസ്റ്റ് മാർക്സിസ്റ്റ്’; എ.പി അബ്ദുള്ളക്കുട്ടി\nMay 2, 2021, 09:22 pm IST


നിലയ്ക്കലിലും ശബരിമലയിലും ആക്രമണം അഴിച്ചുവിട്ടവരെ വെറുതെ വിടില്ലെന്ന് പോലീസ്. 146 കേസുകള് രജിസ്റ്റര് ചെയ്തതില് 210 പേരുടെ ഫോട്ടോകളും പോലീസ് പുറത്തുവിട്ടു. അതിനിടെ സ്വയം രക്തം ചീന്തി സന്നിധാനം അശുദ്ധമാക്കാന് 20 പേരെ സജ്ജരാക്കി നിര്‍ത്തിയിരുന്നു എന്ന രാഹുല് ഈശ്വറിന്റെ പ്രസ്താവനയും വിവാദമായി. നിലയ്ക്കലിലെ അക്രമത്തില് പങ്കെടുത്ത പ്രതികളുടെ ഫോട്ടോ ആല്‍ബം തയ്യാറാക്കിയിട്ടുണ്ട്. സുപ്രിംകോടതി വിധി വന്നതിന് ശേഷം മാസപൂജയ്ക്കായി നട തുറന്നപ്പോള് യുവതികളുടെ പ്രവേശനം തടയുന്നതിന് സംഘപരിവാറിന്റെ നേതൃത്വത്തില് ആചാര സംരക്ഷകര് വ്യാപക അക്രമമമാണ് നടത്തിയത്. ഭകര്‍ത്തരെ തടയുകയും മാധ്യമ പ്രവര്‍ത്തകരെ ആക്രമിക്കുയും ചെയ്തു. നിരവിധി വാങനങ്ങളും തര്‍ത്തു. ദേവസ്വം ബോര്‍ഡിന്റെ ജീവനക്കാരെ വരെ തടയുന്ന സ്ഥിതിയുണ്ടായി. ഈ അക്രമങ്ങളെല്ലാം പ്രത്യേകം കേസുകളായാണ് രജിസ്റ്റര് ചെയ്തിട്ടുള്ളത്. പമ്പ, നിലയ്ക്കല് എന്നിവിടങ്ങളിലും ശബരിമലയിലേക്കുള്ള പാതയിലും ഉണ്ടായ എല്ലാ ആക്രമങ്ങളിലും ശക്തമായ നടപടിയാണ് പൊലീസ് ലക്ഷ്യമിടുന്നത്. അക്രമികളെ നിയന്ത്രിക്കാന് ജില്ലാ കളക്ടര് പ്രഖ്യാപിച്ച നിരോധനാജ്ഞ ലംഘിച്ചതിനെതിരെയും നിലവില് കേസുകളുണ്ട്.\nഇന്ന് പൊലീസ് ഉന്നതതല യോഗം ചേര്‍ന്ന ശേഷമാണ് നടപടികള് ശക്തമാക്കാന് തീരുമാനിച്ചത്. നിലയ്ക്കല് മുതല് തീര്‍ത്ഥാടകരുടെ തിരക്ക് നിയന്ത്രിക്കാന് ആലോചനയുണ്ട്. ഇക്കാര്യത്തില് ദേവസ്വം ബോര്‍ഡിന്റെ അനുമതി തേടും, പൊലീസ് ഉന്നതതലയോഗം ഈ മാസം 29 ന് വീണ്ടും ചേരും. ശബരിമല വിഷയത്തില് മുഖ്യമന്ത്രി പിണറായി വിജയന് നിലപാട് വ്യക്തമാക്കി. സുപ്രീം കോടതി വിധി നടപ്പാക്കുന്നത് ബുദ്ധിമുട്ടാണെന്ന നിലപാട് സര്‍ക്കാരിനില്ല. ശബരിമലവിഷയത്തില് കൊല്ലത്ത് ചേര്‍ന്ന സിപിഐഎംന്റെ രാഷ്ട്രീയ വിശകലന യോഗത്തില് സംസാരിക്കുകയായിരുന്നു മുഖ്യമന്ത്രി.\nശബരിമലയില് യുവതികള് പ്രവേശിച്ചാല് രക്തം വീഴ്ത്തി അശുദ്ധമാക്കാന് 20 പേര് സന്നിധാനത്തുണ്ടായിരുന്നെന്ന് അയ്യപ്പധര്‍മ്മ സേന പ്രസിഡന്റ് രാഹുല് ഈശ്വറിന്റെ വെളിപ്പെടുത്തല്. കൈയില് മുറിവേല്‍പ്പിച്ച് രക്തം വീഴ്ത്താനായിരുന്നു പദ്ധതിയെന്നും അദ്ദേഹം കൂട്ടിച്ചേര്‍ത്തു. ഇതായിരുന്നു ഞങ്ങളുടെ പ്ലാന് ബി. സര്‍ക്കാരിന് മാത്രമല്ല, ഞങ്ങള്‍ക്കും വേണമല്ലോ പ്ലാന് ബിയും സിയും. കൊച്ചിയില് മാദ്ധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\n‘ശബരിമല സന്നിധിയില് രക്തം വീണോ മൂത്രം വീണോ അശുദ്ധമായാല് മൂന്നു ദിവസം നട അടച്ചിടുന്നതിന് ആരുടെയും അനുവാദം ആവശ്യമില്ല. നട തുറക്കണം എന്നു പറയാന് ആര്‍ക്കും അധികാരവുമില്ല. ഈ സാദ്ധ്യത പരിഗണിച്ചായിരുന്നു ഇങ്ങനെ ഒരു സംഘം തയാറായി നിന്നത്’ രാഹുല് ഈശ്വര് പറഞ്ഞു. ഇനി വരാനിരിക്കുന്ന ദിവസങ്ങളിലും ഈ സംഘം സന്നിധാനത്തുണ്ടാവുമെന്നും അദ്ദേഹം വ്യക്തമാക്കി.\nസുപ്രീം കോടതി അനുകൂല വിധി നല്‍കിയില്ലെങ്കിലും ആചാര സംരക്ഷണത്തിനായി മുന്നോട്ടു പോകുന്നതിനാണു ഭക്തരുടെ തീരുമാനം. യുവതീ പ്രവേശത്തെ ഭരണഘടന അനുവദിക്കുന്ന മാര്‍ഗങ്ങളുപയോഗിച്ച് ഏതു വിധേനയും തടയുമെന്നും രാഹുല് ഈശ്വര് പറഞ്ഞു.\nശബരിമല വിഷയത്തില് ദക്ഷിണേന്ത്യന് ദേവസ്വം മന്ത്രിമാരുടെ യോഗം മുഖ്യമന്ത്രി വിളിച്ചിട്ടുണ്ട്. ആ മാസം 31 ന് തിരുവനന്തപുരത്താണ് യോഗം ചേരുക. ആന്ധ്രപ്രദേശ്, തെലുങ്കാന, കര്‍ണ്ണാടക, തമിഴ്‌നാട്, പുതുച്ചേരി എന്നിവിടങ്ങളിലെ മന്ത്രിമാരെയാണ് യോഗത്തിന് വിളിക്കുക. വിധി നടപ്പില് വരുത്തുമ്പോള് ഉണ്ടാകുന്ന ബൂദ്ധിമുട്ടുകള്‍ക്ക് എല്ലാ സംസ്ഥാനങ്ങളുടെയും സഹകരണം ഉറപ്പുവരുത്താനാണ് യോഗമെന്ന് മുഖ്യമന്ത്രിയുടെ ഓഫീസില് നിന്നും അറിയിച്ചു.\n20 മാസം പ്രായവും ഏഴ് കിലോ മാത്രം ഭാരവുമുള്ള പെണ്‍കുഞ്ഞിന് ഒരേസമയം കരളും വൃക്കയും മാറ്റിവെച്ച അപൂര്‍വ ശസ്ത്രക്രിയ നടന്നു


‘കേരളത്തിന്റെ സൈന്യം ഇപ്പോൾ കടലിന്റെ വായിൽ ആണ്. ഷർട്ടും മുണ്ടും കൊടുത്ത് ആദരിച്ചവർ കടൽഭിത്തിക്കായുള്ള മുറവിളി കേൾക്കുന്നില്ല’\nചെല്ലാനത്ത് കടൽഭിത്തിയില്ലാത്തതിനാല് ആശങ്കയോടെ കഴിയുന്ന ചെല്ലാനം നിവാസികളുടെ ദുരിതം അധികാരികള് കാണണമെന്നും സഹായിക്കണമെന്നും നടന് ബിനീഷ് ബാസ്റ്റിന്. അവർക്കു മണൽച്ചാക്ക് നിറച്ച ഭിത്തി അല്ല ആവശ്യം. കടലിൽ നിന്ന് ശക്തമായി ഒരു തിര അടിച്ചാൽ ഈ ചാക്കെല്ലാം അവരുടെ വീടുകളിൽ വന്നിടിക്കും. അതുകൊണ്ട് കരിങ്കല് ഭിത്തിയാണു വേണ്ടത്, അല്ലെങ്കിൽ കോൺക്രീറ്റു കൊണ്ടുള്ള ഭിത്തി – ബിനീഷ് തന്റെ കുറിപ്പില് പറയുന്നു.\nബിനീഷ് ബാസ്റ്റിന്റെ ഫെയ്സ്ബുക്ക് പോസ്റ്റ്:\n“കേരളത്തിന്റെ സൈന്യം ഇപ്പോൾ കടലിന്റെ വായിൽ ആണ്. ഷർട്ടും മുണ്ടും കൊടുത്ത് ആദരിച്ചവർ കടൽഭിത്തിക്കായുള്ള മുറവിളി കേൾക്കുന്നില്ല. നമ്മളെല്ലാവരും സ്വന്തം വീടുകളിൽ രാത്രി പേടിയില്ലാതെ കിടന്നുറങ്ങുന്നവരാണ്. പക്ഷേ ചെല്ലാനത്തെ തീരദേശത്തു താമസിക്കുന്നവർ മഴക്കാലമായാൽ ഉറങ്ങാറില്ല, പേടിയാണ്. എപ്പോഴാണ് കടൽ കയറുക എന്നു പറയാൻ പറ്റില്ല. പേടിയല്ല, സത്യമാണ്. ഒരുപാട് തവണ കടൽ കയറി വീടുകൾ നശിച്ചു. കുറെ നാശനഷ്ടങ്ങളുണ്ടായി.\nഇന്നു രാവിലെ ഞാൻ ചെല്ലാനം തീരത്തു പോയി. ചാക്കിൽ മണ്ണു നിറച്ച് കടൽഭിത്തി ഉണ്ടാക്കാൻ. ചാക്കുകളിൽ മണ്ണു നിറയ്ക്കാൻ ആ പ്രദേശവാസികൾ ആരും തന്നെ ഉണ്ടായിരുന്നില്ല. എറണാകുളത്തു നിന്ന് കുറച്ച് ആളുകൾ മാത്രം.\nതീരദേശവാസികൾ പറയുന്നത് അവർക്കു മണൽച്ചാക്ക് നിറച്ച ഭിത്തി അല്ല ആവശ്യം എന്നാണ്. എല്ലാവർഷവും ഇതുപോലെ ചെയ്യുന്നതാണ്. കടലിൽ നിന്ന് ശക്തമായി ഒരു തിര അടിച്ചാൽ. ഈ ചാക്കെല്ലാം അവരുടെ വീടുകളിൽ വന്നിടിക്കും. അവർക്ക് ചാക്കു കൊണ്ടുള്ള ഭിത്തിയല്ല വേണ്ടത്. കരിങ്കല് ഭിത്തിയാണു വേണ്ടത്, അല്ലെങ്കിൽ കോൺക്രീറ്റു കൊണ്ടുള്ള ഭിത്തി.\nഎത്രകാലം ഇങ്ങനെ ഉറങ്ങാതെ കഴിയേണ്ടേി വരും. ഒരു മനുഷ്യത്തൊഴിലാളി ജീവിതകാലം മുഴുവൻ പണിയെടുത്താലും സ്വന്തമായി ഒരു വീടുവെയ്ക്കാൻ ബുദ്ധിമുട്ടാണ്. എന്നാൽ സ്വന്തമായി ഉള്ള വീട് നഷ്ടപ്പെടുമ്പോൾ ഉണ്ടാകുന്ന വേദന. ജനിച്ച മണ്ണിൽ തന്നെ മരിക്കാൻ ആഗ്രഹിക്കുന്നവരാണ് നമ്മൾ… അധികാരികളെ കണ്ണുതുറക്കൂ.. save ചെല്ലാനം”.


joseph m puthusseri | ജോസഫ് എം പുതുശേരി കൂറുമാറിയത് എൽഡിഎഫിന്റെ സിറ്റിങ് സീറ്റായ തിരുവല്ല കിട്ടില്ലെന്ന് ഉറപ്പായതോടെ; പിജെ കുര്യൻ അടക്കമുള്ള മുതിർന്ന നേതാക്കൾക്ക് നോട്ടമുള്ള സീറ്റ് യുഡിഎഫിൽ എത്തിയാലും ലഭിച്ചേക്കില്ല; യുഡിഎഫ് സീറ്റ് നൽകിയാലും ആദ്യം കളം മാറിയ വിക്ടർ ടി തോമസിനെ ഉപേക്ഷിക്കാൻ ജോസഫിനും ആവില്ല; പുതുശ്ശേരിക്ക് പിന്നാലെ വേറേയും നേതാക്കൾ എത്തുമെന്ന പ്രതീക്ഷയിൽ യുഡിഎഫ് ക്യാമ്പ്; മുതിർന്ന നേതാക്കൾ ഓരോരുത്തരായി കളം മാറി ചവിട്ടുന്നതിൽ ആശങ്കപ്പെട്ട് ജോസ് കെ മാണി - MarunadanMalayalee.com\nSeptember 25, 202009:00 AM IST Permalink\nകോട്ടയം: കേരള കോൺഗ്രസ് ജോസഫ് ഗ്രൂപ്പിനൊപ്പം ചേർന്നു പ്രവർത്തിക്കുമെന്നു കേരള കോൺഗ്രസ് (എം) ഉന്നതാധികാര സമിതിയംഗം ജോസഫ് എം.പുതുശേരി പ്രഖ്യാപിക്കുമ്പോൾ യുഡിഎഫ് പ്രതീക്ഷയിലാണ്. തിരുവല്ല നിയോജക മണ്ഡലം പ്രസിഡന്റ് വർഗീസ് ജോൺ, ജില്ലാ സെക്രട്ടറി ജോ ഇലഞ്ഞിമൂട്ടിൽ, തിരുവല്ല നഗരസഭ വൈസ് ചെയർപഴ്‌സൻ റീന ചാലക്കുഴി, യുഡിഎഫ് മണ്ഡലം ചെയർമാൻ ബിജു ലങ്കാഗിരി, നഗരസഭാംഗം ശാന്തമ്മ തുടങ്ങിയവർ പുതുശേരിക്ക് ഒപ്പമുണ്ടായിരുന്നു. കൂടുതൽ നേതാക്കൾ ജോസ് കെ മാണി പക്ഷത്തു നിന്നും യുഡിഎഫിലേക്ക് എത്തുമെന്നാണ് കോൺഗ്രസിന്റെ പ്രതീക്ഷ.\nഎന്നാൽ ജോസഫ് എം പുതുശ്ശേരി കൂറുമാറിയത് എൽഡിഎഫിന്റെ സിറ്റിങ് സീറ്റായ തിരുവല്ല കിട്ടില്ലെന്ന് ഉറപ്പായതോടെ എന്നതാണ് വസ്തുത. യുഡിഎഫിലും ഈ സീറ്റ് കിട്ടാനുള്ള സാധ്യത കുറവാണെന്നതാണ് വസ്തുത. കോൺഗ്രസിലെ പിജെ കുര്യൻ അടക്കമുള്ള മുതിർന്ന നേതാക്കൾക്ക് നോട്ടമുള്ള സീറ്റ് യുഡിഎഫിൽ എത്തിയാലും പുതുശേരിക്ക് ലഭിച്ചേക്കില്ല. പിജെ ജോസഫിന്റെ യുഡിഎഫ് സീറ്റ് നൽകിയാലും ആദ്യം ജോസ് കെ മാണി പക്ഷത്ത് നിന്ന് കളം മാറിയ വിക്ടർ ടി തോമസിനെ ഉപേക്ഷിക്കാൻ ജോസഫിനും ആവില്ല. ഇത് പുതുശ്ശേരിക്ക് പ്രതിസന്ധിയാണ്. എങ്കിലും നിലവില രാഷ്ട്രീയ സാഹചര്യത്തിൽ യുഡിഎറാണ് മെച്ചെന്ന് തിരിച്ചറിയുകയാണ് പുതുശ്ശേരി.\nപുതുശ്ശേരിക്ക് പിന്നാലെ വേറേയും നേതാക്കൾ എത്തുമെന്ന പ്രതീക്ഷയിൽ യുഡിഎഫ് ക്യാമ്പ് സജീവമാകുകയാണ്. പിജെ ജോസഫിനും ഇത് കരുത്ത് നൽകും. അതിനിടെ മുതിർന്ന നേതാക്കൾ ഓരോരുത്തരായി കളം മാറി ചവിട്ടുന്നതിൽ ആശങ്കപ്പെട്ട് ജോസ് കെ മാണിയും കരുതലോടെ മുമ്പോട്ട് പോകും. ഗുരുതര ആരോപണങ്ങൾ ഉന്നയിച്ചാണ് പുതുശ്ശേരിയുടെ കളം മാറ്റി ചവിട്ടൽ. ഇതും കേരളാ കോൺഗ്രസ് നേതാക്കളെ സ്വാധീനിക്കുമെന്ന വിലയിരുത്തലും യുഡിഎഫ് ക്യാമ്പിലുണ്ട്.\nഎൽഡിഎഫിലേക്കു പോകാനുള്ള ജോസ് കെ.മാണിയുടെ നീക്കങ്ങൾ കേരള കോൺഗ്രസിന്റെ (എം) സാധാരണ പ്രവർത്തകരുടെ മനോവികാരങ്ങളെ മുറിപ്പെടുത്തുന്നതാണ്. എൽഡിഎഫ് സർക്കാരിന്റെ ദുർനടപടികൾക്ക് എതിരെ ശക്തമായി പൊരുതുന്നത് പി.ജെ.ജോസഫും സി.എഫ്.തോമസും നയിക്കുന്ന കേരള കോൺഗ്രസാണെന്നും പാർട്ടി പ്രവർത്തകരുടെ വികാരം കണക്കിലെടുത്താണ് തീരുമാനമെന്നും പുതുശേരി പറയുന്നു. നേരത്തേ മുന്നണി വിട്ടു സ്വതന്ത്ര നിലപാടു സ്വീകരിച്ചപ്പോഴും ത്രിതല പഞ്ചായത്തുകളിൽ ധാരണയ്ക്ക് മാറ്റം വരുത്തില്ലെന്നാണു കെ.എം.മാണി പ്രഖ്യാപിച്ചത്. മുന്നണി ബന്ധത്തെക്കുറിച്ച് ആലോചിച്ചപ്പോൾ കെ.എം.മാണി യുഡിഎഫിലേക്കാണ് മടങ്ങിയത്. അത് അദ്ദേഹത്തിന്റെ ഉന്നതമായ ധാർമികതയുടെ പ്രകടനമായിരുന്നു. തിരുവല്ല നഗരസഭയിലെ കേരള കോൺഗ്രസ് (എം) അംഗങ്ങളിലെ ഒൻപതിൽ7പേരും തനിക്കൊപ്പമാണ്. തിരുവല്ലയിലെ മണ്ഡലം ഭാരവാഹികൾ അടക്കമുള്ളവരും തനിക്കൊപ്പമുണ്ടെന്നും പുതുശേരി പറഞ്ഞു.\nതിരുവല്ല നിയമസഭാ സീറ്റ് മുന്നിൽ കണ്ടാണ് പുതുശേരിയുടെ നീക്കമെന്ന് ഇതിൽ നിന്ന് തന്നെ വ്യക്തമാണ്. ബാർ കോഴയിലും മറ്റും മാണിയുടെ നാവായി മാറിയ നേതാവാണ് പുതുശേരി. അതിനിടെ ജോസഫ് എം. പുതുശേരി നിലപാട് പുനഃപരിശോധിക്കണമെന്നു കേരള കോൺഗ്രസ് (എം) ഉന്നതാധികാര സമിതിയംഗം ഡോ.എൻ.ജയരാജ് എംഎൽഎ ആവശ്യപ്പെട്ടു. ഇടതുമുന്നണി പ്രവേശനം സംബന്ധിച്ച് ചർച്ചകൾ ഒന്നും നടന്നിട്ടില്ല. പുതുശേരി എന്തിനാണു പാർട്ടി വിട്ടതെന്ന് അറിയില്ല. ഒരു വേദിയിലും വിയോജിപ്പുകൾ പുതുശേരി അറിയിച്ചിട്ടില്ലെന്നും ജയരാജ് പറഞ്ഞു.\nകേരള കോൺഗ്രസ് (എം) വിട്ടു യുഡിഎഫിലേക്കു മടങ്ങാനുള്ള ജോസഫ് എം.പുതുശേരിയുടെ തീരുമാനത്തെ സ്വാഗതം ചെയ്യുന്നുവെന്നു പ്രതിപക്ഷ നേതാവ് രമേശ് ചെന്നിത്തല പറഞ്ഞു. കേരള കോൺഗ്രസിന്റെ പ്രഖ്യാപിത നയമാണു പുതുശേരി ഉയർത്തിപ്പിടിക്കുന്നത്. കേരള കോൺഗ്രസ് എന്നും യുഡിഎഫിനൊപ്പം ഉറച്ചു നിന്ന പാർട്ടിയാണ്. ജോസ് കെ. മാണിയും കൂട്ടരും എടുക്കുന്ന തീരുമാനം തെറ്റാണെന്നു ബോധ്യപ്പെട്ടതുകൊണ്ടാണു പുതുശേരിയും സഹപ്രവർത്തകരും യുഡിഎഫിലേക്കു മടങ്ങുന്നത് - ചെന്നിത്തല പറഞ്ഞു.\nമാണിയുടെ വിശ്വസ്തനും മുൻ എംഎ‍ൽഎയുമായ പുതുശേരി വർഷങ്ങളായി കേരള കോൺഗ്രസ്-എമ്മിന്റെ ഉന്നതാധികാര സമിതി അംഗമാണ്. കെ.എം. മാണിയുടെ വേർപാടിനുശേഷം പാർട്ടിയിൽ പിളർപ്പുണ്ടായ വേളയിലടക്കം ജോസ് കെ. മാണിക്കൊപ്പം ഉറച്ചുനിന്ന നേതാവാണ് മൂന്നു തവണ നിയമസഭാംഗമായ പുതുശേരി. ജോസ് കെ.മാണി വിഭാഗം ഇടതിനൊപ്പം ചേക്കേറാനുള്ള ചർച്ചകൾ ആരംഭിച്ചപ്പോൾ തന്നെ പാർട്ടിക്കുള്ളിൽ എതിർപ്പ് പുതുശേരി അറിയിച്ചിരുന്നു. കഴിഞ്ഞ സ്റ്റിയറിങ് കമ്മിറ്റി യോഗത്തിലടക്കം അദ്ദേഹം തന്റെ അതൃപ്തി വ്യക്തമാക്കുകയുണ്ടായി.\nജോസ് കെ. മാണി വിഭാഗം ഇടതുമുന്നണിയിലേക്കുതന്നെയെന്ന് ഏതാണ്ട് ഉറപ്പിച്ച സാഹചര്യത്തിലാണ് പുതുശേരി പാർട്ടി വിടാൻ തീരുമാനിച്ചത്. കഴിഞ്ഞ ദിവസങ്ങളിൽ അദ്ദേഹം ചില മുതിർന്ന കോൺഗ്രസ് നേതാക്കളുമായി കൂടിയാലോചന നടത്തിയിരുന്നു. ജോസഫുമായും സംസാരിച്ചു. അതിന് ശേഷമാണ് നിലപാട് പ്രഖ്യാപിച്ചത്. യു.ഡി.എഫ് ബന്ധം വിച്ഛേദിച്ച ശേഷം കേരള കോൺഗ്രസിൽ നിന്ന് പുറത്തു വരുന്ന ആദ്യ നേതാവാണ് പാർട്ടി ഉന്നതാധികാര സമിതിയംഗമായ ജോസഫ് എം. പുതുശേരി.\nമൂന്നുതവണ (1991, 2001, 2006) കല്ലൂപ്പാറ സീറ്റിൽ നിന്ന് എംഎ‍ൽഎയായ പുതുശേരി, കഴിഞ്ഞ തെരഞ്ഞെടുപ്പിൽ തിരുവല്ല സീറ്റിൽ മാത്യു ടി. തോമസിനോട് പരാജയപ്പെട്ടിരുന്നു.\nസ്വയം കുഴിച്ച കുഴിയിൽ വീണ് ജോസഫ് എം പുതുശേരി


താരമാക്കുന്ന തീരുമാനങ്ങൾ | Shalom Times Malayalam\n‘ചാരിയട്ട്‌സ് ഓഫ് ഫയർ’ (അഗ്നിരഥങ്ങൾ) 1981-ൽ നിർമിക്കപ്പെട്ടതും അനേക അവാർഡുകൾ കരസ്ഥമാക്കിയതുമായ ഒരു ചരിത്രസിനിമയാണ്. അഗ്നിരഥങ്ങൾ എന്നതിന്റെ സൂചന വിശുദ്ധ ബൈബിളിലുണ്ട്. പഴയനിയമത്തിൽ രാജാക്കന്മാരുടെ പുസ്തകത്തിലാണത്. ആദ്യത്തെ പരാമർശം ഏലിയാ പ്രവാചകൻ അഗ്നിരഥങ്ങളിൽ സ്വർഗത്തിലേക്ക് സംവഹിക്കപ്പെടുന്നതാണ്.\nദൈവത്തിനുവേണ്ടി എല്ലാം ഉപേക്ഷിച്ച് കഷ്ടപ്പാടുകളും അപമാനങ്ങളും സഹിച്ച പ്രവാചകനെ ദൈവം മഹത്വപ്പെടുത്തുന്നു. ഇത് ഈ സിനിമയുടെ തീമുമായി ചേർന്നുപോകുന്നതാണ്. ദൈവം ഒരിക്കലും ആരുടെയും കടക്കാരനാകുന്നില്ല. ദൈവത്തിന് കൊടുക്കുന്നതിന്റെ എത്രയോ ഇരട്ടിയായി ദൈവം എല്ലാ കാലത്തും തിരിച്ചു നല്കും, നല്കിക്കൊണ്ടിരിക്കുന്നു.\nഅഗ്നിരഥങ്ങളെക്കുറിച്ചുള്ള രണ്ടാമത്തെ പരാമർശം ഏലീഷാ പ്രവാചകന്റെ ജീവിതത്തിൽനിന്നാണ്. സിറിയാ രാജാവ് ഏലീഷാ പ്രവാചകനെ പിടികൂടുവാൻ വലിയൊരു സൈന്യത്തെ അയക്കുകയാണ്. കാരണം, ഇസ്രായേലിനെതിരായുള്ള സിറിയാരാജാവിന്റെ നീക്കങ്ങളെല്ലാം തക്കസമയത്ത് ഏലീഷാ പ്രവാചകൻ മനസിലാക്കി, ഇസ്രായേൽ രാജാവിന് വെളിപ്പെടുത്തിക്കൊണ്ടിരുന്നു. ഇതിൽ കുപിതനായ രാജാവ് പ്രവാചകനെ ബന്ധനസ്ഥനാക്കുവാൻ അയച്ചതാണ് ഈ വലിയ സൈന്യത്തെ.\nപ്രവാചകന്റെ വേലക്കാരൻ രാവിലെ എഴുന്നേറ്റ് നോക്കിയപ്പോൾ രഥങ്ങളും കുതിരകളുമായി സൈന്യം വളഞ്ഞിരിക്കുന്നതാണ് കണ്ടത്. അവൻ ഭയപ്പെട്ട് നിലവിളിച്ചു: ”അയ്യോ, യജമാനനേ നാം എന്താണ് ചെയ്യുക?” പക്ഷേ, പ്രവാചകന് ഒരു കുലുക്കവുമില്ല. ദൈവത്തിനുവേണ്ടി ജീവിക്കുന്നയാളെ സംരക്ഷിക്കേണ്ട ചുമതല ദൈവത്തിന്റേതുതന്നെയാണെന്നും അവിടുന്ന് അത് വളരെ ഭംഗിയായി ചെയ്യുമെന്നും ഉറപ്പ് അദ്ദേഹത്തിനുണ്ടായിരുന്നു. ആ സമയത്ത് ദൈവം തന്റെ രക്ഷയ്ക്കുവേണ്ടി അയച്ച സൈന്യവ്യൂഹത്തെ കാണുകയായിരുന്നു പ്രവാചകൻ.\nഎന്നാൽ, ഇത് കാണുവാൻ വേലക്കാരന് സാധിക്കുന്നില്ല. അതിനാൽ പ്രവാചകൻ ഇപ്രകാരം പ്രാർത്ഥിച്ചു: ”കർത്താവേ, ഇവന്റെ കണ്ണുകളെ തുറക്കണമേ! ഇവൻ കാണട്ടെ.” കർത്താവ് അവന്റെ കണ്ണുകൾ തുറന്നു. എന്താണ് അവൻ കണ്ടത്? പ്രവാചകന്റെ ഭവനത്തിന് ചുറ്റും ദൈവം അഗ്നിരഥങ്ങളും കുതിരകളും വിന്യസിപ്പിച്ചിരിക്കുന്നതാണ്. പ്രവാചകന്റെ പ്രാർത്ഥന പ്രതിസന്ധികൾ കണ്ട് ഭയപ്പെടുമ്പോൾ നമ്മൾ സ്വയം ചൊല്ലുന്നത് നല്ലതാണ്.\nഭയമാണ് അനേക മനുഷ്യരെ നിർവീര്യരാക്കുന്നതും നിരാശയിലേക്ക് നയിക്കുന്നതും. ആ സാഹചര്യത്തിൽ സർവശക്തനായ ദൈവത്തിന്റെ സാന്നിധ്യം അനുഭവിച്ചറിയുവാൻ സാധിച്ചാൽ, ദൈവം നമുക്കുവേണ്ടി ഒരുക്കിയിരിക്കുന്നത് കാണുവാൻ സാധിച്ചാൽ നാം ശക്തരാകും. അതിനാൽ ഇപ്രകാരം പ്രാർത്ഥിക്കുക: ”ദൈവമേ, എന്റെ കണ്ണുകളെ തുറക്കണമേ! ഞാൻ കാണട്ടെ.”\nഎറിക് ലിഡലിന്റെ കഥ\n‘ചാരിയട്ട്‌സ് ഓഫ് ഫയർ’ ഒരു ചരിത്രസിനിമയാണെന്ന് പറഞ്ഞുവല്ലോ. 1924-ലെ ഒളിമ്പിക്‌സ് മത്സരങ്ങളിൽ 400 മീറ്ററിൽ സ്വർണമെഡൽ നേടിയ എറിക് ലിഡൽ എന്ന ഓട്ടക്കാരൻ ഇതിൽ ഒരു പ്രധാന കഥാപാത്രമാണ്. അദ്ദേഹം വളരെ ഭക്തനായ ക്രിസ്ത്യാനിയായിരുന്നു. സ്‌കോട്ട്‌ലന്റ്കാരായ മാതാപിതാക്കൾക്ക് ജനിച്ച ഒരു കുട്ടിയാണ് ലിഡൽ. അവർ ക്രിസ്തുവിനോടുള്ള സ്‌നേഹത്തെപ്രതി സ്വദേശം വിട്ട് ചൈനയിൽ മിഷനറിവേല ചെയ്യുകയാണ്. അവിടെവച്ചാണ് ലിഡൽ ജനിച്ചത്.\nഅവന് മാതാപിതാക്കളെപ്പോലെ ഒരു മിഷനറിയായിത്തീരണമെന്ന് ആഗ്രഹമുണ്ട്. പക്ഷേ, അതിന് മുൻപ് ദൈവത്തിന്റെ മഹത്വം തന്റെ ജീവിതത്തിൽ പ്രകടമാകണമെന്ന് അവൻ ആഗ്രഹിച്ചു. എത്ര ഉത്കൃഷ്ടമായ ആഗ്രഹം! പൊതുവെ മനുഷ്യർ ആഗ്രഹിക്കുന്നത് സ്വന്തം മഹത്വമാണ്. പക്ഷേ, അവൻ സ്വയം മഹത്വപ്പെടണമെന്ന് ഒട്ടും ആഗ്രഹിച്ചില്ല. മറിച്ച് ദൈവത്തിന്റെ മഹത്വം മറ്റുള്ളവർ ദർശിക്കുന്നതിന് തന്റെ ജീവിതം ഒരു കാരണമാകണമെന്ന് അവൻ ആഗ്രഹിച്ചു, പ്രാർത്ഥിച്ചു. ദൈവം അവന്റെ നിസ്വാർത്ഥമായ പ്രാർത്ഥന കേൾക്കാതിരിക്കുമോ?\nദൈവത്തെക്കുറിച്ച് വളരെ ശ്രേഷ്ഠമായ ഒരു കാഴ്ചപ്പാടാണ് ലിഡലിനുണ്ടായിരുന്നത്. ദൈവം എന്റെ പിതാവാണ്. ഏത് പിതാവാണ് മക്കൾ ഉന്നത നേട്ടങ്ങൾ നേടണമെന്ന് ആഗ്രഹിക്കാത്തത്? അതുപോലെ തന്റെ മകൻ കഠിനമായി അധ്വാനിക്കണമെന്നും അവന് ലഭിച്ചിട്ടുള്ള കഴിവുകൾ പരമാവധി വളർത്തിയെടുക്കണമെന്നും ഒരു പിതാവ് ആഗ്രഹിക്കുന്നുണ്ട്. ലിഡൽ ഇപ്രകാരമാണ് ചിന്തിച്ചത് ‘എനിക്ക് ഓടുവാനുള്ള കഴിവ് നല്കിയത് എന്റെ പിതാവായ ദൈവമാണ്. ഞാൻ വളരെ നന്നായി ഓടുമ്പോൾ എന്റെ പിതാവ് സന്തോഷിക്കുന്നുണ്ട്. എനിക്ക് ആ സന്തോഷം അനുഭവിക്കുവാൻ സാധിക്കും’ (ക ളലലഹ ഒശ െുഹലമൗെൃല) എന്നാണ് ലിഡൽ പറഞ്ഞത്.\nപിതാവിനെ സന്തോഷിപ്പിക്കുവാൻ ഓടുന്ന ആ മകനെ ഒന്ന് ഭാവന കണ്ടുനോക്കൂ! അവന്റെ ഓട്ടം എത്ര രസകരമായിരിക്കും! എത്ര ആയാസരഹിതമായിരിക്കും! നമുക്ക് അനുകരിക്കാവുന്ന ഒരു ചിന്തയാണിത്. നാം ഏത് മേഖലയിൽ ജോലി ചെയ്യുന്നുവെന്നത് പ്രശ്‌നമല്ല. തൂപ്പുകാരനായിരിക്കാം, കൃഷിക്കാരനായിരിക്കാം, വീട്ടമ്മയായിരിക്കാം, ബിസിനസ്സുകാരനായിരിക്കാം, ഓഫിസ് ജീവനക്കാരനായിരിക്കാം, അധ്യാപകനായിരിക്കാം, ഡോക്ടറായിരിക്കാം, സുവിശേഷ പ്രവർത്തകനായിരിക്കാം – ഏത് മേഖലയിലായിക്കൊള്ളട്ടെ പിതാവായ ദൈവത്തെ സന്തോഷിപ്പിക്കുവാൻ ഞാൻ അധ്വാനിക്കും എന്ന് ചിന്തിക്കുക. നാം ആ ജോലി ഏറ്റവും നന്നായി ചെയ്യും, ഒട്ടും ഉഴപ്പുകയില്ല. അത് എനിക്ക് വലിയ സന്തോഷം നല്കും.\nകാരണം, ലിഡൽ പറയുന്നതുപോലെ എന്റെ ജോലി കാണുന്ന പിതാവിനുണ്ടാകുന്ന സന്തോഷം ഞാനും അനുഭവിക്കുന്നു. ഈ കാഴ്ചപ്പാടോടുകൂടെ ജോലി ചെയ്യുമ്പോൾ അത് പിതാവിന്റെ ജോലി ആയിത്തീരും. അതിനാൽത്തന്നെ അത് ഏറ്റവും ശ്രേഷ്ഠമായി ചെയ്യുവാനുള്ള എല്ലാ കൃപാവരങ്ങളും പിതാവ് നമുക്ക് നല്കും. നമ്മിലൂടെ ദൈവം മഹത്വപ്പെടുവാൻ ഇടയാവുകയും ചെയ്യും. അപ്പോൾ എന്തു ചെയ്യുന്നുവെന്നതല്ല പ്രധാനം, എങ്ങനെ ചെയ്യുന്നുവെന്നതാണ്. മാറേണ്ടത് മനോഭാവമാണ്. പ്രവൃത്തിക്ക് പ്രേരകമായ കാഴ്ചപ്പാടാണ് പരമ പ്രധാനമായത്. പിതാവ് പുത്രനിൽ മഹത്വപ്പെടണം എന്നുള്ളത് യേശുക്രിസ്തുവിന്റെതന്നെ ആഗ്രഹമാണ്. ഈ വചനം ശ്രദ്ധിക്കുക: ”നിങ്ങൾ എന്റെ നാമത്തിൽ ആവശ്യപ്പെടുന്നതെന്തും, പിതാവ് പുത്രനിൽ മഹത്വപ്പെടാൻവേണ്ടി ഞാൻ പ്രവർത്തിക്കും” (യോഹ. 14:13). അതുപോലെ നാം നമുക്ക് ഏല്പ്പിക്കപ്പെട്ട ജോലികൾ യേശുവിന്റെ മഹത്വത്തിനുവേണ്ടി ചെയ്യുമ്പോൾ യേശുക്രിസ്തു നമ്മിൽ മഹത്വപ്പെടുന്നു. അവിടുത്തെ വാക്ക് ശ്രദ്ധിക്കുക: ”ഞാൻ അവരിൽ മഹത്വപ്പെട്ടിരിക്കുന്നു” (യോഹ. 17:10).\nദൈവത്തെ ജീവിതത്തിൽ ഉടനീളം മഹത്വപ്പെടുത്തുവാൻ ആഗ്രഹിക്കുന്നവർ ദൈവം നല്കിയ കല്പനകൾക്ക്, ദൈവത്തിന്റെ ഹിതത്തിന് ഒന്നാം സ്ഥാനം നല്കും, പരമപ്രാധാന്യം നല്കും. അവ അനുഷ്ഠിക്കുമ്പോൾ വരുന്ന വ്യക്തിപരമായ, താല്ക്കാലിക നഷ്ടങ്ങൾ അവർ പരിഗണിക്കുകയില്ല. കാരണം, പിതാവിനെ സന്തോഷിപ്പിക്കുക എന്നതാണല്ലോ അവരുടെ ലക്ഷ്യം.\nഇവിടെ എറിക് ലിഡൽ തിളങ്ങുന്ന ഒരു മാതൃക നല്കുന്നുണ്ട്. ഏറെ പരിശീലനങ്ങൾക്കുശേഷം ഒളിമ്പിക്‌സിൽ ബ്രിട്ടനെ പ്രതിനിധീകരിക്കുവാൻ തിരഞ്ഞെടുക്കപ്പെട്ടു. നൂറു മീറ്ററാണ് അദ്ദേഹത്തിന്റെ ഇനം. പക്ഷേ, വലിയൊരു പ്രതിസന്ധി ലിഡലിന്റെ ജീവിതത്തിൽ വന്നു. ഹീറ്റ്‌സ് മത്സരങ്ങൾ ക്രമീകരിച്ചത് ഒരു ഞായറാഴ്ചയാണ്. ഞായറാഴ്ച കർത്താവിന്റെ ദിവസമാണ്. അത് പരിശുദ്ധമായി ആചരിക്കണമെന്ന ദൈവകല്പന ലിഡൽ ഓർത്തു.\nപിതാവിന് സന്തോഷം നല്കണം എന്നാണല്ലോ അദ്ദേഹത്തിന്റെ ജീവിതപ്രമാണം. പിതാവിനെ വേദനിപ്പിച്ചുകൊണ്ടുള്ള ഒരു നേട്ടം തനിക്ക് വേണ്ടായെന്ന് ഒരു ഉറച്ച തീരുമാനം അദ്ദേഹം എടുത്തു. ഒളിമ്പിക്‌സിൽ നൂറു മീറ്ററിൽ സ്വർണമെഡൽ കിട്ടുമെന്ന് എല്ലാവരും പ്രതീക്ഷിച്ചിരുന്ന ഒരു താരമാണ് ഈ തീരുമാനം എടുക്കുന്നതെന്ന് ഓർക്കണം. അദ്ദേഹം ഹീറ്റ്‌സിൽ പങ്കെടുത്തില്ല. അധികാരികൾ വലിയ സമ്മർദം ചെലുത്തിയിട്ടും ലിഡൽ വഴങ്ങിയില്ല. അദ്ദേഹത്തിന്റെ ഈ വലിയ തീരുമാനം ലോകശ്രദ്ധയാകർഷിച്ചു. മാധ്യമങ്ങൾ ഈ വാർത്ത വലിയ പ്രാധാന്യത്തോടെ പ്രസിദ്ധീകരിച്ചു. ദൈവമഹത്വത്തിനായി സ്വന്തം നേട്ടം ബലി കഴിക്കുവാൻ തയാറായ ഒരു വ്യക്തിയിലൂടെ ദൈവപിതാവ് വീണ്ടും മഹത്വപ്പെട്ടു. ദൈവത്തിന് എത്ര സന്തോഷം തോന്നിക്കാണണം!\nആ തീരുമാനം എടുത്തശേഷം ലിഡലിന് വലിയൊരു ആനന്ദം അനുഭവപ്പെട്ടു. ദൈവമഹത്വത്തിനായി ഈ വലിയ തീരുമാനമെടുത്ത തന്നെ ദൈവം കൈവിടുകയില്ലായെന്ന് അദ്ദേഹം ഉറച്ചുവിശ്വസിച്ചു. അതിനുശേഷം ഏശയ്യാ പ്രവാചകന്റെ വാക്കുകൾ ഉദ്ധരിച്ചുകൊണ്ട് അദ്ദേഹം ഉജ്വലമായ ഒരു പ്രസംഗം നടത്തി. ഇതാണ് ശ്രദ്ധേയമായ ആ വാക്കുകൾ: ”എന്നാൽ, ദൈവത്തിൽ ആശ്രയിക്കുന്നവർ വീണ്ടും ശക്തി പ്രാപിക്കും; അവർ കഴുകന്മാരെപ്പോലെ ചിറകടിച്ചുയരും. അവർ ഓടിയാലും ക്ഷീണിക്കുകയില്ല; നടന്നാൽ തളരുകയുമില്ല” (ഏശ. 40:31). എത്രയോ അർത്ഥപൂർണമായ വാക്കുകൾ. വാഗ്ദാനങ്ങളിൽ വിശ്വസ്തനായ ദൈവം ഇന്നും തന്നിൽ പൂർണമായും ആശ്രയിക്കുന്നവരെ ശക്തിപ്പെടുത്തിക്കൊണ്ടിരിക്കുന്നു!\nആധുനികലോകത്തിന് ലിഡൽ ഒരു പ്രകാശഗോപുരമാണ്. കർത്താവിന്റെ ദിവസം പരിശുദ്ധമായി ആചരിക്കുവാൻ ഇന്നും പലർക്കും ശ്രദ്ധയില്ല. ഇന്ന് അതൊരു ഒഴിവുസമയമായി മാറിയിരിക്കുന്നു. പലവിധ പരിപാടികൾ, മീറ്റിംഗുകൾ, ഔട്ടിംഗുകൾ ഇവയെല്ലാം ഞായറാഴ്ചയാണ് ക്രമീകരിക്കുന്നത്. കാരണം, അന്ന് ഒഴിവ് ദിവസമാണ്. ഞായറാഴ്ച കൂടുതൽ കച്ചവടം ലഭിക്കുമെന്നതിനാൽ ‘ഓപ്പൺ ഓൺ സൺഡേസ്’ എന്ന ബോർഡുവച്ച് വ്യാപാരം നടത്തുവാൻ മനഃസാക്ഷിക്കുത്ത് പലർക്കുമില്ല. ദൈവത്തിന്റെ കല്പനയെ യാതൊരു ലജ്ജയുമില്ലാതെ ലംഘിക്കുന്ന ഈ കാലഘട്ടത്തിൽ ലിഡൽ അസാമാന്യ വെല്ലുവിളിയാണ് ഉയർത്തുന്നത്. തന്റെ സാധ്യതകളെല്ലാം ദൈവസ്‌നേഹത്തെപ്രതി വേണ്ടെന്ന് വയ്ക്കുക.\nദൈവസ്‌നേഹത്തെപ്രതി ഒരു ത്യാഗം ചെയ്യുന്ന വ്യക്തിയെ ദൈവം ഒരിക്കലും കൈവിടുകയില്ല. അതാണ് ലിഡലിന്റെ കാര്യത്തിലും സംഭവിച്ചത്. ഒരു വാതിൽ അടഞ്ഞപ്പോൾ, ദൈവം മറ്റൊരു വാതിൽ തുറന്നു. അധികാരികൾക്ക് ലിഡലിനോട് കരുണ തോന്നുവാൻ ദൈവം ഇടയാക്കി. അദ്ദേഹത്തിന് 400 മീറ്ററിൽ മത്സരിക്കുവാൻ അവസരം നല്കി. അതിൽ മെഡൽ നേടുമെന്ന് അധികമാരും പ്രതീക്ഷിച്ചിരുന്നില്ല. എന്നാൽ ലിഡൽ തന്റെ പ്രസംഗത്തിൽ വാഴ്ത്തിയ ദൈവം അവന് ശക്തി കൊടുത്തു. കഴുകനെപ്പോലെ ചിറകടിച്ചുയരുവാൻ കൃപ നല്കി. 400 മീറ്ററിൽ സ്വർണമെഡൽ ജേതാവായി ലിഡൽ.\nഅതെ, ദൈവം എന്നും വാഗ്ദാനത്തിൽ വിശ്വസ്തനാണ്. മാത്രവുമല്ല, അനേക വർഷങ്ങൾക്കുശേഷവും അദ്ദേഹം സ്മരിക്കപ്പെടുവാൻ ദൈവം ഇടയാക്കി. പ്രഭാഷകന്റെ പുസ്തകത്തിൽ ദൈവമനുഷ്യരെക്കുറിച്ച് ഇപ്രകാരം പറയുന്നു: ”അവരുടെ പേര് തലമുറകൾതോറും നിലനില്ക്കും” (പ്രഭാ. 44:14). ദൈവത്തിൽ പ്രത്യാശയർപ്പിച്ച്, ദൈവമഹത്വത്തിനായി ജീവിച്ച് അനശ്വരരായിത്തീർന്നവരുടെ നിരയിൽ ചേരുവാൻ നമുക്കും കൃപ ലഭിക്കുവാൻ പ്രാർത്ഥിക്കാം:\nഓ, സർവശക്തനായ ദൈവമേ, അങ്ങയെ സന്തോഷിപ്പിക്കുന്ന വിധത്തിൽ ജീവിക്കുവാൻ എന്നെ അനുഗ്രഹിക്കണമേ. അങ്ങയെ പ്രീതിപ്പെടുത്തി ജീവിക്കുന്നവരെക്കുറിച്ച് അവിടുന്ന് ഇപ്രകാരം പറഞ്ഞിട്ടുണ്ടല്ലോ: ”അവരുടെ സത്പ്രവൃത്തികൾ വിസ്മരിക്കപ്പെട്ടിട്ടില്ല. അവരുടെ ഐശ്വര്യം അവരുടെ പിൻഗാമികളിലും അവരുടെ അവകാശം മക്കളുടെ മക്കളിലും നിലനില്ക്കും” (പ്രഭാ. 44:10-11) പിതാവേ, അങ്ങയെ മഹത്വപ്പെടുത്തുവാൻ എന്റെ ജീവിതത്തെ അങ്ങ് അനുഗ്രഹിക്കണമേ. അങ്ങയെപ്രതി ഉറച്ച തീരുമാനങ്ങൾ എടുക്കുവാൻ എന്നെ എപ്പോഴും അനുഗ്രഹിച്ചാലും! എന്നും ഞാൻ അങ്ങയുടെ വഴിയിൽമാത്രം ചരിക്കട്ടെ. പരിശുദ്ധ അമ്മേ, വിശുദ്ധ യൗസേപ്പിതാവേ, ദൈവത്തിന് സന്തോഷം നല്കുന്ന രീതിയിൽ എന്റെ ജീവിതത്തെ ക്രമീകരിക്കുവാൻ എനിക്കായി പ്രാർത്ഥിക്കണമേ – ആമ്മേൻ.


മോദിയുടേത് 56 ഇഞ്ച് നെഞ്ചെങ്കില് കോണ്‍ഗ്രസിന്റേത് 56 ഇഞ്ച് ഹൃദയമാണെന്ന് രാഹുല് ഗാന്ധി – Chandrika Daily\nBy web desk 1 Tuesday May 14, 2019 21:24 pm\nമോദിയുടേത് 56 ഇഞ്ച് നെഞ്ചെങ്കില് കോണ്‍ഗ്രസിന്റേത് 56 ഇഞ്ച് ഹൃദയമാണെന്ന് രാഹുല് ഗാന്ധി\nഭോപ്പാല്: പ്രധാനമന്ത്രി നരേന്ദ്ര മോദിക്കെതിരെ വിമര്‍ശനവുമായി കോണ്‍ഗ്രസ് പ്രസിഡന്റ് രാഹുല് ഗാന്ധി. മോദിയുടേത് 56 ഇഞ്ച് നെഞ്ചാണെന്നും എന്നാല് കോണ്‍ഗ്രസിന്റേത് 56 ഇഞ്ച് ഹൃദയമാണെന്നുമാണ് രാഹുല് വിമര്‍ശിച്ചത്….\nഭോപ്പാല്: പ്രധാനമന്ത്രി നരേന്ദ്ര മോദിക്കെതിരെ വിമര്‍ശനവുമായി കോണ്‍ഗ്രസ് പ്രസിഡന്റ് രാഹുല് ഗാന്ധി. മോദിയുടേത് 56 ഇഞ്ച് നെഞ്ചാണെന്നും എന്നാല് കോണ്‍ഗ്രസിന്റേത് 56 ഇഞ്ച് ഹൃദയമാണെന്നുമാണ് രാഹുല് വിമര്‍ശിച്ചത്. ബി.ജെ.പി പ്രവര്‍ത്തകരായ ഒരുപാട് പേരുടെ കടങ്ങള് തങ്ങള് എഴുതിത്തള്ളിയിട്ടുണ്ടെന്നും രാഹുല് ഗാന്ധി പറഞ്ഞു. മധ്യപ്രദേശില് നടന്ന തെരഞ്ഞെടുപ്പ് റാലിയില് പ്രസംഗിക്കുകയായിരുന്നു അദ്ദേഹം.\n”ഈ രേഖകള് നോക്കൂ. കമല് നാഥ് നേതൃത്വം നല്‍കിയ മധ്യപ്രദേശിലെ കോണ്‍ഗ്രസ് മന്ത്രിസഭ മുന് മുഖ്യമന്ത്രി ശിവ്‌രാജ്‌സിങ്ങ് ചൗഹാന്റെ ബന്ധുക്കളുടേതടക്കമുള്ള കടങ്ങള് എഴുതിത്തള്ളിയിട്ടുണ്ട്. എന്നാല്‍കാര്‍ഷിക കടങ്ങള് എഴുതിത്തള്ളിയിട്ടില്ലെന്ന് അദ്ദേഹം സംസ്ഥാനത്തെ ജനങ്ങളോട് നുണ പറയുകയാണ്”-രാഹുല് ഗാന്ധി പറഞ്ഞു.\nകടം എഴുതിത്തള്ളിയെന്ന് തെറ്റായി പ്രചരിപ്പിച്ച് കോണ്‍ഗ്രസ് പ്രവര്‍ത്തകരെ രാഹുല് ഗാ്ന്ധി പറ്റിക്കുകയാണെന്ന് നേരത്തെ ശിവരാജ് സിങ് ചൗഹാന് പറഞ്ഞിരുന്നു. ഈ സാഹചര്യത്തിലാണ് നരേന്ദ്ര മോദിയുടെ പരാമര്‍ശം.


സീറ്റ് ബെൽറ്റ് ഇടാത്തതിന്‍റെ പേരിൽ പിഴ അടയ്ക്കേണ്ടി വന്ന ഓട്ടോ ഡ്രൈവറുടെ വാർത്തയാണ് ഇപ്പോൾ സോഷ്യൽ മീഡിയയിലെ ചർച്ചാ വിഷയം. ബിഹാറിലെ മുസാഫർപുറിലാണ് സംഭവം.ഭേദഗതി ചെയ്ത മോട്ടോർ വാഹന നിയമപ്രകാരമാണ് ഓട്ടോ ഡ്രൈവറിൽ നിന്ന് പോലീസ് ആയിരം രൂപ പിഴയായി ഈടാക്കിയത്.\nസീറ്റ് ബെൽറ്റ് ഇല്ലാത്ത ഓട്ടോയിൽ എങ്ങനെ സീറ്റ് ബെൽറ്റ് ധരിക്കണമെന്ന ചോദ്യം പോലും കേൾക്കാതെയാണ് പോലീസ് ഇത്തരത്തിലുള്ള നടപടി എടുത്തിരിക്കുന്നത്. അതേസമയം ഓട്ടോ ഡ്രൈവർ ദരിദ്രനാണെന്നു മനസിലായതിനാൽ ഏറ്റവും കുറഞ്ഞ തുകയാണു പിഴയിട്ടതെന്നാണ് പോലീസിന്‍റെ വിശദീകരണം.\nമോട്ടോർ വാഹന നിയമപ്രകാരം ഇരുചക്രവാഹനങ്ങളിൽ സഞ്ചരിക്കുന്പോൾ ഹെൽമറ്റും കാറുകളിൽ സീറ്റ് ബെൽറ്റ് ധരിക്കുന്നതും കർശനമാക്കിയിരുന്നു. ഇതു ലംഘിക്കുന്നവർക്കുള്ള പിഴ തുക വർധിപ്പിക്കുകയും ചെയ്തിരുന്നു.\nഅതേസമയം നിയമത്തിൽ മോട്ടോർ വാഹനങ്ങൾ എന്നു പൊതുവായി പറയുന്നതല്ലാതെ ഓട്ടോറിക്ഷയുടെ കാര്യം പ്രത്യേകമായി പരാമർശിക്കുന്നില്ല. അതുകൊണ്ട് തന്നെ എല്ലാ വാഹനങ്ങൾക്കും സീറ്റ് ബെൽറ്റ് വേണമെന്ന കർശന നിലപാടിലാണ് ബിഹാറിലെ പോലീസുകാർ.


ബുലന്ദ്‌ഷെഹര് കലാപം; ഇന്‍സ്‌പെക്ടര് സുബോധ്കുമാറിനെ കൊലപ്പെടുത്തിയ സൈനികന് അറസ്റ്റില് - The Newsrupt\nബുലന്ദ്‌ഷെഹര് കലാപം; ഇന്‍സ്‌പെക്ടര് സുബോധ്കുമാറിനെ കൊലപ്പെടുത്തിയ സൈനികന് അറസ്റ്റില്\nPosted 8 Dec 2018 at 5:39 AM\nബുലന്ദ്ഷഹറില് സംഘ്പരിവാര് കലാപത്തില് പൊലീസ് ഇന്‍സ്‌പെക്ടര് കൊല്ലപ്പെട്ട സംഭവത്തില് ഉള്‍പ്പെട്ട സൈനികനെ അറസ്റ്റ് ചെയ്തു. സുബോധ്കുമാര് സിംങിനെ വെടിവെച്ചെന്ന് സംശയിക്കുന്ന ജമ്മുകാശ്മീര് രാഷട്രീയ റൈഫിള്‍സ് സൈനികന് ജിതേന്ദ്ര മാലികാണ് അറസ്റ്റിലായത്\nശ്രീനഗറില് ഇയാള് ജോലി ചെയ്യുന്ന സൈനിക യൂണിറ്റാണ് ഇയാളെ പിടികൂടിയത്. യു.പി പൊലീസിന്‍റെ ആവശ്യപ്രകാരം ആണ് നടപടി . ഇയാളെ ഉടന് യുപി പൊലീസിന് കൈമാറിയേക്കും.ബുലന്ദ്ഷഹറിലെ കലാപത്തിനും ഇന്‍സ്പെക്ടര് സുബോധിന്‍റെ മരണത്തിനും ശേഷംഅവിടെ നിന്നും കടന്നുകളഞ്ഞ ജിതേന്ദ്ര വെള്ളിയാഴ്ചയാണ് കാശ്മീരിലെ സോപോറിലുള്ള സൈനിക ക്യാമ്പിലെത്തിയത്.\nപൊലീസുകാരന് കൊല്ലപ്പെട്ട കേസില് പതിനൊന്നാം പ്രതിയാണ് സൈനികന്. ഇയാള്‍ക്കായി തിരച്ചില് നടത്താന് യുപി പൊലീസിന്റെ പ്രത്യേക അന്വേഷണ സംഘം ഇന്നലെ ജമ്മുകാശ്മീരിലേക്ക് പോയിരുന്നു. സുബോധ്കുമാറിനെ കൊലപ്പെടുത്തിയ സംഘത്തില് സൈനികന് ഉള്‍പ്പെട്ടിട്ടുണ്ടെന്നതിന്റെ വീഡിയോ ദൃശ്യങ്ങള് പ്രചരിച്ചിരുന്നു. ഇതേ തുടര്‍ന്നാണ് പൊലീസ് അന്വേഷണം ശക്തമാക്കിയത്. സുബോധ്കുമാറിന്റെ മരണത്തിന് കാരണമായ വെടിയുതിര്‍ത്തത് ഇയാളാണെന്നാണ് പൊലീസ് നിഗമനം. ഡിസംബര് മൂന്നിന് കലാപമുണ്ടായ ശേഷമാണ് ഇയാള് ജമ്മുവിലേക്ക് പോയതെന്ന് ബന്ധുക്കളും സ്ഥിരീകരിച്ചിരുന്നു.\nസുബോധ് സിംഗിന്‍റെ ഇടത്തേ കണ്ണിന് അടുത്താണ് വെടിയേറ്റത്. വെടിയുണ്ട തലച്ചോറില് തറച്ച നിലയിലായിരുന്നു ആക്രമണ ശേഷം. അദ്ദേഹത്തിന്‍റെ മൊബൈല് ഫോണും പേഴ്സണല് റിവോള്‍വറും കാണാതായിരുന്നു. അദ്ദേഹത്തോടൊപ്പമുണ്ടായിരുന്ന ഒരു പൊലീസ് ഉദ്യോഗസ്ഥന് ഗുരുതരമായ പരിക്കുകളോടെ അത്യസന്ന നിലയിലാണ്.\nസുബോധ് സിങിന്റെ കൊലപാതകത്തില് ബജ്‌റംഗ്ദള് നേതാവ് യോഗേഷ്‌രാജിനെയടക്കംനാല് പേരെ പൊലീസ് നേരത്തെ അറസ്റ്റ് ചെയ്തിട്ടുണ്ട്. ഗോവധം ആരോപിച്ചും പൊലീസ് നാലുപേരെ അറസ്റ്റ് ചെയ്തു. പ്രായപൂര്‍ത്തിയാകാത്ത നാല് മുസ്ലീം കുട്ടികള്‍ക്കെതിരെ യുപിയിലെ ഗോവധ നിരോധന നിയമമനുസരിച്ചും കേസെടുത്തിരുന്നു.\nകഴിഞ്ഞ ഡിസംബര് 3ന് ബുലന്ദഷഹർ ഗ്രാമത്തിൽ പശുക്കളുടെ ജഡങ്ങൾ കണ്ടെത്തിയതിനെ തുടർന്ന് സംഘ്പരിവാർ സംഘടനകൾ പൊലീസ് സ്റ്റേഷൻ ആക്രമിക്കുകയായിരുന്നു. കലാപത്തിനിടെ പൊലീസ് ഇൻസ്പെക്ടറെ അക്രമികൾ പിന്തുടർന്ന് വെടിവെച്ചു കൊല്ലുകയായിരുന്നു. അക്രമത്തിൽ ഒരു യുവാവും കൊല്ലപ്പെട്ടിരുന്നു.


പൊലീസ് ക്യാംപിലെ ടോയ്ലെറ്റ് വൃത്തിയാക്കി, ആയുപത്രിയിലെ തറയിൽ നിന്ന് നക്കിയെടുത്തു; ജയസൂര്യ എന്ന നട - Samakalika Malayalam\nപൊലീസ് ക്യാംപിലെ ടോയ്ലെറ്റ് വൃത്തിയാക്കി, ആശുപത്രിയിലെ തറയിൽ നിന്ന് നക്കിയെടുത്തു; ജയസൂര്യ എന്ന നടൻ\nBy സമകാലികമലയാളം ഡെസ്‌ക് | Published: 20th January 2021 12:00 PM |\nLast Updated: 20th January 2021 12:02 PM | A+A A- |\nവെള്ളത്തിൽ ജയസൂര്യ/ ഫേയ്സ്ബുക്ക്\nജയസൂര്യയെ നായകനാക്കി പ്രജേഷ് സെൻ സംവിധാനം ചെയ്യുന്ന വെള്ളം റിലീസിന് ഒരുങ്ങുകയാണ്. ക്യാപ്റ്റൻ സിനിമക്ക് ശേഷം ഇരുവരും ഒന്നിക്കുന്ന ചിത്രമാണ് ഇത്. ചിത്രത്തിന്റെ ട്രെയിലറിലെ ജയസൂര്യയുടെ പ്രകടനം ഇതിനോടകം ശ്രദ്ധനേടിക്കഴിഞ്ഞു. കഥാപാത്രമാകാനുള്ള ജയസൂര്യയുടെ ആത്മസമർപ്പണത്തെ പ്രശംസിച്ചുകൊണ്ട് രംഗത്തെത്തിയിരിക്കുകയാണ് പ്രജേഷ് സെൻ. തറയിൽ നിന്ന് നക്കിയെടുക്കുന്ന ഭാഗമെല്ലാം സെറ്റിടാതെയാണ് ജയസൂര്യ ചെയ്തത് എന്നാണ് മനോരമക്ക് നൽകിയ അഭിമുഖത്തിൽ അദ്ദേഹം പറയുന്നത്.\n‘ക്യാപ്റ്റൻ എന്ന സിനിമയിൽ ജയസൂര്യയുടെ കഥാപാത്രം ഒരു പൊലീസ് ക്യാംപിലെ ടോയ്ലെറ്റ് വൃത്തിയാക്കുന്ന സീനുണ്ട്. അത് ഷൂട്ട് ചെയ്യാൻ ഒരുങ്ങുമ്പോൾ ആദ്യം സെറ്റിട്ടു. പക്ഷേ ജയസൂര്യ വന്നപ്പോൾ ഇതെന്തിനാണ് എന്ന ചോദ്യമാണ് ഉണ്ടായത്. യഥാർഥ ടോയ്ലെറ്റ് തന്നെ വൃത്തിയാക്കിക്കോളാം എന്ന് അദ്ദേഹം ഇങ്ങോട്ട് ആവശ്യപ്പെട്ടു. പിന്നാലെ ആ പൊലീസ് ക്യാംപിലെ ടോയ്ലെറ്റ് വൃത്തിയാക്കി തന്നെയാണ് ആ സീൻ എടുത്തത്. വെള്ളം സിനിമയിലേക്ക് വരുമ്പോഴും അതിന് മാറ്റമില്ല. ആശുപത്രിയുടെ തറയിൽ വീണ് സ്പിരിറ്റ് നാക്ക് െകാണ്ട് നക്കിയെടുക്കുന്ന ഒരു ഷോട്ടുണ്ട്. ഫ്ലോർ സെറ്റിടാം എന്ന് പറഞ്ഞെങ്കിലും ജയസൂര്യ കേട്ടില്ല. ആശുപത്രിയിലെ ഫ്ലോറിൽ തന്നെയാണ് ആ സീൻ ചിത്രീകരിച്ചത്.’- പ്രജേഷ് പറഞ്ഞു.\nമുഴുക്കുടിയനായ മുരളി നമ്പ്യാർ എന്ന കഥാപാത്രത്തെയാണ് ചിത്രത്തിൽ ജയസൂര്യ അവതരിപ്പിക്കുന്നത്. സംയുക്തമേനോൻ, സ്നേഹ പാലിയേരി എന്നിവരാണ് നായികമാരായി എത്തുന്നത്. കോവിഡ് കാലത്തിന് ശേഷം ആദ്യമായി തിയറ്ററിൽ എത്തുന്ന മലയാളം ചിത്രം എന്ന പ്രത്യേകതയും വെള്ളത്തിനുണ്ട്. ഫ്രണ്ട്‍ലി പ്രൊഡക്‌ഷൻസിന്റെ ബാനറിൽ ജോസ്കുട്ടി മഠത്തിൽ യദുകൃഷ്ണ, രഞ്ജിത്ത് മണബ്രക്കാട്ട് എന്നിവർ ചേർന്നാണ് ചിത്രം നിർമിച്ചിരിക്കുന്നത്.\ntrailer ജയസൂര്യ വെള്ളം പ്രജേഷ് സെൻ praise


ഇത്ര മധുരിക്കുമോ പ്രേമം..? |\nഹൂറിയ ബൂദല്‍ജ ഫ്രാന്‍സില് പോരാടുകയാണ്\nനബി(സ) ഇതാ നമ്മുടെ കണ്‍മുന്നില്!\nറജബ് : നാം അറിയേണ്ടത്\nഇത്ര മധുരിക്കുമോ പ്രേമം..?\nJul 21 - 2017\nകൗമാര യൗവ്വനങ്ങളെ കാത്തിരിക്കുന്ന മധുവസന്തമാണ് പ്രേമം. ഒപ്പം അത് വമ്പിച്ചൊരു പരീക്ഷണവുമാകുന്നു. പ്രണയ വര്‍ണങ്ങളുടെ രുചി ഭേദങ്ങളും മധുരനൊമ്പരങ്ങളും ആസ്വദിക്കാത്തവര് നന്നേ കുറവ്. ഒടുവില് അതിന്റെ ചതിക്കുഴികളില് വീഴാത്തവരും തുലോം തുഛം. 'മധുരം പുരട്ടിയ വിഷമാണ് പ്രേമം' എന്ന് പറയപ്പെട്ടിട്ടുണ്ട്. എന്തായാലും പോയ കാല പ്രണയങ്ങള്‍ക്ക് പൊതുവേ ഒരു മൂല്യബോധമുണ്ടായിരുന്നു. അവര് ഒരിക്കലും ശരീരം സ്പര്‍ശിക്കുമായിരുന്നില്ല.\nഎം.ടിയുടെയും ബഷീറിന്റെയും വിശുദ്ധ കഥാപാത്രങ്ങളെ പോലെ ലജ്ജയാല് നേര്‍ത്തൊട്ടിയവരായിരുന്നു അവര്. കത്ത് കൈമാറുമ്പോള് പോലും ഒരക്ഷരം ഉരിയാടാനാവാതെ നിന്നു വിയര്‍ക്കുമായിരുന്നു കമിതാക്കള്.\nഇന്ന് പക്ഷെ പ്രണയം യാന്ത്രികമായി. പ്രണയം അഭിനയമായി. പ്രണയം വെറും തൊലിപ്പുറത്തായി. 'ഭ്രമമാണ് പ്രണയം, വെറും ഭ്രമം, വാക്കിന്റെ വിരുതിനാല് തീര്‍ക്കുന്ന സ്ഫടിക സൗധം' എന്ന് മുരുകന് കാട്ടാക്കട.\nമനശാസ്ത്ര വിശാരദര് പറയുന്നത് വിവാഹപൂര്‍വ്വ പ്രണയങ്ങള്‍ക്കും അതുവഴിയുള്ള വിവാഹങ്ങള്‍ക്കും ആയുസ്സില്ലായെന്നാണ്. 16-18 മാസങ്ങള്‍ക്കപ്പുറം അത്തരം പ്രണയം പൂര്‍ണാര്‍ത്ഥത്തില് നിലനില്‍ക്കില്ലത്രെ. എന്നല്ല, പിന്നീട് ഗ്രാഫ് താഴേക്ക് വരും. പ്രത്യേകിച്ച് പെണ്‍കുട്ടിയെ നിരാശയും കുറ്റബോധവും കാര്‍ന്നുതിന്നും. സങ്കല്‍പവും യാഥാര്‍ത്ഥ്യവും ഏറ്റുമുട്ടുന്നതോടെ അവളുടെ ജീവിതം ഇരുളടയും. ഒളിച്ചോട്ടങ്ങളാണെങ്കില് പിന്നെ പറയേണ്ടതില്ല. എന്നാല് പ്രണയം അഭിനയിക്കുകയായിരുന്ന ബഹുഭൂരിപക്ഷം ആണ്‍കുട്ടികള്‍ക്കും യാതൊന്നും നഷ്ടപ്പെടാനില്ല. അതു കൊണ്ടു തന്നെ അവര്‍ക്ക് ദുഖമില്ല. വളരെ 'കൂളാ'യിഅത്തരക്കാര് മറ്റൊരു പെണ്ണിനെ തേടിപ്പോകും!\nഇസ്‌ലാം പ്രണയത്തിന് മഴവില് സ്ഥാനം നല്‍കിയിട്ടുണ്ട്. അത് പക്ഷെ വിവാഹപൂര്‍വ്വ പ്രണയമല്ല; വിവാഹാനന്തര പ്രണയമാണ്. വൈവാഹിക ജീവിതത്തിന്റെ മധുരം'കരുണാര്‍ദ്രമായ പ്രണയ'ത്തിലാണെന്ന് (മവദ്ദത്തന് വറഹ്മ) വിശുദ്ധ ഖുര്‍ആന് പ്രഖ്യാപിച്ചിട്ടുണ്ട്. പഠനാര്‍ഹമായ ഒരു കാര്യം പ്രണയത്തെ അല്ലാഹു തന്റെ ദൃഷ്ടാന്തമായി എണ്ണിയിട്ടുണ്ടെന്നുള്ളതാണ് (ഖുര്‍ആന്: 30:21)\nഅതു കൊണ്ടു തന്നെ പ്രേമം അസ്ഥാനത്തും അസമയത്തും പാടില്ല. പ്രേമം ദാമ്പത്യ ജീവിതത്തിലാണ് നിറഞ്ഞു തുളുമ്പേണ്ടത്. അതല്ലാത്ത, വഴിവിട്ട പ്രേമം നാശഹേതുവായി പരിണമിക്കും. സംഭവലോകം അതിന് ശക്തമായ സാക്ഷ്യം വഹിച്ചുകൊണ്ടിരിക്കുന്നു.\nഹൂറിയ ബൂദല്‍ജ/ഹസീന മിഷാഖ്\nMar 23 - 2018\nശുഅൈബ് നബിയുടെ പ്രബോധനവും സമൂഹത്തിന്റെ പ്രതികരണവും\nമധു - ശുഹൈബ് ഒരേ നീതി ബോധത്തിന്റെ രണ്ട് ബലിദാനികള്\nഹൃദയം നിറഞ്ഞ പ്രണയദിനാശംസകള് ...\nമാണിക്യമലരായ പൂവി മഹതിയാം ഖദീജ ബീവി..\nസമയത്തെ കുറിച്ച് ചില വിചാരങ്ങള്\nസൈമണ് മാസ്റ്റര്: വിവാദങ്ങളുണ്ടാക്കുന്നവരോട് കാതിയാളം മഹല്ലിന് പറയാനുള്ളത്\nജസ്റ്റിസ് വി. ഖാലിദ് സാഹിബിന്റെ ചില നിരീക്ഷണങ്ങള്\nഹജ്ജ് സബ്‌സിഡി: മുഖ്താര് അബ്ബാസ് നഖ്‌വിക്ക് ഒരു സലാം\nഎ.കെ.ജി.യിലെ വിപ്ലവകാരിയും, പച്ച മനുഷ്യനും, പിന്നെ ആവിഷ്‌കാര സ്വാതന്ത്ര്യവും\nബദറുല്‍മുനീര് ഹുസുനുല്‍ജമാല് ഇബ്രാഹിം വെങ്ങര ചിട്ടപ്പെടുത്തിയ പ്രണയശില്‍പം\nകണ്ടില്ലെന്നു നടിക്കുന്ന ജീവിതങ്ങൾ


കേരളത്തിന് മാത്രം കേന്ദ്രസഹായമില്ല; പ്രളയം ഫോട്ടോഷോപ്പ് ആണോ? | Thiruva |Ethirva | Malayala Manorama | Manorama News\nകേരളത്തിന് മാത്രം കേന്ദ്രസഹായമില്ല; പ്രളയം ഫോട്ടോഷോപ്പ് ആണോ?\nസ്വന്തം ലേഖകൻ January 08, 2020 11:16 PM IST\nമുന്നറിയിപ്പുമായി തുടങ്ങാം. വീട്ടിലേക്ക് ആരെങ്കിലും വന്ന് വല്ല കുറിപ്പോ മറ്റോ നല്‍കി ഫോട്ടോ എടുക്കുകയാണെങ്കില് ഒന്ന് സൂക്ഷിച്ചേക്കണം. നിങ്ങളുടെ ചിത്രം വ്യാപകമായി ദുരുപയോഗം ചെയ്യപ്പെടാന് സാധ്യതയുണ്ട്. സാഹിത്യകാരന്‍മാര്, കലക്ടര്‍മാര്, സമുദായ നേതാക്കള് പ്രത്യേകിച്ചും ന്യൂനപക്ഷസമുദായ നേതാക്കള് തുടങ്ങിയവര് ജാഗ്രതൈ. അവസാനം അറിയില്ലായിരുന്നു, കുറിപ്പ് വായിച്ചില്ലായിരുന്നു, കുറിപ്പിനെതിരെ പിന്നീട് സംസാരിച്ചിരുന്നു എന്നൊന്നും പറഞ്ഞിട്ട് കാര്യമില്ല. അതുകൊണ്ട് ഫോട്ടോ എടുപ്പിനേയും ഫോട്ടോഷോപ്പിനേയും ഭയന്ന് മാത്രം ഉറങ്ങുക, ഉണരുക.\nഇടിവെട്ടിയവന്‍റെ കഴുത്തില് പാമ്പുകടിച്ചു എന്ന അവസ്ഥയാണ് നമ്മുടെ കേരളത്തിന്‍റേത്. സ്വതവേ ഉള്ള സാമ്പത്തിക പരാധീനതയാണ് ആ ഇടി. കടിച്ച പാമ്പ് കേന്ദ്രസര്‍ക്കാരും. കഴിഞ്ഞകൊല്ലത്തെ വെള്ളപ്പൊക്കത്തിലും ഉരുള്‍പൊട്ടലിലും ഉണ്ടായ നാശന്ഷടങ്ങള്‍ക്ക് കേരളത്തിന് ഒഴികെ ഏഴ് സംസ്ഥാനങ്ങള്‍ക്ക് കേന്ദ്രം ദുരിതാശ്വാസ നിധിയില് നിന്ന് 5,908 കോടി രൂപ അനുവദിച്ചു. ബിജെപി സ്വന്തം നിലയ്ക്ക് ഭരിക്കുന്ന കര്‍ണാടകത്തിനാണ് വിഹിതത്തില് കൂടുതല്. പിന്നെ മധ്യപ്രദേശിനും. കേരളത്തിലുണ്ടായ വെള്ളപ്പൊക്കമൊക്കെ ഫോട്ടോഷോപ്പ് പരിപാടിയാണെന്നാവും ധരിച്ചിരിക്കുന്നത്. ഇവിടെയുള്ള മിത്രങ്ങള് ആ പരിപാടിയില് വ്യാപൃതരായതുകൊണ്ട് കേന്ദ്രത്തിനും അങ്ങനെ തോന്നിപ്പോയതാവും. കുറ്റംപറയാന് ഒക്കില്ല.\nബിജെപി അധികാരത്തില് വന്നതുമുതല് കേരളത്തെ കേന്ദ്രം തഴഞ്ഞു എന്നവാര്‍ത്ത കേള്‍ക്കാനുള്ള ഭാഗ്യമേ ഇവിടുത്തെ മിത്രങ്ങള്‍ക്കുള്ളു. അവരതില് സന്തോഷിക്കും. മരുമോള് വിധവയായിക്കാണാന് മകനൊന്ന് ചത്തുകിട്ടിയാമതി എന്നുകരുതുന്നവരോട് പ്രത്യേകിച്ചൊന്നും പറയാന് നിക്കരുത്. നാട്ടിലെ റേഷന് മുടക്കിയാണെങ്കിലും പിണറായിയെ പാഠം പഠിപ്പിക്കാന് തീരുമാനിച്ചവരാണ് അവര്. അവര് സന്തോഷിക്കട്ടെ.\nഗാന്ധിജി വരെ ഓട്ടോറിക്ഷ ഇടിച്ചാണ് മരിച്ചതെന്ന് വിശ്വസിക്കാന് ഇഷ്ടപ്പെടുന്ന കൂട്ടരാണ്. ജെഎന്‍യുവില് ഇടതുപക്ഷക്കാരാണ് മുഖം മൂടി അക്രമം നടത്തിയതെന്ന് പറയുന്നവരാണ്. അപ്പോ കേരളത്തിലെ മഴക്കാലദുരന്തമൊക്കെ തവള മൂത്രമൊഴിച്ചുണ്ടായതെന്ന് വിശ്വസിക്കുന്നതുകൊണ്ട് കുഴപ്പമൊന്നും ഇല്ല. പക്ഷേ സഹായിക്കാനും ആരേയും സമ്മതിക്കില്ലല്ലോ. 2018ലെ മഹാപ്രളയം കഴിഞ്ഞപ്പോഴും ചെറിയ സഹായമാണ് കേന്ദ്രം നല്‍കിയത്.\nസഹായവുമായി ചില അറബ് രാജ്യങ്ങള് വന്നതാണ്. ഈഗോ അടിച്ചതുകാരണം മോദിജി അത് മുടക്കി. അന്ന് കേന്ദ്രം 600 കോടി മാത്രം അനുവദിച്ചപ്പോള് യുഎഇ 700 കോടിയായിരുന്നു ഉറപ്പ് നല്‍കിയത്. അതും പോയി. തിന്നുകയും ഇല്ല തിന്നാനോട്ട് സമ്മതിക്കുകയും ചെയ്യില്ല.\nകേന്ദ്രത്തിന്‍റെ കടുത്ത അവഗണനയിലും സ്വയംപര്യാപ്തത കൈവരിക്കാനുള്ള ചില പരിപാടികള് സര്‍ക്കാര് നോക്കുന്നുണ്ട്. അതില്‍പെന്ന ഒന്നാണ് കെല്‍പാം ഡ്രിങ്ക്സ്. സംഗതി ശീതളപാനീയമാണ്. തെങ്ങില് നിന്ന് നീര ഇറക്കി പൊളിഞ്ഞ് പാളീസായ യുഡിഎഫ് സര്‍ക്കാരിന്‍റെ കഥയുള്ളതുകൊണ്ട് തെങ്ങിനെ തൊട്ട് കളിക്കാന് വയ്യാതായി. അപ്പോഴാണ് പനയെ ഓര്‍ത്തത്. പനം കള്ളിനേയും. തെങ്ങിന് കള്ളില് നിന്ന് നീരയുണ്ടാക്കാമെങ്കില് പനംകള്ളില് നിന്ന് എന്തെങ്കിലുമൊക്കെ ഉണ്ടാക്കമല്ലോ എന്ന് ഇ.പി.ജയരാജന് മന്ത്രിയായ വ്യവസായ വകുപ്പിന് തോന്നി. പാവം തോമസ് ഐസക്കിനൊരു സഹായമാവുമെങ്കില് ആയിക്കോട്ടെ എന്നും കരുതിക്കാണണം. പുളിച്ചുപോവാതെ നോക്കിയാല് നന്ന്.\nകെല്‍പാം പുളിച്ചാല് കള്ളാവുമോ എന്നതാണ് പൊതുവെ നമ്മള് മലയാളികളുടെ ന്യായമായ സംശയം. എങ്കില് ഓഫാക്കിയ ഫ്രിജില് കെല്‍പാം വച്ച് വൈദ്യുതി വരെ ലാഭിക്കാന് മലയാളി മുതിരും. ഏതായാലും പരിപ്പുവട, കട്ടന്‍ചായ കാലഘട്ടത്തിനോട് വിടപറഞ്ഞ് ഇതുപോലുള്ള ശീതളപാനീയങ്ങള് വഴി വിപ്ലവത്തിന്റെ ആധുനിക വകഭേദം കാണിച്ചു തന്ന ജയരാജന് സഖാവിന് നൂറുചുവപ്പന് അഭിവാദ്യങ്ങള്.\nനീരയുടെ ചീഞ്ഞളിഞ്ഞ അനുഭവം ഉള്ളതുകൊണ്ട് യുഡിഎഫ് നേതാക്കള് ഉള്ളില് ചിരിക്കുന്നുണ്ടാവും. കെ. ബാബുവൊക്കെ പ്രത്യേകിച്ചും. അബ്കാരി നിയമമൊക്കെ പൊളിച്ചെഴുതാന് എടുത്ത പരിശ്രമം ഈ കേരളം ഓര്‍ക്കുന്നുണ്ടാവും. അല്ലെങ്കിലും അതിനൊക്കെ ഈ ഇടതുപക്ഷസര്‍ക്കാരിനെ കണ്ടുപഠിക്കണം. പലപല നിറങ്ങളിലല്ലേ പാനീയം എത്തുന്നത്. ഇപ്പോഴത്തെ സാഹചര്യത്തില് വലതുപക്ഷം പ്രതിപക്ഷമായതിനാല് രമേശ് ചെന്നിത്തല ഒരു കോളവിരുദ്ധനായി അഭിനയിക്കുന്നതവും പൊളിറ്റിക്കല് മൈലേജിന് എന്തുകൊണ്ടും നല്ലത്.\nകേരളം ഇന്നൊരു മാപ്പുപറച്ചിലും കേട്ടു. രാഷ്ട്രീയനേതാക്കളില് നിന്ന് പതിവുള്ള ഒന്നല്ല ഈ മാപ്പ്. പക്ഷേ രമേശ് ചെന്നിത്തല അത് പറഞ്ഞു. അത്രമാത്രം വേദനിച്ചിട്ടാണ്. ആ വേദന മനസിലാവും. കാരണം ചെന്നിത്തല ആഭ്യന്തരമന്ത്രിയായ കാലത്ത് ഡിജിപിയാക്കിയ ടി.പി. സെന്‍കുമാറിന്‍റെ മഹദ്് വചനങ്ങള് കണ്ടും കേട്ടും വായിച്ചുമാണല്ലോ ശരാശരി മലയാളി ഇന്ന് സാമൂഹ്യമാധ്യമങ്ങള് ഒക്കെ തുറക്കുന്നത്. അതൊക്കെ വായിക്കുന്നവര്‍ക്കും കേള്‍ക്കുന്നവര്‍ക്കും ചെന്നിത്തലയോട് രണ്ടു പറയാനൊക്കെ തോന്നുന്നത് സ്വാഭാവികമാണ്. ആ തോന്നലിന്‍റെ പുറത്ത് രണ്ടെണ്ണം കിട്ടാതിരിക്കാനാണ് മുന് ആഭ്യന്തരമന്ത്രിയുടെ മാപ്പുനീക്കം. ഈ മാപ്പ് അങ്ങ് അംഗീകരിച്ചുകൊടുത്തേക്കണം.\nമലപ്പുറത്ത് എംഎല്‍എയും കലക്ടറും തമ്മില് പൊരിഞ്ഞ അടിയാണ്. എംഎല്‍എയെ നിങ്ങളറിയും. സുപ്രസിദ്ധ പരിസ്ഥിതി പ്രേമിയും വിഖ്യാതമായ ജപ്പാന് മഴ പ്രബന്ധരചയിതാവും സര്‍വോപരി ഇടതുപക്ഷക്കാരനുമായി പി.വി. അന്‍വര്. ഉരുള്‍പൊട്ടല് ദുരിതബാധിതരെ പുനരധിവസിപ്പിക്കുന്ന പദ്ധതിയുമായി ബന്ധപ്പെട്ടാണ് തര്‍ക്കം. കലക്ടര് പറഞ്ഞ സ്ഥലത്തെ വീടുപണി അന്‍വറും കൂട്ടരും തടഞ്ഞു. വീടുവയ്പും സ്ഥലവും ഒക്കെ എംഎല്‍എ കാണിച്ചുകൊടുക്കും. അതാണ് സ്റ്റൈല്.\nനിലമ്പൂര് എടക്കരയില് ഫെഡറല്‍ബാങ്ക് സൗജന്യമായി പണിതുകൊടുക്കുന്ന വിടുകളുടെ നിര്‍മാണമാണ് പി.വി. അന്‍വര് എം.എല്.എ. തടഞ്ഞത്. പിന്നെ കലക്ടറും രംഗത്തിറങ്ങി. വിളിച്ചുപറയാവുന്ന കാര്യങ്ങള് പരമാവധി നല്ല രീതിയില് തന്നെ കലക്ടര് ജാഫര് മാലിക് പറഞ്ഞിട്ടുണ്ട്. കലക്ടര് നോക്കിയത് കാശ് അധികം ചെലവാക്കാതെ കാര്യം നടത്താനാണ്. എംഎല്‍എ ആഗ്രഹിക്കുന്നത് അങ്ങനെയല്ലപോലും.\nസി.പി.ഐ മലപ്പുറം ജില്ല നേതൃത്വമാണ് കലക്ടര്‍ക്കൊപ്പം ഉള്ളത്. സിപിഎം നേതൃത്വം എന്ത് നിലപാടെടുക്കും എന്ന് ജില്ലാക്കമ്മിറ്റി യോഗം ചേര്‍ന്നേ തീരുമാനിക്കൂ. ആ യോഗം എന്നു ചേരണമെന്ന കാര്യം പിന്നീട് തീരുമാനിക്കും.\nകലക്ടര്‍മാര് വേണ്ടരീതിയില് അനുസരിക്കാതെ വരുമ്പോള് അതാത് സ്ഥലത്തെ ഇടതുഎംഎല്‍മാരുടെ രീതി ഈ കലക്ടര്‍മാരെ സംഘികളാക്കുക എന്നതാണ്. അല്ലെങ്കില് കേന്ദ്രത്തിന് ആളാക്കുക. മൂന്നാറില് ഇങ്ങനെയാണ് മണി മന്ത്രിയൊക്കെ പയറ്റിയത്. അത് വച്ചാണ് അന്‍വര് എംഎല്‍എയും ആ വഴിക്കൊന്ന് നോക്കിയത്.\nസാമ്പത്തിക തട്ടിപ്പ് എന്നൊരു ഗുരുതരാരാപണം കലക്ടര് എംഎല്‍എയ്ക്കെതിരെ ആരോപിക്കുന്നുണ്ട്. ചില്ലറ കാര്യമല്ല. മറ്റൊരു കാര്യം ഭാവിയില് വല്ല കേസും വന്നാല് കലക്ടറായ ജാഫര് മാലിക് അകത്തുകിടക്കണ്ടിവരും. ഇപ്പോ കണ്ടില്ലേ, പാലാരിവട്ടം പാലത്തില് വെള്ളം ചേര്‍ത്തതിന് അകത്തുകിടക്കുന്നവരൊക്കെ ഉദ്യോഗസ്ഥരാണ്. മന്ത്രിയായ ഇബ്രാഹിം കുഞ്ഞിന് ഒരു കുഴപ്പോം ഇല്ല. അതുപോലെ അന്‍വറിന് ഒരു കുഴപ്പോം കാണില്ല. പക്ഷേ പെടുന്നത് താനാവുമെന്ന് കലക്ടര്‍ക്ക് നല്ല ബോധ്യമുണ്ട്.


kkr vs dc highlights: തകര്‍ന്നടിഞ്ഞു, ഒടുവില് തിരിച്ചുവരവ്: കൊല്‍ക്കത്തയുടെ കളി മാറ്റിയത് രണ്ടുപേര്, ഡല്‍ഹി പ്ലേ ഓഫിലെത്തില്ലേ? - ipl 2020 kolkata knight riders vs delhi capitals analysis | Samayam Malayalam\nipl 2020 kolkata knight riders vs delhi capitals analysis\nSamayam Desk | Lipi | Updated: 25 Oct 2020, 10:08:19 AM\nഐപിഎല് പതിമൂന്നാം സീസണിലെ പ്ലേ ഓഫ് സാധ്യതകള് നിലനിര്‍ത്തി കൊല്‍ക്കത്ത നൈറ്റ് റൈഡേഴ്‌സ് ഡല്‍ഹി കാപ്പിറ്റല്‍സിനെ 59 റണ്‍സിന് പരാജയപ്പെടുത്തി.\nനിര്‍ണായക മത്സരത്തില് ഡല്‍ഹി കാപ്പിറ്റല്‍സിനെ തോല്‍പ്പിച്ച് കൊല്‍ക്കത്ത നൈറ്റ് റൈഡേഴ്‌സ് ഐപിഎല് പതിമൂന്നാം സീസണിലെ പ്ലേ ഓഫ് സാധ്യതകള് നിലനിര്‍ത്തി. ആദ്യം ബാറ്റ് ചെയ്ത് 194 റണ്‍സ് നേടിയ കൊല്‍ക്കത്ത ഡല്‍ഹി കാപ്പിറ്റല്‍സിനെ 135 റണ്‍സിന് പുറത്താക്കുകയായിരുന്നു. 59 റണ്‍സിനാണ് മുന് ചാമ്പ്യന്മാരുടെ വിജയം. റോയല് ചാലഞ്ചേഴ്‌സ് ബാംഗ്ലൂരിനെതിരെ തകര്‍ന്നടിഞ്ഞശേഷമുള്ള കൊല്‍ക്കത്തയുടെ തിരിച്ചുവരവ് ഗംഭീരമായി.\nനിര്‍ണായക ജയത്തോടെ കൊല്‍ക്കത്ത\nബാറ്റിങ്ങിലും ബൗളിങ്ങിലും എതിരാളിയെ ബഹുദൂരം പിന്നിലാക്കാന് കൊല്‍ക്കത്തയ്ക്ക് കഴിഞ്ഞു. തകര്‍ച്ചയോടെ തുടങ്ങിയശേഷം മധ്യനിരയില് കത്തിക്കയറിയാണ് കൊല്‍ക്കത്ത കൂറ്റന് സ്‌കോര് നേടിയത്. നിതീഷ് റാണ(83)യും സുനില് നരെയ്‌നും(64) കൊല്‍ക്കത്തയുടെ കളി മാറ്റിയെടുത്തു. ഇരുവരും ചേര്‍ന്നുള്ള സെഞ്ച്വറി കൂട്ടുകെട്ട് ടീമിന് കരുത്തായി. മികച്ച സ്‌കോര് ബോര്‍ഡിലെത്തിയതോടെ ആത്മവിശ്വാസത്തോടെ പന്തെറിഞ്ഞ ബൗളര്‍മാരും കൈയ്യടി അര്‍ഹിക്കുന്നു.5വിക്കറ്റ് വീഴ്ത്തിയ വരുണ് ചക്രവര്‍ത്തിയും3വിക്കറ്റ് നേടിയ പാറ്റ് കമ്മിന്‍സും ഡല്‍ഹി ബാറ്റ്‌സ്മാന്മാരെ തളച്ചിട്ടു.\nബാറ്റിങ്ങില് മുട്ടുകുത്തി ഡല്‍ഹി\nഡല്‍ഹിയുടെ തോല്‍വിക്ക് ഉത്തരവാദികള് ബാറ്റ്‌സ്മാന്മാരാണ്. ശിഖര് ധവാന്റെ ഒറ്റയാള് പോരാട്ടമാണ് കഴിഞ്ഞ ചില മത്സരങ്ങളില് ഡല്‍ഹിക്ക് വിജയമൊരുക്കിയത്. എന്നാല്, ധവാന് കൂടി പരാജയപ്പെട്ടതോടെ ഡല്‍ഹി തുടര്‍ച്ചയായ രണ്ടാം തോല്‍വിയിലേക്ക് വീണു. പൃഥ്വി ഷായ്ക്ക് പകരമിറങ്ങിയ അജിങ്ക്യ രഹാനെയാണ് തകര്‍ച്ചയ്ക്ക് തുടക്കമിട്ടത്. 47 റണ്‍സെടുത്ത ശ്രേയസ് അയ്യര്‍ക്ക് പന്തുണ നല്‍കാന് മറ്റൊരു കളിക്കാരനും കഴിഞ്ഞില്ല. ഋഷഭ് പന്ത് സീസണിലെ മോശം ഫോമില് തുടരുകയാണ്. ബൗളിങ്ങില് ആര് അശ്വിന് നന്നായി തല്ലുവാങ്ങിയതും ഡല്‍ഹിക്ക് തിരിച്ചടിയായി.\nസുനില് നരെയ്‌ന്റെ വരവ്\nപ്ലേ ഓഫിലെത്താന് മത്സരം കടുത്തതോടെ ജയം അനിവാര്യമായ കളിയില് അത് നേടിയെടുക്കാന് കൊല്‍ക്കത്തയ്ക്ക് കഴിഞ്ഞു. സുനില് നരെയ്‌ന്റെ തിരിച്ചുവരവ് ടീമിന് നല്‍കിയ ഊര്‍ജം ചെറുതല്ല. ബാറ്റിങ്ങില് മധ്യനിരയിലിറങ്ങിയ നരെയ്ന് ടീമിന്റെ പ്രതീക്ഷയ്‌ക്കൊത്ത പ്രകടനം പുറത്തെടുത്തു. ബൗളര്‍മാരും അവസരത്തിനൊത്ത് ഉയര്‍ന്നതോടെ കൊല്‍ക്കത്തയുടെ പദ്ധതിയെല്ലാം വിജയത്തിലെത്തി. മൂന്ന് കളികള് കൂടി ശേഷിക്കെ കൊല്‍ക്കത്ത പ്ലേ ഓഫിലെത്തുമെന്നാണ് പ്രതീക്ഷ.\nഡല്‍ഹിയുടെ പ്ലേ ഓഫ്\nതുടര്‍ച്ചയായ രണ്ട് തോല്‍വിയോടെ സീസണ് തുടക്കത്തിലെ മേല്‍ക്കൈ നഷ്ടമാക്കിയിരിക്കുകയാണ് ഡല്‍ഹി. പരിക്കും ഫോമില്ലായ്മയും ബാറ്റിങ്ങിന്റെ താളം തെറ്റിക്കുന്നു. ധവാന് തിളങ്ങിയില്ലെങ്കില് തോല്‍ക്കുന്ന സ്ഥിതിയിലേക്ക് മാറിയതോടെ പ്ലേ ഓഫ് അനിശ്ചിതത്വവും ഡല്‍ഹിയെ തേടിയെത്തുകയാണ്. ശേഷിക്കുന്ന എല്ലാ കളികളിലും ജയിച്ച് പ്ലേ ഓഫിലെ ആദ്യ രണ്ട് സ്ഥാനങ്ങളിലെത്താന് ഡല്‍ഹി കഠിനശ്രമം നടത്തേണ്ടിവരും. റബാഡയും നോര്‍ജെയും തിളങ്ങുമ്പോള് ബാറ്റ്‌സ്മാന്മാര്‍ക്കുകൂടി മികവുകാട്ടിയാല് ഡല്‍ഹിക്ക് ഫൈനല് പ്രവേശനം അനായാസമാകും.\nറോയല്‍സിന് മുട്ടിടിക്കും, എതിരാളി മുംബൈയാണ്; ഈ താരങ്ങളുടെ ഏറ്റുമുട്ടലിന് കാത്ത് ആരാധകര് ആര്‍ട്ടിക്കിള് ഷോ\nഡൽഹി കാപിറ്റൽസ് കെകെആ‍ർ Kolkata Knight Riders kkr vs dc highlights ipl 2020 Delhi Capitals\nWeb Title : ipl 2020 kolkata knight riders vs delhi capitals analysis


മധ്യപ്രദേശില് മുസ്ലീംങ്ങള്‍ക്ക് മോചനം; കമല്‍നാഥ് മന്ത്രിസഭയില് ഒരു മുസ്ലീം മന്ത്രിയും, ചൗഹാന്റെ 15 വര്‍ഷത്തെ ഏകാധിപത്യത്തിന് അന്ത്യം കുറിച്ച് കോണ്‍ഗ്രസ് – Southlive Malayalam: Kerala News, Malayalam News, Breaking News, Movie News, Political News\nമധ്യപ്രദേശില് മുസ്ലീംങ്ങള്‍ക്ക് മോചനം; കമല്‍നാഥ് മന്ത്രിസഭയില് ഒരു മുസ്ലീം മന്ത്രിയും, ചൗഹാന്റെ 15 വര്‍ഷത്തെ ഏകാധിപത്യത്തിന് അന്ത്യം കുറിച്ച് കോണ്‍ഗ്രസ്\nDecember 26, 2018 , 2:52 pm\nമുസ്ലീം സമുദായത്തില്‍പ്പെട്ടവര്‍ക്ക് 15 വര്‍ഷത്തോളം മന്ത്രി പദവി നല്‍കാതെ തഴഞ്ഞ ബിജെപി യുഗത്തിന് അന്ത്യം കുറിച്ച് മധ്യപ്രദേശ് സര്‍ക്കാര്. മുസ്ലിം സമുദായത്തില് നിന്ന് ഒരാളെ ഉള്‍പ്പെടുത്തി മധ്യപ്രദേശില് കമല്‍നാഥ് മന്ത്രിസഭ രൂപീകരിച്ചു. ശിവരാജ് സിങ് ഭരിച്ച് കഴിഞ്ഞ 15 വര്‍ഷത്തിനിടെ ഒരു മുസ്ലീം മന്ത്രിയെ പോലും അദ്ദേഹത്തിന്റെ മന്ത്രി സഭയില് ഉള്‍പ്പെടുത്തിയിരുന്നില്ല. ഇതിനാണ് കമല് നാഥ് ഒരു മാറ്റം കൊണ്ടുവന്നത്.\nഇന്നലെ 28 മന്ത്രിമാരെ കൂടി ഉള്‍പ്പെടുത്തി കമല്‍നാഥ് മന്ത്രിസഭ വികസിപ്പിച്ചപ്പോള് ഭോപ്പാല് നോര്‍ത്ത് എം.എല്.എ ആരിഫ് അകീലിനാണ് മുസ്ലിം പ്രാതിനിധ്യം ഉറപ്പാക്കിയത്. ന്യൂനപക്ഷങ്ങള്‍ക്ക് പ്രതീക്ഷ നല്‍കുന്നതാണ് മധ്യപ്രദേശിലെ പുതിയ കോണ്‍ഗ്രസ് സര്‍ക്കാര്.\nവിവിധ പ്രദേശങ്ങളുടെ പ്രാതിനിധ്യവും കോണ്‍ഗ്രസിലെ ഗ്രൂപ്പ് സമവാക്യങ്ങളും പരിഗണിച്ചാണ് കമല്‍നാഥ് മന്ത്രിസഭ രൂപീകരിച്ചിരിക്കുന്നത്. പുതിയ ഒമ്പത് മന്ത്രിമാരും മാള്‍വ-നിവാഡ് മേഖലയില് നിന്നാണ്. സെന്‍ട്രല് മധ്യപ്രദേശില് നിന്ന് ആറ് പേരും ഗ്വാളിയോര്-ചംബല് മേഖലയില് നിന്ന് അഞ്ചും ബുന്ദേല്‍ഖണ്ഡില് നിന്ന് മൂന്നു പേരും മന്ത്രിസഭയിലുണ്ട്. രാജ്ഭവനില് നടന്ന ചടങ്ങില് ഗവര്‍ണര് അനന്ദിബെന് പട്ടേല് പുതിയ മന്ത്രിമാര്‍ക്ക് സത്യവാചകം ചൊല്ലിക്കൊടുത്തു.\nപുതിയ മന്ത്രിമാരില് 11 പേര് കമല്‍നാഥ് അനുകൂലികളും ഒമ്പത് പേര് ദിഗ് വിജയ് സിങ്ങിനോട് അടുപ്പമുള്ളവരും ഏഴ് പേര് ജ്യോതിരാദിത്യ സിന്ധ്യയുടെ വിശ്വസ്തരും ഒരാള് അരുണ് യാദവ് ഗ്രൂപ്പുകാരനുമാണ്.\nRelated Topics:KAMAL NATHMadhyapradesh Government


ഇ.വി.എം യന്ത്രങ്ങളുടെ വിശ്വാസ്യതയെ ചോദ്യം ചെയ്ത് ശരദ് പവാര്; ഫലം പുറത്തുവന്നതിന് പിന്നാലെ നിരവധി വിദഗ്ധരുമായി സംസാരിച്ചെന്നും പവാര് -\nHome NATIONAL ഇ.വി.എം യന്ത്രങ്ങളുടെ വിശ്വാസ്യതയെ ചോദ്യം ചെയ്ത് ശരദ് പവാര്; ഫലം പുറത്തുവന്നതിന് പിന്നാലെ നിരവധി വിദഗ്ധരുമായി സംസാരിച്ചെന്നും പവാര്\nഇ.വി.എം യന്ത്രങ്ങളുടെ വിശ്വാസ്യതയെ ചോദ്യം ചെയ്ത് ശരദ് പവാര്; ഫലം പുറത്തുവന്നതിന് പിന്നാലെ നിരവധി വിദഗ്ധരുമായി സംസാരിച്ചെന്നും പവാര്\nമുംബൈ: ഇ.വി.എം യന്ത്രങ്ങളുടെ വിശ്വാസ്യതയെ ചോദ്യം ചെയ്ത് എന്.സി.പി അധ്യക്ഷന് ശരദ് പവാര്. എന്.സി.പി യോഗത്തിലാണ് ശരദ് പവാര് സംശയം ഉന്നയിച്ചത്. പ്രതിപക്ഷ പാര്‍ട്ടികള് ഡല്‍ഹിയില് യോഗം ചേര്‍ന്ന് സാങ്കേതിക വിദഗ്ധരുടെ സാന്നിധ്യത്തില് വിഷയം ചര്‍ച്ച ചെയ്യുമെന്നും അദ്ദേഹം വ്യക്തമാക്കി.\nഅതേസമയം ഫലം വിലയിരുത്തി ഇനി സമയം കളയേണ്ടതില്ലെന്ന് ശരദ് പവാറിന്റെ അനന്തരവന് അജിത് പവാര് യോഗത്തില് അഭിപ്രായപ്പെട്ടു. വരാനിരിക്കുന്ന മഹാരാഷ്ട്രാ നിയമസഭാ തെരഞ്ഞെടുപ്പില് കൂടുതല് സീറ്റുകള് വിജയിക്കുന്നതിന് വേണ്ടിയാണ് പാര്‍ട്ടി പ്രവര്‍ത്തകര് ശ്രദ്ധിക്കേണ്ടതെന്നും അജിത് പറഞ്ഞു.\nഎന്നാല് ലോക്‌സഭാ തെരഞ്ഞെടുപ്പ് ഫലം പുറത്തുവന്നതിന് പിന്നാലെ നിരവധി വിദഗ്ധരുമായി താന് സംസാരിച്ചിരുന്നുവെന്ന് പവാര് പറഞ്ഞു. പാര്‍ലമെന്ററി ജനാധിപത്യ സംവിധാനത്തില് വോട്ടിങ് യന്ത്രങ്ങളെപ്പറ്റി ജനങ്ങള്‍ക്ക് സംശയമുണ്ടാകാന് പാടില്ലെന്നും പവാര് പറഞ്ഞു. ഇപ്പോള് അവര് നിശബ്ദരായേക്കാം. എന്നാല്, നാളെ അവര് നിയമം കൈയ്യിലെടുക്കുന്ന സാഹചര്യം ഉണ്ടായേക്കാം. അതുണ്ടാകാന് പാടില്ല. രാജ്യത്തെ ജനാധിപത്യം സംരക്ഷിക്കേണ്ടതുണ്ടെന്നും ശരദ് പവാര് പറഞ്ഞു.\nജനങ്ങള് നേരിടുന്ന പ്രശ്‌നങ്ങള് പ്രതിപക്ഷം ഉയര്‍ത്തിക്കാട്ടിയപ്പോള് ദേശീയ വികാരം ഉണര്‍ത്തിയാണ് ബി.ജെ.പി അധികാരം നിലനിര്‍ത്തിയത്. മാലേഗാവ് സ്‌ഫോടനക്കേസിലെ പ്രതി പ്രജ്ഞ സിങ് ഠാക്കൂറിനെ ബി.ജെ.പി തെരഞ്ഞെടുപ്പില് മത്സരിപ്പിച്ചതും ഭോപ്പാലില്‍നിന്ന് വിജയിച്ചതും ആശങ്കയുണ്ടാക്കുന്നതാണെ’ന്നും പവാര് അഭിപ്രായപ്പെട്ടു.\nTags: D' ELECTION 2019EVMLoksabha election 2019NATIONAL NEWSncpSharad Pawar\nമോദിജിയും, അമിത് ഷാ ജിയും, യോഗിജിയുമാണ് ഞങ്ങളുടെ സുപ്രീം കോടതി; അയോധ്യ രാമക്ഷേത്ര നിര്‍മാണ വിഷയത്തില് സഞ്ജയ് റാവത്ത്\nഅഭിനന്ദന് വര്‍ദ്ധമാനെ പരിഹസിച്ചുകൊണ്ടുള്ള പാക്കിസ്ഥാന് ടെലിവിഷന് പരസ്യം വിവാദമാകുന്നു